Gislai keerithi kuravvamun Ali Hameed hurihaa vaahaka thakeh vidhaalhuvejje | Mihaaru\nގިސްލައި ކީރިތިކުރައްވަމުން އަލީ ހަމީދު ހުރިހާ ވާހަކަތަކެއް ވިދާޅުވެއްޖެ!\nކަރެކްޝަނަލް ސާވިސްގެ ބެލުމުގެ ދަށުން ފަނޑިޔާރު އަލީ ހަމީދު ކްރިމިނަލް ކޯޓަށް ހާޒިރު ކުރަނީ. - ފޮޓޯ: ހުސެއިން ވަހީދު/ މިހާރު\n06 މެއި 2018 - 15:23\nމިދިޔަ ފެބްރުއަރީ 1 ގައި ސުޕްރީމް ކޯޓުގެ ފަސް ފަނޑިޔާރުން ނެރުއްވި އަމުރަކީ އެހެން ނިޔަތެއް އޮވެގެން ނެރުނު އަމުރެއް ނޫން ކަން މާތް ﷲ ދެނިވޮޑިގެންވާނެ ކަމަށް ވިދާޅުވެ މިއަދުގެ ޝަރީއަތުގައި ސުޕްރީމް ކޯޓުގެ ފަނޑިޔާރު އަލީ ހަމީދު ވަރަށް އަސަރާ އެކު ކީރިތިކުރައްވައިފި އެވެ.\nފެބްރުއަރީ 1ގައި ސުޕްރީމް ކޯޓުން ނެރުނު އަމުރުގެ މައްސަލައިގައި ހައްޔަރު ކޮށްފައިވާ ފަނޑިޔާރު އަލީ ހަމީދަށް ކުރާ ޓެރަރިޒަމްގެ ދައުވާއާ ގުޅިގެން ބޭއްވި ޝަރީއަތުގެ މަޖިލީހުގައި، އޭނާ ވަނީ އެ އަމުރު ނެރެން ޖެހުނު ސަބަބު ވަރަށް ތަފްސީލްކޮށް ވިދާޅުވެ ދެއްވައިފަ އެވެ. ދައުލަތުން ފާހަގަކުރާ ގޮތުން ނަމަ، އެ އަމުރަކީ، ގާނޫނީ ގޮތުން އުފެދިފައިވާ ސަރުކާރު ވައްޓާލުމުގެ ބޭނުމުގައި ނެރުނު އަމުރެކެވެ.\nކްރިމިނަލް ކޯޓުގައި މިއަދު ބޭއްވި އަޑުއެހުމުގައި ފަނޑިޔާރު އަލީ ހަމީދު އެންމެ ފުރަތަމަ ވަނީ ކޮޅަށް ތެދުވެ ހުންނަވައި، ވާހަކަ ދައްކަވަން މަސައްކަތް ކުރައްވައިފަ އެވެ. އެކަމަކު، ކޮޅަށް ހުންނަވަން އުނދަގޫވުމުން، ގާޒީ އަހުމަދު ހައިލަމް ވަނީ އިށީނދެވަޑައިގެން ވާހަކަ ދެއްކެވުމުގެ ފުރުސަތު ފަނޑިޔާރު އަލީ ހަމީދަށް ދެއްވައިފަ އެވެ. އެއާ އެކު، އަލީ ހަމީދު ފެއްޓެވީ ކީރިތި ކުރައްވާށެވެ.\nއަލީ ހަމީދު ވިދާޅުވީ ދައުލަތަށް ހިދުމަތް ކުރައްވަން ފެއްޓެވީ އުމުރުން 25 އަހަރުގައި ކަމަށާއި އޭނާއަކީ ޝަރީއަތުގެ މަޖިލީހުގައި އިންނެވި އެންމެ އުމުރުން ދުވަސްވީ މީހާ ކަމަށެވެ. އަލީ ހަމީދު ވިދާޅުވި ގޮތުން ނަމަ، އޭނާގެ އުމުރުން މިހާރު 54 އަހަރުވެއްޖެ އެވެ.\nއޭނާ ވިދާޅުވި ގޮތުގައި ދައުލަތަށް ގެއްލުންވާ ގޮތަށް އަމަލު ކުރެއްވި ކަމަށާއި ރިޝްވަތު ހިފައި ނުފޫޒު ފޯރުވި ކަމަށް ދައުލަތުގެ ވަކީލު ވިދާޅުވުމުން ވަރަށް ބޮޑަށް ހިތްދަތިވެއްޖެ އެވެ.\nފެބްރުއަރީ 1 ގައި ނެރުނު އަމުރަކީ އަދުލު އިންސާފު ގާއިމުކުރުމުގެ އެންމެ މަތީ ފަރާތަކީ ސުޕްރީމް ކޯޓު ކަމަށްވާތީ ނެރުނު އަމުރެއް ކަމަށް އޭނާ ވިދާޅުވި އެވެ. އަދި ހައްގުތައް ގެއްލޭ ކޮންމެ ފަހަރަކާއި ދެރަ ކަމެއް ދިމާވާ ކޮންމެ ފަހަރަކު، ސުޕްރީމް ކޯޓަށް ފާޑު ކިއުންތައް އަމާޒުވަމުންދާ ކަމަށް އޭނާ ވިދާޅުވި އެވެ.\nގިސްލަ ގިސްލާފައި ކީރިތި ކުރައްވަމުން އަލީ ހަމީދު ވިދާޅުވީ ޝަރީއަތް ކުރުމުގެ އުސޫލާ އެއްގޮތަށް ކުރި އަށް ނުދާ ކަމަށް ބުނެ، ސުޕްރީމް ކޯޓަށް ގިނަ ސިޓީތަކެއް ހުށަހަޅާ ކަމަށެވެ.\n"ސުޕްރީމް ކޯޓަށް މީހުން 50 އިން 100 އިން ދިޔައީ ޝަކުވާ ހުށަހަޅަމުން. ވަކިވަކި ފަނޑިޔާރުންނަށް ވެސް ދިޔައީ ސިޓީތައް ފޮނުވަމުން،" މާޔޫސްވެވަޑައިގެން އިންނަވައި އަލީ ހަމީދު ވިދާޅުވި އެވެ.\nއަލީ ހަމީދު ވިދާޅުވި ގޮތުގައި 1 ފެބްރުއަރީގެ އަމުރު ނެރުނީ ރައްޔިތުން ކުރަމުން ދިޔަ ޝަކުވާތަކަށް ހައްލެއް ހޯދުމުގެ ގޮތުން ސުޕްރީމް ކޯޓުގެ ފަނޑިޔާރުންގެ މެދުގައި ވަރަށް ބޮޑަށް މަޝްވަރާ ކުރެއްވުމަށް ފަހު އެވެ. އަމުރު ނެރުނީ ހުރިހާ ފަނޑިޔާރުން އެއްބަސްވެވަޑައިގެން ކަމަށް އޭނާ ވިދާޅުވި އެވެ.\nރައްޔިތުންގެ މެދުގައި ޝައްކުތައް ހުރި ޝަރީއަތްތައް އަލުން ހިންގުމަށް އެންގީ އެ ޝަރީއަތްތައް ކުރިއަށް ދަނީ އުސޫލުތަކާ އެއްގޮތަށް ކަން ރައްޔިތުންނަށް ޔަގީންވުމުގެ ފުރުސަތު ދިނުމަށް ކަމަށާއި ދައުލަތަށް ގެއްލުންވާ ފަދަ ކަމެއް އޭނާ ނުކުރައްވާނެ ކަމަށް ވެސް އަލީ ހަމީދު ވިދާޅުވި އެވެ.\nއަލީ ހަމީދުގެ ވާހަކަތަކާ ގުޅިގެން އޭނާގެ ވަކީލުން ވަނީ، ފަސް ފަނޑިޔާރުންގެ އިއްތިފާގުން ނެރުނު އަމުރެއްގެ މައްސަލައިގައި ހަމައެކަނި އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދުގެ މައްޗަށް ޓެރަރިޒަމްގެ ދައުވާ އުފުލީ ކީއްވެގެންތޯ ސުވާލު ކުރައްވައިފަ އެވެ.\nޖަވާބުގައި ދައުލަތުގެ ވަކީލް ވިދާޅުވީ އެ ބޭފުޅުންގެ މައްޗަށް ދައުވާ ކުރަނީ ރިޝްވަތު ނަންގަވައިގެން އަމުރު ނެރުނު ކަން ތަހުގީގަށް ފާހަގަ ކުރެވިފައިވާތީ ކަމަށެވެ. އަދި ގާނޫނީ ގޮތުން އުފެދިފައި އޮތް ސަރުކާރު ވައްޓާލަން ދެ ފަނޑިޔާރުން އުޅުއްވި ކަން ތަހުގީގަށް އެނގިފައިވާ ކަމަށް ވަކީލު ވިދާޅުވި އެވެ.\nޓެރަރިޒަމްގެ ދައުވާ އަށް އަލީ ހަމީދު އިންކާރު ކުރެއްވުމުން، ދައުލަތުން ވަނީ މައްސަލަ އޭނާގެ މައްޗަށް ސާބިތު ކުރުމަށް 32 ހެއްކެއް ހުށަހަޅައިފަ އެވެ. ދެން އޮންނަ އަޑުއެހުމެއްގައި އޮންނާނީ ޝަރީއަތުގެ ކުރިން ހުށަހަޅަންޖެހޭ ހުށަހެޅުންތައް ހުށަހެޅުމާއި ދިފާއީ ހެކިން ހުށަހެޅުމެވެ. އެ ހުށަހެޅުންތައް ހުށަހަޅަން ގާޒީ ހައިލަމް ވަނީ ދެ ފަރާތަށް ތިން ދުވަސް ދެއްވައިފަ އެވެ.\nޓެރަރިޒަމްގެ އެ ދައުވާ ސާބިތުވެއްޖެ ނަމަ 17 އަހަރާއި 20 އަހަރާ ދެމެދުގެ ޖަލު ހުކުމެއް އަލީ ހަމީދަށް އަންނާނެ އެވެ.\nޓެރަރިޒަމްގެ ދައުވާގެ އިތުރުން ރިޝްވަތު ހިފުމުގެ ދައުވާ އާއި އަދުލު އިންސާފު ގާއިމްކުރަން ހުރަސް އެޅުމުގެ ދައުވާ އަދި ރަސްމީ ހައިސިއްޔަތުން ކުރަންޖެހޭ ކަމަކަށް ނުފޫޒު ފޯރުވުމުގެ ދައުވާ ވެސް ފަނޑިޔާރު އަލީ ހަމީދުގެ މައްޗަށް ދައުލަތުން ކުރެ އެވެ.\nކުށްކުރުން ޓެރަރިޒަމް ކްރިމިނަލް ކޯޓް ސުޕްރީމް ކޯޓް ކުރީގެ ފަނޑިޔާރު އަލީ ހަމީދު\n74 ކޮމެންޓް, 442 ރިއެކްޝަންސް\nހަމަރަގަނޅަ ކަންތައް ތިކުރަނީ\nﷲ ގެ ކުޅަދުންވަންތަވެރިކަން ނިކަން ދެކިބަލަ! އިއްޔެ ފާޑު ފާޑުގެ ނަންނަމުން މަގުމަތީގައި ގޮވި އެންމެން މިއަދު އެގޮވަނީ އިންސާފުދޭށޭ. އެހެންކަމުން ތިމާޔަށް ބާރެއް އޮތަތީ އެއްވެސް މީހަކަށް އަނިޔާވެރި ނުވާށެވެ. އަދުލު އިންސާފުން ކަންކަން ކުރައްވާށެވެ! ޙައްޤު ބަހެއް ނޫނީ ނުބުނާށެވެ! އެއްކޮޅަސް ދެކޮޅަސް ވެހެވެ. މިއީ އެއްބައެކެވެ. އެއް ގައުމެއްގެ އެއް ލެއެއްހިނގާ އެއްބަހަކުން ވާހަކަ ދައްކާ އެކަކު އަނެކަކު ދަންނަ ކުޑަކުޑަ މުޖުތަމަޢް އެކެވެ. އިޞްލާޙްވާށެވެ! އެކުވެރިވާށެވެ! ކުލަ އާއި ޚިލާލު ތަފާތުވިޔަސް މޫނު އަނބުރާނުލާށެވެ!\nގާނޫނީ ގޮތުން އުފެދިފައި އޮތް ސަރުކާރު ވައްޓާލަން އެކަވެސް ނޫޅެއެވެ. މިގައުމުގައި ބަޣާވާތަށް ބީރަޓިހި މީހަކުނެތެވެ. ބަޣާވާތެ އަންނަން ބޭނުންވާ މީހަކުވެސްނެތެވެ.\nރުއިމަކުން ލިބޭނެ ޙައްލެއްނެތް. މި ފެންނަނީ އެކަމަށް ފުރުޞަތު ލިބިފައި އިންޞާފު ޤާއިމު ނުކުރެވުމުގެ ނަތީޖާ. ޢަލީ ޙަމީދެވެ. މަނިކުފާނަކީވެސް ރަނގަޅު މީހެއްނޫނެވެ. ނަމަވެސް މަނުކުފާނާމެދުވެސް ޝަރީޢަތް ކުރެވެންވާނީ އިންޞާފުންނެވެ. މިއަދު ބޭއިންޞާފުން ޝަރީޢަތް ކުރުމުގައި ދެމިތިބި މީހުންނާ މާދަމާގެ ނަތީޖާ އަރާ ހަމަ ކުރާނެއެވެ. ޒައްރެއްގެ މިންވަރުވިޔަސް ނުބައިކޮށް އަދި ހެޔޮކޮށް ކަމެއްކުރިޔަސް އެކަމެއްގެ ނަތިޖާއާ ބައްދަލު ކުރަންޖެހޭނެއެވެ. މިހާރު މަޤާމުތަކުގައި ތިބި މީހުން މާދަމާއަށް ރަނގަޅަށް ފޫގަޅައި ތައްޔާރުވާށެވެ.\nފޮތު އޮންނަގޮތަށް ޙުކުމް ކޮށް، އެހެން ކޯޓުތަކަށް އަތްބާނަން މަސައްކަތް ނުކުރައްވާނަމަ، ތީ އަދި ރޯންޖެހޭނެކަމެއް ނޫން.\nޑިއަރ އަލީ ހަމީދު! މިހާރު ކީރިތި ކުރައްވާނެ ކަމެއްނެތް! ކުރިން ކަންތައްކޮށްފަ ހުރިގޮތް ހަންދާން ނެތުނީތޯ؟؟\nބަދަލް ބަދަލް ވެ ދިރިއުޅުން، ކެހިދިނީތީ ރޯންވީހޭ؟ ވަފާވަނީ ބަދަލް ވެފާ، މަރުވަނީއެ އަދު ހީވޭ...! މިހިތް އެކީ ފަނާ ވަނީ، ބަދުނަސީބު އަދުވީހޭ...؟ މިހާރު ދެން މަވެސް މިހިތް، ބަދަލުވީ އަނިޔާދޭތީ....\nކޯޓުގެ ހުކުމަށް ގޮންޖެހި މީހުން ރޯތަން ފެންނާނީ ކޮން ދުވަހަކުންބާ\nއަލީ ހަމީދެއްވަކި ރަނގަޅެއްނޫން!!! އެކަމަކު ފަސް ފަނޑިޔާރުން އެއްބަސްވެގެން ނެރުނު އަމުރަކަށް ފަސްމީހުން ގެ ތރެއިން އެއބަޔަކު ކުއްވެރިވެ އަނެއްބަޔަކު ހެވިފަ ތިބުމަކީ ވެސް ހަމަ ބުއްދި ހުރި އަހަރެމެން ގަބޫލު ކުރާކަމެއްނޫން...ގަމާރު ކައިފަ ތިބި ބަޔަކު ތިގޮތަށް އެއްމިލިޔަން ހެކި އުފައްދައިގެން އުޅުނަކަސް....އަދިވެސް އިންސާފުގެ ދުވަހެއް އެބަ އޮތް.....\nބުނެ ރޮވެނީއޭ ހިތާމައިން، ފޮހެލާފާ ލޯ އިސްޖަހާލާ. ލިބޭތީއެ އަނިޔާ، ބަލި ތި ހިތަށް، ތިބާ ހުންނަން މިއެދެނީ ޖަލުގަ. ކޮންމެ މީހަކަށްވެސް ކުށެއް ކުރެވިދާނެ. އެކަމަކު މިދެން ފުކެއް ބޮޑުވަރު މީހުން. އަސްލު ވަރަށް ދެރަވޭ އުމުރުގެ ފަހު ދުވަސްތަކުގާ ތިގޮތަށް ބިކަހާލުގާ އުޅެންޖެހިފާވާތަން ދެކެންވެސް.


Taliban Ge Verikan Valaigannan Ingireysivilaiyy Dhekolhu - Vaguthu\nޠާލިބާނުންގެ ވެރިކަން ބަލައިގަންނަން އިނގިރޭސިވިލާތުން ދެކޮޅު\n3 މަސް ކުރިން ( އޮގަސްޓް 17, 2021 )\nއިނގިރޭސި ވިލާތުގެ ބޮޑުވަޒީރު ބޯރިސް ޖޯންސަން\nއަފްޣާނިސްތާނުގައި ގާއިމުކޮށްފައިވާ ޠާލިބާން ޖަމާއަތުގެ ވެރިކަން އެއްްވެސް ގައުމަކުން ބަލައިނުގަންނަން އިނގިރޭސިވިލާތުގެ ބޮޑުވަޒީރު ބޮރިސް ޖޯންސަން ގޮވާލައިފިއެވެ.\nއިނގިރޭސިވިލާތުގެ ބޮޑުވަޒީރު ބޮރިސް ޖޯންސަން އާންމުކުރެއްވި ވީޑިޔޯއެއްގައި އޭނާ ވިދާޅުވީ ޠާލިބާނުންގެ ވެރިކަން ދުނިޔޭގެ އެއްވެސް ގައުމަކުން ބަލައިގަތުމަކީ ކޮށްގެންވާނެކަމެއް ނޫންކަމަށާއި ދުނިޔޭގެ ގައުމުތައް ގުޅިގެން އަފްޣާނިސްތާނަށް ބާރު ހޯދައިދިނުމަށް މަސައްކަތްކުރަންޖެހޭކަމަށެވެ. އދ. އާއި ނޭޓޯއާ ގުޅިގެން އަފްޣާނިސްތާނާމެދު ގޮތެއް ނިންމުމަށް ބޮރިސްވަނީ ހުޅަނގުގެ ގައުމުތަކަށް ގޮވާލައްވައިފައެވެ. އަދި އަފްޣާނިސްތާނަކީ ހަނގުރާމަވެރި ޖަމާއަތްތަކުގެ ހާއްޔަކަށްވުމުގެ ފުރުސަތު ދީގެން ނުވާނެ ކަމަށްވެސް އޭނާވަނީ ވިދާޅުވެފައެވެ.\nޖޯންސަން މިހެން ވިދާޅުވެފައިވަނީ އަފްޣާނިސްތާނުގައި މިވަގުތު ރަސްމީ ސަރުކާރެއް ނެތް އިރު ތާލިބާނުން އެ ގައުމާއި ރަސްމީކޮށް ހަވާލުވާން ތައްޔާރުވަމުންދާ ދަނޑިވަޅެއްގައެވެ. އަފްޣާނިސްތާނުގެ ރައީސް ކަމުގައި ހުންނެވި އަޝްރަފް ޣަނީ ވަނީ އެ ގައުމު ދޫކޮށް ފިއްލަވާފައެވެ. ރިޕޯޓުތައް ބުނާގޮތުން ޣަނީ މިވަގުތު ހުންނެވީ އޮމާންގައެވެ. ޣަނީ ކުރެއްވި ފޭސްބުކް ޕޯސްޓެއްގައި ވިދާޅުވެފައި ވަނީ ގައުމު ދޫކޮށް ވަޑައިގަތީ، ލޭއޮހޮރުވުމަކުން ގައުމު ސަލާމަތް ކުރުމަށް ކަމަށެވެ.\nއަފްޣާނިސްތާނުގައި ގާއިމުކޮށްފައިވާ ތާލިބާނުންގެ ވެރިކަން ބަލައިނުގަންނަން ފާޅުގައި ގޮވާލާފައިވާ ހަމައެކަނި ގައުމަކީ އިނގިރޭސިވިލާތެވެ. އޭގެ އިތުރުން ރަޝިޔާއިން ބުނެފައިވަނީ ތާލިބާނުންގެ ވެރިކަން އަދި ބަލައިނުގަންނަކަމަށެވެ. އިނގިރޭސިވިލާތާއި ރަޝިޔާއަކީ މީގެ ކުރިން އަފްޣާނިސްތާނަށް ހަމަލާދިނުމަށްފަހު އެ ގައުމު އަޅުވެތިކޮށްފައިވާ ދެ ގައުމެވެ.\nސައުދީ އަރަބިއާ، ޔުނައިޓެޑް އަރަބް އެމިރެޓްސް ފަދަ ބޮޑެތި އަރަބި ގައުމުތަކުން އަފްޣާނިސްތާނުގެ މައްޗަށް ތާލިބާނުން ނުފޫޒު ފޯރުވުމާއި ގުޅިގެން އެއްވެސް އެއްޗެއް ވިދާޅެއް ނުވެއެެވެ.\nއޮގަސްޓް 17, 2021 09:04\nއިގޭސި ވަލާތުން އަފުގާނިސްތާނާ ދުރުވުން މާއުފާ އިެރޭސިންނަކީ ފިތުނަ އުފައްދާ ބައެއް!\nއޮގަސްޓް 17, 2021 09:57\nކަޔޭމެންނަށް ޔަހޫދީ އިޒްރޭލު ދައުލަތް ބަލާގަނެވެޔެއްނު. އިސްލާމްދީނުގެ އަދާވާތުން ވީމަ ބޭނުންނުވަނީޔޭ ބުނެބަލަ. އެމެރިކާޔާ އެކީ ކަޔޭމެންވެސް ދެން ހަޖަމްކޮއްލާގެން ހުރޭ. ރަޝިޔާ އަދި އެމެރިކާއަށް މޮޅުނުވެވުނު ހަނގުރާމައެއް ކަޔޭމެން އަރާގެންވެސް ނުވާނެ. އިސްލާމީ ޝަރީއަތް ގާއިމްކޮށް ހިންގާތަން ބަލަންހުރޭ ދެން. އިންޝާ ﷲ.\nއޮގަސްޓް 17, 2021 11:10\nކަލޭގެ ބޮލު ފުނާ ނާޅާ ނިދިފިޔަޖެހިފަހުރި ހުރުންވެސް ބަލައެއް ނުގަންނަން.


މޫނު ބުރުގާ: އިސްލާމްދީނުގެ މަތިވެރި ޝިޢާރެއް – 1 – DhiSalafiyyah\nމޫނު ބުރުގާ: އިސްލާމްދީނުގެ މަތިވެރި ޝިޢާރެއް – 1\n21/01/2022 އެހެނިހެން, ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\nމިފަހަކަށް އައިސް އިސްލާމްދީނާ ގުޅުވައިގެން ދެކެވޭ ވާހަކަތަކުގެ ތެރޭގައި މުޅި ދުނިޔޭގައިވެސް އެންމެ ޢާންމު އެއް ވާހަކައަކީ އިސްލާމްދީނުގައި ޝަރުޢުކުރައްވާފައިވާ ބައެއް ކަންކަމަކީ އަންހެނުން ނިކަމެތިކުރުވާ ކަންކަންކަމަށް ދެކެވޭ ވާހަކަތަކެވެ. އަދި އެއީ މިފަދަ ތަހުޒީބު ޒަމާނަކާ ނުގުޅޭ ކަމެއްގެ ގޮތުގައި ސިފަކޮށްފައި ދެކެވޭ ވާހަކަތަކެވެ. މިފަދަ ފިކުރުތަކުގެ އަސަރު ދިވެހި ފަސްގަނޑާ ހަމައަށްވެސް މިވަނީ ފޯރާފައެވެ. އަދި ދޭތެރެ ދޭތެރެއިން ދިވެހި މުޖުތަމަޢުގައިވެސް މިފަދަ އަޑުތައް ގަދަވެގެން ދެއެވެ.\nމި ދުވަސްވަރު އެންމެ ބާރަށް ދެކެވޭ އެއް ވާހަކައަކީ މޫނު ބުރުގާގެ ވާހަކައެވެ. ކިޔަވައިދޭ މުދައްރިސުން މޫނު ބުރުގާ އެޅުން މަނާކުރަން ޖެހޭކަމަށް ދެކެވޭ ވާހަކައެވެ. އެގޮތުން ދިވެހި މުޖުތަމަޢުގައި މައިންބަފައިންނާއި ބެލެނިވެރިންނާ އަދި ދަރިވަރުންގެ ގިނަ ބަޔަކު ބޭނުންވަނީ އެ ދަރިވަރުންނަށް ސްކޫލު މަދަރުސާތަކުގައި އުނގަންނައިދެއްވުމަށް މުދައްރިސުން ކުރިމަތިލައްވާއިރު އެ މުދައްރިސުން މޫނު ބުރުގާއިން މޫނު ނުފޮރުވާ ނުވަތަ އެއީ ކޮންބޭކަނބަލުންނެއްކަން ދަރިވަރުންނަށް ރަނގަޅަށް ސާފުވާގޮތަށް ތިބުމަށް ކަމަށް ބައެއް މީހުން ބުނެއެވެ. އަދި މިއީ ޒަމާނުއްސުރެ ދިވެހިންގެ ތެރޭގައި އޮތް އާދަކާދަކަމަށްވެސް ބުނެއެވެ.\nއަދި އެބައިމީހުން ބުނަނީ މޫނުބުރުގާ އަޅައިގެން ކިޔަވައިދޭން ބޭނުންވާ މުދައްރިސުންނަށް އެފުރުޞަތު ފަހިކޮށްދީފައިވަނީ ޚުދު އެބައިމީހުން ކަމަށެވެ. ނަމަވެސް ކިޔަވައިދޭ ވަގުތު ދަރިވަރުންނަށް މޫނު ފެންނާނެހެން ތިބުމަށް ޝަރުޠުކޮށްފައިވާނެ ކަމަށެވެ. ސަބަބެއް ކަމަށް ބުނަނީ ލޮލާއި އަނގައާއި މޫނުމަތީގެ އިޝާރާތްތަކަކީ މުވާސަލާތުކުރުމުގައި ޒަރޫރީ ކަންކަމަށްވެފައި، ކިޔަވައިދޭ ފިލާވަޅު ދަރިވަރުންނަށް ފަހުމުވުމުގައި މި ދެންނެވިފަދަ އިޝާރާތްތައް މުހިންމު ދައުރެއް އަދާކުރާތީއެވެ. އަދި މިކަމަށް ތަޖުރިބާކާރުންނާއި މާހިރުން އިއްތިފާޤުވާކަމަށްވެސް ބުނެއެވެ. އަދި ހަމައެއާއެކު މި ދުވަސްވަރު މުދައްރިސުން ކިޔަވައިދިނުމުގައި މާސްކު އަޅަން އަންގާފައިވަނީ ޞިއްޙީގޮތުން ދިމާވެފައިވާ ޚާއްޞަ ޙާލަތަކާ ގުޅިގެން މަޖުބޫރީ ޙާލަތެއް މެދުވެރިވުމުން ކަމަށް ފާހަގަކުރެއެވެ.\nއެގޮތުން އެބައިމީހުން ފާހަގަކުރާ ނުކުތާތައް އިސްލާމީ ނަޒަރަކުން ކިރާލާނަމެވެ.\n* މުދައްރިސުން ދަރިވަރުންނަށް ކިޔަވައިދޭއިރު މޫނު ފެންނަށް ހުރުމަށް ގިނަ ބަޔަކު ބޭނުންވާކަމަށް ބުނާ އިރު މިކަމަށް އެއްވެސް ތަފާސްހިސާބެއް ހެދިފައިވޭ ހެއްޔެވެ؟ ތަފާސްހިސާބަކުން ގިނަ ބަޔަކު އެފަދައިން ދެކޭކަމަށް ބުނި ކަމުގައިވިޔަސް މޫނު ބުރުގާ އެޅުން މަނާ ނުކުރެވޭނެއެވެ. އެހެނީ މޫނު ބުރުގާއަކީ އިސްލާމްދީނުގެ ޝިޢާރެއް ކަމާމެދު ދެބަސްނުވެވޭނެއެވެ. އަދި މިއީ މީހާގެ މޫނު ނުފެނުނަސް އެއީ ކާކުކަން ދެނެގަނެވޭނެ އެތައް ވަސީލަތެއް ފަހިވެފައިވާ ޒަމާނެކެވެ. މިސާލަކަށް ފިންގާ ޕްރިންޓާއި އައި ސްކޭނާއި އެކި ބާވަތްތަކުގެ އައިޑެންޓިފިކޭޝަން ކާޑުތައްފަދަ ވަސީލަތްތައް މިއަދު މި ވަނީ ޢާންމުވެ މީހުން ދިރިއުޅޭ ބައެއް ގޭގޭގައިވެސް މީސްތަކުން ބޭނުންކުރަން ފަށާފައެވެ. އަދި ގިނަ މީހުން އެއްބަސްވެގެން އިސްލާމީ އެއްވެސް ޝިޢާރެއް ދުލެއް ނުކޮށްލެވޭނެއެވެ. ﷲ ތަޢާލާ ވަޙީކުރެއްވިއެވެ.\n﴿ وَمَا أَكْثَرُ النَّاسِ وَلَوْ حَرَصْتَ بِمُؤْمِنِينَ﴾  [سورة يوسف ١٠٣]ٍ\nމާނައީ: “އަދި ކަލޭގެފާނު ކިތަންމެވަރަކަށް ޝައުޤުވެރިވެވަޑައިގަތަސް މީސްތަކުންކުރެ ގިނަމީހުން އީމާންވާ ބަޔަކު ކަމުގައެއް ނުވެއެވެ.”\n﴿وَاللَّهُ يُرِيدُ أَن يَتُوبَ عَلَيْكُمْ وَيُرِيدُ الَّذِينَ يَتَّبِعُونَ الشَّهَوَاتِ أَن تَمِيلُوا مَيْلًا عَظِيمًا﴾  [سورة النساء ٢٧]\nމާނައީ: “އަދި ﷲ އިރާދަކުރައްވަނީ ތިޔަބައިމީހުންގެ މައްޗަށް ތައުބާލެއްވުމަށެވެ. އަދި އަމިއްލަ އެދުންތަކަށް ތަބާވާ މީހުން އެދެނީ (ޙައްޤު މަގު ދޫކޮށް ބާޠިލު މަގަށް) ބޮޑުވެގެންވާ ލެނބުމަކުން ތިޔަބައިމީހުން ލެނބިގަތުމަށެވެ.”\n* ލޮލާއި އަނގައާއި މޫނުމަތީގެ އިޝާރާތްތަކަކީ މުވާސަލާތުކުރުމުގައި ޒަރޫރީ ކަންކަމަށްވެފައި، ކިޔަވައިދޭ ފިލާވަޅު ދަރިވަރުންނަށް ފަހުމުވުމުގައި މިފަދަ އިޝާރާތްތައް މުހިންމު ދައުރެއް އަދާކުރާކަމަށާއި ތަޖުރިބާކާރުންނާއި މާހިރުން މިކަމަށް އިއްތިފާޤުވާކަމަށް ބުނާނަމަ، މޫނު ބުރުގާ އަޅާ މުދައްރިސުން މޫނު ބުރުގާ ނާޅާ ކިޔަވައިދެވޭނެފަދަ ރައްކާތެރި އަދި ދެ ޖިންސުގެ މީހުން މަސްހުނިވުމެއް ނުވާ މާހައުލެއް ފަހިކޮށްދިނުމަކީ މިކަން ހައްލުކުރެވޭނެ ގޮތެކެވެ. މި ފަދައިން ދުނިޔޭގެ ބައެއް ޤައުމުތަކުގައި ޢަމަލުކުރަމުންވެސް ދެއެވެ.\n* ޞިއްޙީގޮތުން ދިމާވެފައިވާ ޚާއްޞަ ޙާލަތަކާ ގުޅިގެން މަޖުބޫރީ ޙާލަތެއް މެދުވެރިވުމުން މުދައްރިސުން ކިޔަވައިދިނުމުގައި މާސްކު އަޅަން އަންގާފައިވުމާއެކު، މޫނު ބުރުގާ އަޅާ މުދައްރިސުން ކިޔަވައިދޭ ވަގުތު ދަރިވަރުންނަށް މޫނު ފެންނާނެހެން ތިބުމަށް އެންގުމަކީ ނުވަތަ މޫނު ބުރުގާގެ ބަދަލުގައި މާސްކު އެޅުމަށް އެންގުމަކީ ހަމަޖެހޭ ކަމެއް ނޫނެވެ. އަދި ޢަދުލުވެރި ގޮތެއްވެސް ނޫނެވެ. އެހެނީ މާސްކު އަޅާ ގިނަ މީހުން އެކަން ކުރަނީ އެކަން އެއީ ދީނީކަމަކަށް ބަލައިގެނެއް ނޫނެވެ. އަދި މާސްކުން ނިވާކުރެވެނީ މޫނު ބުރުގާއިން ނިވާކުރާ ގޮތަށް، ނިވާކުރާ މިންވަރަކަށް ނޫނެވެ. އެހެނީ މާސްކު އަޅާފައިވެސް މޫނު ބުރުގާ އެޅިދާނެއެވެ. މާސްކު އަޅާ ގިނަ މީހުން މާސްކު އަޅަނީ ﷲ އާ ކުއްތަންވުމުގެ ގޮތުން، ދީނުގައި އަމުރުކުރައްވާފައިވާ ކަމަކަމަށް ބަލައިގެނެއް ނޫނެވެ. އަދި އެންމެ ހެޔޮ ޖީލުތަކުގެ ބޭކަނބަލުންނާއި ނަބިއްޔާ صلى الله عليه وسلم ގެ އަނބިއަނބިކަނބަލުންނާއި ދަރިދަރިކަނބަލުން އެކަން ކުރައްވާފައިވާތީ އެއް ނޫނެވެ. އެހެންކަމުން މިދެކަން ހަމަހަމަ ކުރެވޭނެ ދީނީ އުޞޫލެއް ނުއޮންނާނެއެވެ.\nމޫނު ބުރުގާއަކީ ދީނުގެ ޝިޢާރަކަށްވީ ހިނދު، މޫނު ބުރުގާ އަޅާ މީހަކަށް އެކަން މަނާ ނުކުރެވޭނެއެވެ. ޞިއްޙީ ގޮތުން ދިމާވި ޙާލަތަކާ ގުޅިގެން މާސްކުއަޅަށް މަޖުބޫރުކުރާ ފަދައިން ދީނީ ކަމަކަށް ވުމުން މޫނު ބުރުގާ އަޅަން ބޭނުންވާ މީހުންނަށް އެކަމަށްވެސް ފުރުޞަތު އޮންނަންވާނެއެވެ. މިއީ ދިރިއުޅުމުގެ ކަންކަމުން ދީން އެއްފަރާތް ކުރުމަށް ގޮވާލާ ސެކިއުލަރިޒަމް ފިކުރެވެ. މިބައިމީހުން ބުނާގޮތުގައި ދީން އޮންނަންވާނީ ހަމައެކަނި މިސްކިތުގައެވެ.\nއެހެންކަމުން މިނުކުތާގައި ޙާލުގެ ދުލުން އެބައިމީހުންނަށް އެ ބުނެވެނީ ދީނުގައި އޮވެގެން ތިމަންމެން އެކަމަކަށް ފަރުވާލެއް ނުބަހައްޓާނަމެވެ. އެހެނަސް ޞިއްޙީ ނުރައްކަލެއް ނުވަތަ އެފަދަ ދުނިޔަވީ ސަބަބެއް އޮތިއްޔާ މާސްކު އެޅުންފަދަ ކަންކަމަށް ޢަމަލުކުރުމަކީ މައްސަލައެއް ނޫންކަމުގައެވެ. މިއީ ރާއްޖޭގެ ޝައިޚުން އިޝާރާތްކުރަމުން އެދާ، ޢާންމުން އެކަމަކަށް ސަމާލުކުރުވަމުން އެދާ “ލާދީނީ ފިކުރު” ނުވަތަ “ސެކިއުލަރ ފިކުރެވެ.” އެ ފިކުރުގެ މައިގަނޑު ދަޢުވާއަކީ މީސްތަކުންގެ ދިރިއުޅުމުގެ އެއްވެސް ކަމެއްގައި ދީން ބޭނުންކޮށްގެން ނުވާނެކަމަށެވެ. ނުވަތަ ދީން އޮންނަން ޖެހޭނީ މިސްކިތު ތެރޭގައި ކަމެވެ. އެގޮތުން ވިޔަފާރީގެ އެއްވެސް ކަމެއްގައިވެސް އަދި ޤާނޫނުތައް ހެދުމުގައިވެސް ދީނުގެ ކަންކަމަށް ބަރޯސާވެ އެކަން ކޮށްގެން ނުވާނެކަމަށް އެ ފިކުރުގައި ދަޢުވާ ކުރެއެވެ.\n* އަދި ބައެއް މީހުން ބުނާގޮތުގައި ވައްކަންކުރުމާއި އެނޫންވެސް އެފަދަ ކުށްތަކަށް އަރައިގަންނަ މީހުން މޫނު ބުގުރާގެ ނިވަލުގައި އެފަދަ ކުށްތަކަށް އަރައިގަނެއެވެ. އެހެން ކަމުން މޫނު ބުގުރާ އެޅުމަށް ހުއްދަ ދެވިގެން ނުވާނެއެވެ.\nހަމައެކަނި ދިވެހި މުޖުތަމަޢަށް ބަލައިލިޔަސް މިއީ ހަމަޖެހޭ ވާހަކައެއް ނޫންކަން ދޭހަވެއެވެ. ސައިކަލް ދުއްވާއިރު ހެލްމެޓު އެޅުމަށް އެންގުމުން ހެލްމެޓުގެ ނިވަލުގައި ފޭރުމާއި ވައްކަން ނުކުރޭ ހެއްޔެވެ؟ މާސްއެޅުން މަޖުބޫރުކުރުމުން މާސްކުގެ ނިވަލުގައި އެފަދަ ކުށްތަކަށް އަރައި ނުގަނޭ ހެއްޔެވެ؟ އަދި މި ދުވަސްވަރު ޞިއްޙީ ދާއިރާގައި މަސައްކަތް ކުރާ ބައެއް ފަރާތްތަކުން ލާ ޕީޕީއީގެ ނިވަލުގައިވެސް ބައެއް މީހުން މިފަދަ ކުށްތައް ނުކުރޭ ހެއްޔެވެ؟ ކަން މިހެން އޮތްއިރު މަނާ ކުރަންވީ ހަމައެކަނި މޫނު ބުގުރާ ހެއްޔެވެ؟ އެ ފަދައިން ބުނެ މޫނު ބުގުރާ މަނާކުރާނަމަ ހެލްމެޓާއި މާސްކު އަދި ޕީޕީއީ ވެސް މަނާކުރަން ޖެހޭނެއެވެ. އަދި އެ ހުރިހާ އެއްޗެއް މަނާކޮށްފައި ވަނިކޮށްވެސް އަދި މޫނު ބުރުގާ މަނާކޮށްފައި ވަނިކޮށްވެސް ކުށެއް ކުރާ މީހަކު ފޮތިގަނޑަކުން ނުވަތަ މާސްކަކުން ނިވާވެގެން އެ މީހަކު ކުށެއް ކުރަން ބޭނުންވީމާ ކުރުމަކީ އެކަށީގެންވާ ކަމެކެވެ. އެހެންކަމުން މިއީ އެއްވެސް ބުރަދަނެއް ހުރި ވާހަކައެއް ނޫނެވެ. އަދި ޢަރަބި އިސްލާމީ ދުނިޔޭގައި މޫނު ބުރުގާ އަޅައިގެން އުޅޭ މީހުން އެހާ ގިނައިން އުޅޭ އިރުވެސް އެބައިމީހުންގެ ޢާންމު ދިރިއުޅުމުގައި މިއީ އެބައިމީހުން ‘ރިސްކެއްކަމަށް’ ދެކޭ ކަމެއް ނޫނެވެ. މިކަން ރިސްކެއްކަމަށް ދެކެނީ އިސްލާމީ ޝިޢާރުތަކަށް ގޮންޖަހާ ސެކިއުލާ ޤައުމުތަކުގައެވެ. ފްރާންސް ފަދަ ޤައުމުތަކުގައި ބުރުގާ އެޅުމަކީވެސް އެބައިމީހުން ދެކޭ ގޮތުގައި ރިސްކެކެވެ.\n* މިއީ ޒަމާނުއްސުރެ ދިވެހިންގެ ތެރޭގައި އޮތް އާދަކާދައެއް ނޫންކަމަށް ބުނާއިރު، އާދަކާދައަކީ ދީނުގެ ޝިޢާރެއް މަނާކުރުމަށް ދެއްކޭނެ ޙުއްޖަތެއް ނޫނެވެ. ހެދުން އެޅުމުގައި މިއަދު ދިވެހި މުޖުތަމަޢުން ފެންނަނީ އިހުގެ ކާބަފައިންގެ އާދަކާދައެއް ނޫނެވެ. ހުޅަނގުގެ ފެޝަންތަކެކެވެ. އަދި މޫނު ބުރުގާއަކީ ދިވެހި ތާރީޚުގައި އާއެއްޗެއްވެސް ނޫނެވެ. ރަސްރަސްކަލުންގެ ޒަމާނުގައި ދިވެހި އަންހެނުން މޫނު ބުރުގާ އެޅި ދުވަސްވަރެއްވެސް ދިޔައެވެ. އަދި އަޅުގަނޑުމެން އިސްލާމްދީނަށް އާއެކޭ ބުނީވެސް ބުދު ދީނުގައި ހުރި ހުރިހާ ބާޠިލު އާދަކާދަތަކަށް ނޫނެކޭ ބުނެ އެއަށް އިންކާރުކުރުމަށް ފަހުގައެވެ. އަދި ދިވެހިންގެ ތެރޭގައި ޒަމާނުއްސުރެ ކިޔަމުން ދިޔަ ދީނީ ފޮތްތައް ކަމުގައިވާ ތަޢުލީމުއް ދިޔާނާއާއި ބޮޑު ތަރުތީބުގައިވެސް ވަނީ ހިލޭ ފިރިހެނުންގެ ކުރިމަތީގައި މިނިވަން އަންހެނާގެ އަޢުރައަކީ މުޅި ހަށިގަނޑުކަމުގައެވެ.  ކަން މިހެން އޮތްއިރު ދިވެހި ރާއްޖޭގައި ހަރުކަށި ވެރިންގެ ސަބަބުންނާ އަދި ގިނަ މީހުންނަށް މިކަމުގެ ޙުކުމް ސާފު ނުވެ އޮތުމުގެ ސަބަބުން، އެއްޒަމާނެއްގައި މީހުން މޫނު ބުރުގާ ނާޅާ އުޅުން އެއީ މިހާރު މޫނު ބުރުގާ އަޅާ މީހުންނަށް އެކަން މަނާކުރަން ދެއްކޭނެ ޙުއްޖަތެއް ނޫނެވެ.\nދެން އަންނަ ބައިގައި ގެނެސްދޭނީ މޫނު ބުރުގާއަކީ ދީނުގެ މަތިވެރި ޝިޢާރެއްކަމަށް ދަލާލަތުކުރާ ދަލީލުތަކެވެ.\n ބޮޑު ތަރުތީބުގެ ޞަފްޙާ 178، ތަޢުލީމުއް ދިޔާނާގެ ދެވަނަ ބައިގެ ޞަފްޙާ 51.


PSG team gai fahu bas bunaanee aharen: Tuchel | Mihaaru\nޕީއެސްޖީގެ ކޯޗު ތޯމަސް ޓުޗެލް.-- ފޮޓޯ: އޭއެފްޕީ\n30 ޖުލައި 2018 - 15:19\nފްރާންސްގެ މީޑިއާ ރިޕޯޓްތައް ބުނާގޮތުން މިދިޔަ ސީޒަނުގައި ޕީއެސްޖީގެ ކޯޗަކަށް ހުރި މިހާރު އާސެނަލްގެ ކޯޗު އުނާއި އެމެރީ އަށް އެންމެ ބޮޑު ގޮންޖެހުމެއް ކުރިމަތިވީ އެ ޓީމުގެ ތެރޭގައި އުފެދުނު ހިޔާލުތަފާތުވުންތަކުގައި ގޮތެއް ނިންމަން ކުޅުންތެރިންގެ އަތްމައްޗަށް އޭނާ ކަންތައްތަކެއް ދޫކޮށްލުމުންނެވެ. ހާއްސަކޮށް ޕީއެސްޖީ އަށް ލިބޭ ޕެނަލްޓީތަކުގައި މިިދިޔަ ސީޒަނުގައި ނޭމާ އާއި އެޑިސަން ކަވާނީއާ ދެމެދު މައްސަލަތަކެއް ޖެހުނުތަން ފެނުނެވެ. އަދި އޭގެ ގޯސް އަސަރު އެ ޓީމަށް ވެސް ކުރި އެވެ.\n"އަހަރެންގެ ނަޒަރުގައި އެންމެ ފަސޭހަކަމަކީ ވެސް ނަން މަޝްހޫރު ކުޅުންތެރިން ގޮވައިގެން މަސައްކަތްކުރުން. އެއީ އެ ކުޅުންތެރިން ވެސް މަސައްކަތްކުރާނީ މޮޅުވާން. އެ މީހުންގެ ވެސް ހުރިހާ ފޯކަސް އެއް ހުންނާނީ އެކަމަށް. އެކަމަކު ހުރިހާ ކަމަކަށް ވުރެން ބޮޑަށް ޕީއެސްޖީ ޓީމުގެ ކަންކަމުގައި ފަހު ބަސް ބުނާނީ އަހަރެން،" ކުޅުންތެރިންނާ ބެހޭގޮތުން ކުރި ސުވާލަށް ޓުޗެލް ޖަވާބު ދިނެވެ.\nޕީއެސްޖީން ވަނީ މި ފަހަރުގެ ޓްރާންސްފާ މާކެޓްގައި އިޓަލީގެ ތަޖުރިބާކާރު ގޯލްކީޕަރު ޖިއަންލުއިޖީ ބުފޮން ގެނެސްފަ އެވެ. ޕީއެސްޖީގައި ބުފޮންގެ އިތުރުން ދެ ކީޕަރުން އެބަތިއްބެވެ. އެއީ ޖަރުމަނުގެ ކީޕަރު ކެވިން ޓްރަޕް އާއި ފްރާންސްގެ ކީޕަރު އަލްފޮންސޭ އަރެއޯލާ އެވެ.\nޓުޗެލް ބުނީ ބުފޮން އަކީ ތަޖުރިބާގެ ގޮތުން ބަލާއިރު ވަރަށް އުހުގައި އުޅޭ ކުޅުންތެރިއެއް ކަމަށާއި އޭނާއާ ވާދަކުރަން ހުރި ޒުވާން ދެ ކީޕަރުންނަކީ ވަރަށް ބުރަކޮށް މަސައްކަތްކުރާ ދެ ކުޅުންތެރިން ކަމަށްވުމުން މިއީ އޮތް ހިތްހަމަ ޖެހުމެއް ކަމަށެވެ.\n"ބުފޮން އުމުރުން 40 އަހަރުގައި ވެސް އޭނާގެ މަގާމަށް ވާދަކުރަން އެހުރީ. ދެން ހުރީ ދެ އުއްމީދީ ކީޕަރުން އެ މީހުން ވެސް ތިބީ ވަރަށް ކެރިގެން މި ޓީމުގެ އެއް ވަނަ ގޯލްކީޕަރަށްވާން އެ މަސައްކަތުގައި،" ޓުޗެލް ބުންޏެވެ.\nބުފޮން ވެސް ވަނީ އޭނާ ޕީއެސްޖީ އަށް ބަދަލުވީ އެއް ނަމްބަރު ގޯލްކީޕަރުކަން ޔަގީންވެގެން ނޫން ކަމަށް ބުނެފަ އެވެ. އަދި އޭނާގެ ކެރިއަރުގައި ވެސް އަބަދުވެސް ގަބޫލުކުރަނީ ހައްގުވާ މަގާމެއް ހޯދުމަށް ކަމަށް ބުންޏެވެ.\nއުމުރުން 44 އަހަރުގެ ޓުޗެލް ބުނީ އޭނާ ޕީއެސްޖީގެ ކޯޗުކަމަށް ގެނައީ ވަކި ކާމިޔާބީތަކެއް ހޯދަން ޝަރުތުކޮށްގެން ނޫން ކަމަށާއި މިއީ އޭނާގެ ކެރިއަރުގައި ފާހަގަކޮށްލެވޭ ކާމިޔާބެއް ހޯދުމަށް ކުރާ މަސައްކަތްތަކެއްގެ ގޮތުން ކަމަށެވެ.\nފައިނޭންޝިއަލް ޕްލޭ ގަވައިދު (އެފްއެފްޕީ)ގެ މިންގަނޑުތަކަށް ޓީމު ބައްޓަންކުރުމުގެ ގޮތުން ޕީއެސްޖީން މި ފަހަރުގެ ޓްރާންސްފާ މާކެޓް ނިމުމުގެ ކުރިން ބައެއް ކުޅުންތެރިން ވިއްކާލަން ވަނީ ނިންމައިފަ އެވެ. އެ ކުޅުންތެރިންގެ ތެރޭގައި ޖަރުމަނުގެ ޖޫލިއަން ޑްރެކްސްލާ އާއި އެޑްރިއަން ރަބިއޯ ހިމެނޭ ކަމަށް ރިޕޯޓްތައް ބުނެ އެވެ. އަދި ޕީއެސްޖީން އަންނަނީ ޗެލްސީ އަށް ކުޅެމުން އަންނަ ފްރާންސް ގައުމީ ޓީމުގެ ޑިފެންސިވް މިޑްފީލްޑަރު އެންގޯލޯ ކާންޓޭ ގެންނަން މަސައްކަތްކުރަމުންނެވެ.


SunOnline: Shell kunfunin javvah carbon beyru kuraa minvaru madhu kuran court in angaifi\nޝެލް ކުންފުނިން ޖައްވަށް ކާބަން ބޭރު ކުރާ މިންވަރު މަދު ކުރަން ކޯޓުން އަންގައިފި\nރުގިއްޔާ މުހައްމަދު މޫސާ 27 May 2021, 10:22\nޝެލް ކުންފުނިން ޖައްވަށް ކާބަން ބޭރު ކުރާ މިންވަރު މަދު ކުރަން ޖެހޭ ކަމަށް ނެދަލޭންޑްސްގެ ކޯޓަކުން ވަނީ އަންގާފަ -- ފޮޓޯ: ބްލޫމްބާގް\nއެމްސްޓާޑަމް (މެއި 27): ތެޔޮ އުފައްދާ ދުނިޔޭގެ އެންމެ ބޮޑު އެއް ކުންފުނި ކަމަށްވާ ރޯޔަލް ޑަޗް ޝެލްއިން ޖައްވަށް ކާބަންޑައިއޮކްސައިޑް ބޭރު ކުރާ މިންވަރު މަދު ކުރަން ނެދަލޭންޑްސްގެ ކޯޓަކުން އަމުރުކޮށްފި އެވެ.\nދަ ހޭގްގެ ޑިސްޓްރިކްޓު ކޯޓަކުން އިއްޔެ ނެރުނު އަމުރެއްގައި ވަނީ 2019އާ އަޅާ ބަލާ އިރު، ޝެލްއިން ކާބަން ބޭރު ކުރާ މިންވަރު 2030 އަންނަންވާ އިރަށް 45 ޕަސެންޓު މަދު ކުރަން ޖެހޭނެ ކަމަށެވެ. އަދި އޭގެ ތެރޭގައި އެ ކުންފުނީގެ އޮޕަރޭޝަންތަކުންނާއި އެ ކުންފުނިން ވިއްކާ އުފެއްދުންތަކުން ބޭރުވާ ކާބަން ވެސް ހިމެނޭނެ ކަމަށެވެ.\nއެ މައްސަލަ ކޯޓަށް ހުށަހެޅި ފްރެންޑްސް އޮފް ދަ އާތު (އެފްއޯއީ)އިން ބުނި ގޮތުގައި އެއީ ޕެރިސް ކްލައިމެޓް އެއްބަސްވުމާ އެއްގޮތަށް އަމަލުކުރުމަށް ކޯޓަކުން ކުންފުންޏަކަށް އެންގި ފުރަތަމަ ފަހަރެވެ. އަދި އެ އަމުރު ހިނގާނީ ހަމައެކަނި ނެދަލޭންޑްސްގައި ކަމަށްވީ ނަމަވެސް އެފަދަ މައްސަލަތަކަށް ދެން މިސާލެއްގެ ގޮތުގައި ބެލޭނެ ނިންމުމެއް ނުވަތަ ޕްރިސީޑެންޓެއް މިހާރު ގާއިމު ކުރެވިފައިވާ ކަމަށް އޮފިޝަލުން ވިދާޅުވި އެވެ.\nއެ އަމުރާ ގުޅިގެން ޝެލްގެ ތަރުޖަމާނަކު ވަނީ ކޯޓުގެ ނިންމުން އިސްތިއުނާފު ކުރާނެ ކަމަށް ބުނެފަ އެވެ. އަދި މޫސުމަށް އަންނަ ބަދަލުތަކާ ހެދި ވީހާވެސް އަވަހަށް ފިޔަވަޅު އަޅަން ޖެހޭކަން އެ ކުންފުނިން ގަބޫލުކޮށް، 2050 އަންނަންވާ އިރަށް ޝެލް އަކީ ނެޓް-ޒީރޯ ކުންފުންޏަކަށް ހަދަން މަސައްކަތް ކުރަމުންދާ ކަމަށް ބުނެފަ އެވެ.\nއެފްއޯއީގެ ޑިރެކްޓަރު ޑޮނަލްޑް ޕޮލްސް ވަނީ ކޯޓުގެ ނިންމުމާ މެދު އުފާ ފާޅުކޮށް އެއީ ވަރަށް ބޮޑު ކާމިޔާބީއެއްގެ ގޮތުގައި ސިފަކޮށްފަ އެވެ.\n"މިއީ ވަރަށް ރަނގަޅު ހަބަރެއް އަދި ދުނިޔެއަށާއި އަޅުގަނޑުމެންގެ ދަރިންނަށާއި އަޅުގަނޑުމެން އެންމެންނަށް ވަރަށް ބޮޑު ކާމިޔާބީއެއް. ޝެލްގެ ސަބަބުން މޫސުމަށް ނުރައްކާތެރި ބަދަލުތައް އަންނަ ކަމަށާއި އެކަން ހުއްޓުވަން ޖެހޭ ކަމަށް އެއްވެސް ޝައްކެއް ނެތް ގޮތެއްގައި ފަނޑިޔާރު ވަނީ ވިދާޅުވެފަ،" ޕޮލްސް ބުންޏެވެ.\nގާތްގަނޑަކަށް 200 ގައުމަކުން ސޮއިކޮށްފައިވާ ޕެރިސް މުއާހަދާ އެކުލަވާލީ 2015 ވަނަ އަހަރެވެ. އެ މުއާހަދާގެ ދަށުން ގައުމުތަކުން ވަނީ ޖައްވަށް ބޭރު ކުރާ ނުރައްކާތެރި ގޭސްތަކުގެ މިންވަރު މަދު ކުރުމަށް އެއްބަސްވެފަ އެވެ. އަދި އެ މުއާހަދާގައި ވަނީ ދުނިޔޭގެ ޖައްވުގެ ފިނި ހޫނުމިން، ސިނާއީ އިންގިލާބު (އިންޑަސްޓްރިއަލް ރިވޮލިއުޝަން)ގެ ކުރިން ހުރި މިންވަރާ އަޅައިބަލާއިރު، ދެ ޑިގްރީ ސެލްސިއަސްއަށް ވުރެ މަތި ނުވާނެ މިންވަރެއްގައި ބެހެއްޓުމަށް ކަނޑައަޅާފަ އެވެ.\nދުނިޔޭގެ ބޮޑެތި ކުންފުނިތަކަށް ވެސް ޕެރިސް މުއާހަދާއާ އެއްގޮތަށް އަމަލު ކުރުމަށް މަޖުބޫރު ކުރުމުގެ ގޮތުން، ތިމާވެށި ހިމާޔަތް ކުރުމަށް މަސައްކަތް ކުރާ ޖަމިއްޔާތަކުން ދަނީ އެ ކުންފުނިތައް ކޯޓަށް ގެންދަމުންނެވެ.


SunOnline: Mathee dharaja hoadhaa faraaiy thakah dhey inaamah nan hushahalhan hulhuvaalaifi\nމަތީ ދަރަޖަ ހޯދާ ފަރާތްތަކަށްދޭ އިނާމަށް ނަން ހުށަހަޅަން ހުޅުވާލައިފި\nޝަފްނާ ހުސައިން 01 Aug 2019, 13:42\nރައީސް އިބްރާހިމް މުހައްމަދު ސޯލިހް ގައުމީ އިނާމާއި ހާއްސަ އިނާމާ ބެހޭ ކޮމިޓީ އާ ބައްދަލު ކުރައްވަނީ -- ފޮޓޯ/ ރައީސް އޮފީސް\nމަތީ ދަރަޖަ ހޯދާ ފަރާތްތަކަށް ރައީސުލްޖުމްހޫރިއްޔާ ދެއްވާ ހާއްސަ އިނާމަށް ނަން ހުށަހެޅުމުގެ ފުރުސަތު، ހާއްސަ އިނާމާ ބެހޭ ކޮމިޓީން މިއަދު ހުޅުވާލައިފި އެވެ.\nމި އިނާމަކީ، ހިތްވަރާއި ހުނަރާއި އިލްމީ ގޮތުން ހޯދާ ކާމިޔާބީތަކަށް ގައުމީ ފެންވަރުގައި، އަހަރަކު އެއް ފަހަރު ރައީސް ދެއްވާ އިނާމެކެވެ. މި އަހަރު އިނާމު ދިނުމަށް ނިންމާފައިވާ ގިންތި ތަކަކީ:\n1. ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ އެންމެމަތީ ލެވެލްގެ ސަނަދެއް (ޕީއެޗްޑީ) ހާސިލުކުރުމުގައި ފާހަގަކުރެވޭ ކާމިޔާބީއެއް ހާސިލުކޮށްފައިވުން.\n2. މަތީ ތައުލީމާއި ތަމްރީނު ކޯހަކުން އެންމެމަތީ ވަނަ ހޯދުން.\n3. ބައިނަލްއަގުވާމީ މައުރަޒަކުން ނުވަތަ މުބާރާތަކުން ނުވަތަ މިނޫންވެސް ބައިނަލްއަގުވާމީ މިންކުރުމަކުން އެންމެމަތީ ވަނަ ނުވަތަ ޝަރަފު ހޯދުން.\n4. ރާއްޖެއަށް ދިމާވެފައިވާ މުހިންމު މައްސަލައަކަށް ހައްލެއް ހޯދުމުގެ ގޮތުން، އާ އީޖާދެއް ނުވަތަ އުފެއްދުމެއް އުފައްދައިގެން، ނުވަތަ އިލްމީ ދިރާސާއެއްކޮށްގެން، ފާހަގަކޮށްލެވޭ ކާމިޔާބީއެއް ހާސިލުކޮށްފައިވުން.\nއިނާމާ ބެހޭ ކޮމިޓީން ކުރި އިއުލާނުގައި ބުނެފައި ވަނީ ހާއްސަ އިނާމަށް ހުށަހެޅިފައިވާ ކާމިޔާބީ އަކީ 2016 ވަނަ އަހަރު ނުވަތަ އޭގެފަހުން ލިބިފައިވާ ކާމިޔާބީ އަކަށް ވާން ޖެހޭނެ ކަމަށާއި އެ ކާމިޔާބީ އަކީ މީގެ ކުރިން ރައީސް ދެއްވާ އިނާމެއް ލިބިފައިވާ ކާމިޔާބީ އަކަށް ވެގެން ނުވާނެ ކަމަށެވެ.\nހާއްސަ އިނާމުގެ ގޮތުގައި ރައީސް ދެއްވުމަށް ހަމެޖެހިފައި މެޑެއްޔަކާއި ހަނދާނީ ލިޔުމެއް ކަމަށާއި އެންމެ މަތީ ވަނަ ނުވަތަ ޝަރަފު ހޯދާ ޓީމަކުން ނުވަތަ ޖަމާއަތަކުން ނަމަ، މުޅި ޓީމަށް ނުވަތަޖަމާއަތަށް މެޑެއްޔަކާއި ހަނދާނީ ލިޔުމެއް ދެއްވާނެ ކަމަށް އެ ލިޔުމުގައިވެ އެވެ. އަދި ވަކިވަކި ބައިވެރީންނަށް ދެއްވާނީ ހަނދާނީ ލިޔުމެއް ކަމަށްވެސް ބުނެފައިވެ އެވެ.\nހާއްސަ އިނާމަށް ނަން ހުށަހަޅަން ޖެހެނީ އަންނަ މަހުގެ 15 ވަނަ ދުވަހުގެ ނިޔަލަށެވެ.\nހިޝާންގެ އެވޯޑް އަތުލާނީ ކުށް ސާބިތުވުމުން: އިނާމު ކޮމިޓީ\nގައުމިއްޔަތުގެ އަސާސްތައް ރައްކައުތެރި ކުރުން


ރާއްޖެ އަންނަ ފަތުރުވެރިންނަށް ވެކްސީން ޖެހޭނެގޮތް ހަދަނީ - DhiDaily\nރާއްޖެ އަންނަ ފަތުރުވެރިންނަށް ވެކްސީން ޖެހޭނެގޮތް ހަދަނީ\nރާއްޖެ އަންނަ ފަތުރުވެރިން އޮން އަރައިވަލްގައި ވެކްސީން ޖެހޭނެ ހިދުމަތް ތައާފަރުކުރުމުގެ މަސައްކަތް ފަށައިފި އެވެ.\nއެމެރިކާގެ ނޫހެއް ކަމަށްވާ ސީއެންބީސީއަށް ދެއްވި އިންޓަވިއުއެއްގައި ޓުއަރިޒަމް މިނިސްޓަރު މައުސޫމް ވިދާޅުވީ ސަރުކާރުން ފެށުމަށް ހަމަޖެހިފައިވާ ”3ވީ“ ސްޓްރެޓެޖީގެ ދަށުން ފަތުރުވެރިންނަށް ވެކްސީން ދޭން ފެށުމަށް ތައްޔާރުވެފައިވާ ކަމަށެވެ.\nއެގޮތުން ”3ވީ“ އަކީ ”ވިޒިޓް، ވެކްސިނޭޓް އެންޑް ވެކޭޝަން“ ކަމަށްވެސް މިނިސްޓަރު މައުސޫމް ވިދާޅުވިއެވެ.\nމިވަގުތު ރާއްޖެއަށް ފަތުރުވެރިން އަންނައިރު ނެގެޓިވް ޕީސީއާރު ޓެސްޓެއް ބޭނުންވެއެވެ. އެގޮތުން ބުކިން ހަދާފައިވާ ކަމުގެ ހެއްކާއި ޕީސީއާރު އޮވެގެން ނޫނީ ރާއްޖެއަށް ފަތުރުވެރިންނަށް ނުވަދެވޭނެއެވެ.\nއެހެންނަމަވެސް ވެކްސީން ޖަހާފައިވާ ފަތުރުވެރިންނަށް ރެސްޓްރިކްޝަންތަކާ ނުލައި ރާއްޖެއަށް ވަދެވޭނެ އިންތިޒާމު ވަރަށް އަވަހަށް ރާއްޖޭގައި ކަނޑައަޅާނެ ކަމަށް މިނިސްޓަރު ވިދާޅުވިއެވެ. އެގޮތުން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އެކަން ފަހަރުގައި މި ހަފްތާގައިވެސް އިއުލާނުކުރުން އެކަށީގެންވާ ކަމަށް މައުސޫމް ވިދާޅުވިއެވެ.\nމިނިސްޓަރު ވިދާޅުވީ ފަތުރުވެރިންނަށް ވެކްސީން ދޭން ފަށާނެ ދުވަހެއް އަދި ބުނަން ނޭނގޭ ކަމަށެވެ. ސަބަބަކީ އެ ފަރާތްތަކަށް ވެކްސީން ދިނުމަށް ހަމަޖެހިފައިވަނީ ރާއްޖޭގެ އާބާދީގެ ހުރިހާ ފަރާތްތަކަށް ވެކްސީންގެ ފުރަތަމަ އަދި ދެވަނަ ޑޯޒް ދީ ނިމުމުން ކަމަށް މައުސޫމް ވިދާޅުވިއެވެ.\nއަދި އެއަށްފަހު ފަތުރުވެރިންނަށް ވެކްސީން ދޭން ފަށާނެ ކަމަށް މިނިސްޓަރު ވިދާޅުވިއެވެ. އޭނާ ވިދާޅުވީ ފަތުރުވެރިންނަށް ވެކްސީން ދޭން ފަށާއިރު އެ ލިބުމުގައި ދަތިތަކެއް ދިމާވެދާނެ ކަމަށް ގަބޫލު ނުކުރެވޭ ކަމަށެވެ.


“ކުރިއަށް ކުރިއަށް ބާރަށް ކުރިއަށް” ނަމުގައި އެމްޑީޕީ ލަންކާގެ ފަރާތުން ބާއްވާ އިވެންޓްތަކެއް މާދަމާ އޮންނާނެ – Maldivian Democratic Party\n“ކުރިއަށް ކުރިއަށް ބާރަށް ކުރިއަށް” ނަމުގައި އެމްޑީޕީ ލަންކާގެ ފަރާތުން ބާއްވާ އިވެންޓްތަކެއް މާދަމާ އޮންނާނެ\n“ކުރިއަށް ކުރިއަށް ބާރަށް ކުރިއަށް” ނަމުގައި އެމްޑީޕީ ލަންކާގެ ފަރާތުން ބާއްވާ އިވެންޓްތަކެއް މާދަމާ (21 ސެޕްޓެމްބަރ 2013- ހޮނިހިިރު)އޮންނާނެއެވެ.\nމިގޮތުން ހެނދުނު 830 ން ހަވީރު 530ހަށް ފުޓްސެލް މުބާރާތެއް ބަބަޅަޕިޓިޔަ ފްލެޓްސް ގްރައުންޑުގައި އޮންނާނެއެވެ. މި މުބާރާތުގައި 10 ޓީމު ބައިވެރިވާ ގޮތަށް ވަނީ ހަމަޖެހިފައެވެ. އަދި މި މުބާރާތުގެ ޗެމްޕިއަން ޓީމަށާއި ރަނައަޕް ޓީމަށް އަގުހުރި އިނާމުތަކެއް ހުށަހެޅުމަށް ކަނޑައަޅާފައިވެއެވެ.\nމީގެ އިތުރުން މާދަމާ ހަވީރު 430 ން އިރުއޮއްސި 630ހަށް އޮންނާނީ ކުޑަކުދިންނަށް ޙާއްސަކޮށްގެން ބާއްވާ ޕާޓީއެކެވެ. މި ޕާޓީގައި މީރު ކެއުމުގެ އިތުރުން މަޖާ ކުޅިވަރުތައް(ޖަންޕިންގެ ކާސަލް، އާޓް އެގްޒިބިޝަން، މެޖިކް ޝޯ) ފަދަ ކުޅިވަރުތައް ހިމެނޭނެއެވެ.\nމާދަމާ ހަވީރު އިވެންޓް ނިމިގެން ރޭ 730ން 1000އަށް އޮންނާނީ “ޑިނަރ ނައިޓް” އެވެ. މި ޑިނަރ ނައިޓްގައި ލައިވް މިޔުޒިކާއިއެކު “ރައީސް ނަޝީދަށް ތާއީދު ކުރަނީ ކީއްވެ” ނަމުގައި އޯޕަން މައިކް ސެޝަންއެއްވެސް ކުރިއަށްދާނެއެވެ. އަދި މި ސެޝަނަށްވެސް އިނާމު ހުށަހެޅިފައިވެއެވެ.\nމާދަމާ އޮންނަ އިވެންޓްތަކުގައި ބައިވެރިވުމަށް ރައީސް ނަޝީދަށް ތާއީދު ކުރައްވާ ދިވެހީންނަށް ވަނީ ދަޢުވަތު އަރުވާފައެެވެ.


ދެމަފިރިން ސަލާމަތްކުރަންދިޔަ ފުލުހަކު އެކްސިޑެންޓްވެއްޖެ\nގއ. ވިލިނގިލީގައި މިއަދު ގެނބުނު ދެމަފިރިން ސަލާމަތް ކުރަން ދަނިކޮށް ހިނގި ސައިކަލު އެކްސިޑެންޓެއްގައި އަނިޔާ ލިބުނު ފުލުހަކަށް ފަރުވާ ދިނުމަށް މާލެ ގެނައުމުގެ މަސައްކަތް ކުރަމުން އަންނަ ކަމަށް އެ ރަށު ކައުންސިލުން ބުނެފި އެވެ.\nOctober 18, 2017 63\nމި ދެމަފިރިން އުންމީދުކޮށްގެން ތިބީ މޫދަށް ގޮސްފައި އެނބުރި ވަރަށް އަވަހަށް ގެއަށް ދިއުމަށެވެ. އެކަމަކު މޫދަށް އެރުުނުތާ ވީ އެންމެ 10 މިނެޓެވެ. ދެން ދިމާވީ، ފާތުމަތު ލަބީނާ...\nގއ. ވިލިނގިލީގައި ދެމަފިރިއަކު މޫދަށް އެރި އުޅެނިކޮށް ގެނބިގެން މީގެ އިރުކޮޅެއް ކުރިން ފިރިހެންމީހާ މަރުވެއްޖެ އެވެ.\nމޫދުގައި އުޅެފައި މާ ފަހުން ވެސް ގެނބިގެން މަރުވެދާނެ\nމޫދުގައި އުޅެފައި އަންނަ ކުއްޖެއްގެ ފަރާތުން އާދަޔާޚިލާފު ކަންތައްތަކެއް ފާހަގަކުރެވިއްޖެއްޔާ ފަރުވާކުޑަ ނުކުރާށެވެ. އެއީ ވަރަށް ނުރައްކާތެރި ކަމެއްގެ އަލާމާތަކަށް ވުން އެކަށީގެންވެ އެވެ.\nAugust 01, 2017 58\nމީގެ އަށް އަހަރު ކުރިން، ފ. ދަރަނބޫދުއަށް ދިޔަ އެ އަތޮޅު މަގޫދޫ އަންހެނުންތަކެއް، އެނބުރި ރަށަށް ދާން އުޅެނިކޮށް، ދޯނީގައި އިން އަންހެނެއްގެ އަތުން އޭނާގެ ހަތް މަހުގެ ދަރިފުޅު މޫދަށް ވެއްޓުނެވެ. ބަނދަރު މަތީގައި އެ ވަގުތު ގިނަ ބަޔަކު ތިބި ނަމަވެސް، އެ ކުއްޖާ ސަލާމަތް ކުރުމަށް މޫދަށް ފުންމާލެއްވީ، ސިވިލް ކޯޓުގެ ގާޒީ ޒުބައިރު...\nގެނބުނު އާއިލާއެއް ސަލާމަތްކުރުމަށް އިންސާނުންގެ ޗޭނެއް\nއެެމެރިކާގެ ފްލޮރިޑާގައި މޫދަށް އެރި އުޅުނު އެއް އާއިލާއެއްގެ ހަ މީހަކާއި އިތުރު ހަތަރު މީހަކު ގެނބެމުން ދަނިކޮށް އެތައް ބަޔަކު ބައިވެރިވެރިވެގެން ހެދި "އިންސާނުންގެ ޗޭނަކުން" އެންމެން ސަލާމަތްކޮށްފި އެވެ.\nJune 08, 2017 10\nދ. ހުޅުދެލީގައި ކުޑަ ފިރެން ކުއްޖަކު މޫދުގައި މަރުވެފައި އޮއްވާ މިއަދު ފެނިއްޖެ އެވެ.\nމި އަންހެން މީހާގެ ތިން ދަރިން މަރުވީ ފެނުނު ބިރުވެރި ހުވަފެނަކަށް ފަހުގަ އެވެ. އެ ހުވަފެނަށް ފަހު ދަރިންނަށް ކޮންމެވެސް ކަމެއް ވެދާނެކަމަށް ހިތް ބިރުގެންފައި ހުއްޓާ ތިން ދަރިން މަރުވީ ފެން ކޯރަކަށް ގެނބިގެންނެވެ.\nޔޮޓަކުން ޑައިވްކުރަން ފޭބި ޓޫރިސްޓަކު މަރުވެއްޖެ\nލ. ކައްދޫ ބޭރުގައި އޮތް ޔޮޓަކުން ފްރީ ޑައިވް ކުރުމަށް މިއަދު މެންދުރު ފޭބި ޓޫރިސްޓަކު މަރުވެފައި އޮއްވައި ފެނިއްޖެ އެވެ.\nކަސްރަތަށް މޫދަށް ގޮސް އުޅުނު އަންހެނަކު މަރުވެއްޖެ\nހއ. ދިއްދޫގައި ކަސްރަތު ކުރުމަށް މޫދަށް ގޮސް އުޅުނު އަންހެނަކު ގެނބިގެން މިއަދު މަަރުވެއްޖެ އެވެ.\nބިލެތްފަހީގައި މީހަކު ގެނބިގެން މަރުވެއްޖެ\nށ. ބިލެތްފަހި ފަރަށް އެރި ކުޑަ ދޯންޏަކުން ވަލެއް ހިފައިގެން މޫދަށް ފުންމާލި މީހަކު ގެނބިގެން މަރުވެއްޖެ އެވެ.\nޝޫޓިން ތެރޭގައި ދެ އެކްޓަރަކު ގެނބިގެން މަރުވެއްޖެ\nއިންޑިއާގެ ކަރްނާޓަކާގައި ކަންނާޑާ ފިލްމެއް ކަމަށްވާ "މާސްތީގުޅީ" ގެ މަންޒަރެއް ކުޅުމަށް ހެލިކޮޕްޓަރަކުން ކޯރަކަށް ފުންމާލި ދެ އެކްޓަރަކު ގެނބިގެން މަރުވެއްޖެ އެވެ.\nއަނބިމީހާ ސަލާމަތްކޮށްދިނުމުން ފިރިމީހާ ރުޅިގަދަވެއްޖެ\nއިންޑިއާގެ އަހުމަދުއާބާދުގެ ފަޔަ އެންޑް އިމަޖެންސީ ސާވިސް (އޭފްއީއެސް) އިން އެހިސާބުގަނޑުގައި އޮންނަ ސަބަރްމަތީ ރިވާފްރަންޓް ކިޔާ ކޯރެއްގެ އައްސޭރިއަށް މިދިޔަ ބުރާސްފަތި ދުވަހު ދިޔައީ އަންހެނަކު ގެނބޭ ޚަބަރު ލިބިގެންނެވެ. އުމުރުން 37 އަހަރުގެ މި އަންހެންމީހާ ގަސްތުގައި ކޯރަށް ފުންމާލައިގެން މަރުވާން މަސައްކަތް ކުރީ ކަމަށްވެ...\nމީދޫގައި މީހަކު މޫދުގައި މަރުވެފައި އޮއްވައި ފެނިއްޖެ\nމިއަދު ހެނދުނު އައްޑޫ މީދޫގައި މޫދަށް އެރުނު މީހެއްގެ ހަބަރެއް ނުވެގެން ހޯދަމުން ދަނިކޮށް މޫދު އަޑީގައި މަރުވެފައި އޮއްވައި މިރޭ ފެނިއްޖެ އެވެ.\nއިރުފުށީގައި މޫދަށް އެރި އުޅުނު ދެ ޓޫރިސްޓަކު މަރުވެއްޖެ\nއިރުފުށި ރިސޯޓުގައި މޫދަށް އެރި އުޅުނު ދެ ޓޫރިސްޓަކު މިއަދު ހަވީރު މަރުވެއްޖެ އެވެ.


ބަނޑުގެ ކެންސަރު – ޞިއްޙަތު.ކޮމް\nފެބުރުވަރީ 4, 2016 އެއްވެސް ޚިޔާލެއް ހުށަހަޅާފައި ނެތް\nބަނޑުގެ ނުވަތަ މައިދާގެ ކެންސަރު ޖެހޭތާ ކުރީކޮޅު ބަލި ދެނެގަނެ ފަރުވާ ކުރެވިއްޖެނަމަ ވަރަށް ގިނަ ފަހަރު ބަލި ފަސޭހަ ވެއެވެ. ބަނޑުގެ ކެންސަރުގެ އެންމެ އާންމު ވައްތަރަކީ ބަނޑުގެ އެތެރޭގެ ބަތާނަ ފަށުގެ ސެލްތަކުގައި “އެޑީނޯކާސިނޯމާ” އޭ ކިޔޭ ކެންސަރެވެ.\nބަނޑުގެ ކެންސަރު ޖެހުމަށް މެދުވެރިވާ ސަބަބުތަކާ، މަގުފަހިކުރާ ކަންތައްތައް\nބަނޑުގެ ކެންސަރު ޖެހޭ ވަކި ޚާއްޞަ ސަބަބެއް އަދި ހޯދިފައެއް ނެތެވެ. ނަމަވެސް ބަނޑުގެ ކެންސަރު ޖެހުމަށް މަގުފަހިކުރާ ބައެއް ކަންތައްތައް ފާހަގަ ކުރެވިފައިވެއެވެ. އެފަދަ ބައެއް ކަންތައްތައް ތިރީގައި މިވަނީ އެވެ.\nކެއުމުގައި ދުންއަޅައި، ލޮނުއަޅައި، ދިލަޖައްސައި، ވަޅޯކޮށްފައި ހުންނަ މަސް މާގިނައިން ބޭނުންކުރުން\nކެއުމުގައި ތަރުކާރީއާއި، މޭވާގެ ބާވަތްތައް ބޭނުންކުރުން މަދުކުރުން\nއެފްލާޓޮކްސިން ކިޔާ ފަންގަސްގެ ވައްތަރަކާ ތަޣައްޔަރުވެފައިވާ ކާނާ ބޭނުންކުރުން\nއާއިލާގެ ތެރޭގައި ބަނޑުގެ ކެންސަރު ދައުރުވަމުން އައުން\nހެލިކޮބެކްޓަރ ޕައިލޮރީ ކިޔާ ޖަރާސީމެއްގެ ސަބަބުން ބަނޑުގައި އިންފެކްޝަން އުފެދުން\nދިގުމުއްދަތަކަށް ބަނޑުގައި އިންފްލެމޭޝަން އުފެދި ރަނގަޅުނުވެ ހުރުން\nބަނޑުގައި ޕޮލިޕް އުފެދުން\nބަނޑުގެ ކެންސަރު ޖެހުމުގެ ފުރުޞަތު ބޮޑުމީހުން\nމައިދާގައި ފާރު އުފެދިފައިވާ މީހުން\nލޭގެ ވިޓަމިން ބީ12ގެ މާއްދާ މަދުވުން\nބަނޑުގެ ކެންސަރުގެ ވައްތަރުތައް\n(ހ) އެޑީނޯކާސިނޯމާ: އެޑީނޯކާސިނޯމާ އަކީ ބަނޑުގެ އެތެރޭގެ ބަތާނަ ފަށުގައި ހުންނަ ދަވަ ދޫކުރާ ސެލްތަކުގައި އުފެދޭ ކެންސަރެވެ. ބަނޑުގެ އެތެރޭގެ ބަތާނަ ފަށުގައި ހުންނަ ދަވަދޫކުރާ ސެލްތަކުން ދޫކުރާ ދަވަ އަކީ ބަނޑުގައި އުފެދޭ ގޭހުން ބަނޑުގެ ބަތާނަ ފަށް ރައްކާތެރިކޮށްދޭ އެއްޗެކެވެ. އެންމެ އާންމުކޮށް ފެންނަ ބަނޑުގެ ކެންސަރަކީ “އެޑީނޯކާސިނޯމާ” އެވެ.\n(ށ) ލިމްފޯމާ: ލިމްފޯމާ އަކީ ބަނޑުގެ ބަތާނަ ފަށުގައި ހުންނަ ދިފާޢީ ނިޒާމްގައި ހަރަކާތްތެރިވާ ސެލްތަކުގައި އުފެދޭ ބަނޑުގެ ކެންސަރުގެ ބާވަތެކެވެ. މިއީ ވަރަށް މަދުން ނޫނީ ނުފެންނަ ވައްތަރެކެވެ.\n(ނ) ކާސިނޮއިޑް ކެންސަރު: ކާސިނޮއިޑް ކެންސަރަކީ ބަނޑުގެ ބަތާނަ ފަށުގައި ހުންނަ ހޯރމޯން އުފައްދާ ސެލްތަކުގައި އުފެދޭ ކެންސަރުގެ ވައްތަރެކެވެ. މިއީ ވަރަށް މަދުން ނޫނީ ނުފެންނަ ވައްތަރެކެވެ.\n(ރ) ގެސްޓްރޯއިންޓެސްޓައިނަލް ސްޓްރޯމަލް ޓިއުމަރ: މިއީ ވެސް ވަރަށް މަދުން ފެންނަ ބަނޑުގެ ކެންސަރުގެ ވައްތަރެކެވެ.\nބަނޑުގެ ކެންސަރުގެ އަލާމާތްތައް\nބަނޑުގެ ކެންސަރުގެ ކުރީކޮޅުގައި ގިނަ އަލާމާތްތަކެއް ނުފެނެއެވެ. ނަމަވެސް އާންމުކޮށް ފެނިދާނެ ބައެއް އަލާމާތްތަކަކީ:\nބަނޑަށްއުނދަގޫވުން (ހަޖަމުގެ ސަބަބުން) ނުވަތަ ބަނޑަށް ތަދުވުން\nކެއުމާއި ގުޅިގެން މާބޮޑަށް ފުރިފައި ހުންނަގޮތްވުން (ކެއުމުގެ ފަހުން ބަނޑުފުއްޕާގޮތްވުން)\nމެއިން ދިލަނެގުން ނުވަތަ މޭއަންދާގޮތްވުން\nމައިދާގައި ނުވަތަ ބަނޑުގައި ކެންސަރު އުފެދުމުން މައިދާގައި ފާރު އުފެދުމުން ކުރެވޭ ކަހަލަ އިހްސާސްތަކެއް ކުރުވައެވެ. އަދި ކެންސަރުގެ އަސަރުތައް މައިދާގެ ބޮޑު ބަޔަކަށް ފެތުރިއްޖެނަމަ، އިތުރު އުދަގޫތަކާއި ކުރިމަތި ވެއެވެ. އޭގެ ތެރޭގައި:-\nބަނޑުގެ މަތީބަޔާއި، މެދުތެރެއަށް ތަދުވެ، އުދަނގޫތައް ބޮޑުވުން\nބޮޑުކަމުދާ ނަޖިހުގެ ކުލަ ކަޅުވުން: މިގޮތަށް ދިމާވަނީ މައިދާގެ ތެރެއަށް ލޭއައިސް ބޭރުނުވެ ގިނައިރު އެތެރޭގައި ހުންނަގޮތްވުމުންނެވެ. ބައެއް ފަހަރު ބޮޑު ކަމު ނަޖިސް ކަޅު ތާރު ހެން ހުރެދާނެ އެވެ.\nއާދަޔާ ޚިލާފަށް ހޮނޑުލުމާއި، ހޮނޑުލާއިރު ލޭގެ އަސަރު ހުރުން\nހަށިގަނޑުގެ ބަރުދަން މާބޮޑަށް ލުއިވުން\nކެއުމަށްފަހު ބަނޑުގައި ރިހުން އަދި ބަނޑުގައި ވައިހެދި ބަނޑުފުއްޕުން\nވަރުދެރަވުމާއި ވަރުބަލިވުން: މިއީ ލޭމަދުވުމުން ދިމާވާ ކަމެކެވެ.\nބަނޑުގެ ކެންސަރު ހުރިކަން ދެނެގަތުން\nބަނޑުގެ ކެންސަރު ހުރިކަން ދެނެގަތުމަށްޓަކައި، އެންޑޮސްކޮޕީގެ އެހީގައި ބަނޑުގެ އެތެރެއިން ކެންސަރު ހުރިކަމަށް ޝައްކުކުރެވޭ ހުރި ހިސާބުން އެތިކޮޅެއް ނެގުމަށްފަހު ބަޔޮޕްސީ ހެދޭނެއެވެ. މީގެ އިތުރުން ބަނޑުގެ ސީޓީ ސްކޭން އަދި ބަނޑުގެ ޚާއްޞަ އެކްސްރޭ އެއްވެސް ނަގައިފާނެއެވެ.\nބަނޑުގެ ކެންސަރުގެ ފަރުވާ\nކެންސަރު ދެނެގަންނާނީ ކިހިނެއް؟ – މުހައްމަދު އިސްމާޢީލްފުޅު، މއ.މާފުނަ – 2005\nކެންސަރ ސޮސައިޓީ އޮފް މޯލްޑިވްސްގެ ފަރާތުން ނެރެފައިވާ ފްލެޔަރ\nބަނޑުގެ ކެންސަރުބަލިތައްކެންސަރުޑރ. ޢަބުދުލް ޢަޒީޒު ޙަމީދު


ޕޮލެންޑު - ވިކިޕީޑިއާ\n- 2014 census 38,485,779 (34th)\nHDI (2007) 0.880\nރިޕަބްލިކް އޮފް ޕޮލެންޑަކީ މެދުތެރޭ ޔޫރަޕަށް ނިސްބަތްވާ ޤައުމެކެވެ.\nޕޮލެންޑުގެ ރަސްމީ ބަހަކީ ޕޮލިޝްބަހެވެ. އިނގިރޭސި ބަހުން ޕޮލެންޑުގެ މީހުންނަށް ކިޔަނީ ޕޯލް ނުވަތަ ޕޮލިޝްއެވެ. ޤައުމުގެ އެންމެ ބޮޑު ޝަހަރަކީ ވަރްސަވްއެވެ. ޕޮލެންޑުގެ ވެރިރަށަކީ ވެސް ވަރްސަވްއެވެ. ޕޮލެންޑަކީ ބަރުލަމާނީ ޖުމްހޫރިއްޔާއެކެވެ. ޤައުމުގެ އާބާދީއަކީ 38 މިލިއަނެވެ. އެހެންކަމުން މިއީ ދުނިޔޭގައި 34 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.3 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ pl. އެވެ. ކޯލިން ކޯޑަކީ +48 އެވެ. ފައިސާގެ ގޮތުން ބޭނުންކުރަނީ ޕޮލިޝް ޒަލޯތީއެވެ.\nޕޮލޭންޑްގެ ނަން ނިސްބަތްވަނީ ޕޮލިޝް ނަސްލުގެ މީހުންނަށެވެ. ޕޮލޭންޑުގެ މާނައަކީ ޕޮލިޝް މީހުންގެ ބިމެވެ. ޖުޣުރާފީ ޕޮލެންޑުގެ ހުޅަނގުގައި އޮތީ ޖަރުމަނެވެ. ދެކުނުގައި އޮތީ ޗެކް ރިޕަބްލިކާއި ސްލޮވާކިޔާއެވެ. އިރުމަތީގައި އޮތީ ޔުކްރެއިނާއި ބެލާރުސް އާއި ލިތުއޭނިޔާއެވެ. އުތުރުގައި އޮތީ ބަލްޓިކް ކަނޑާއި ރަޝިޔާގެ ކަލިނިންގްރާޑް އޮބްލާސްޓެވެ.\nމިހާރު ޕޮލޭންޑުގެ ގޮތުގައި އޮތް ބިމަކީ ވަރަށް ގިނަ ނަސްލުތަކުގެ މީހުން ވަޒަންވެރިވެފައިވާ ތަނެެއްކަން ތާރީޚީ ހޯދުންތަކުން ދައްކައެވެ. އެހެން ނަމަވެސް މި ނަސްލުތަކުގެ މީހުންނަކީ ކޮން އަޞްލެއްގެ ބައެއްކަމާއި މެދު އަދިވެސް ދަނީ ހޫނު ބަހުސްތަކެއް ކުރެވެމުންނެވެ. ޕޮލޭންޑުގެ ވެރިކަން ކުރައްވާފައިވާ ބޭފުޅުންގެ ތެރެއިން ޑޮކިއުމެންޓް ކުރެވިފައިވާ ފުރަތަމަ ވެރިޔާ ކަމުގައިވާ މިއެސްޒުކޯ1 މަޢުމޫދު ކުރެވުނީ (ބެޕްޓައިޒް ކުރެވުނީ) 966 ވަނަ އަހަރުގައެވެ. މިއެސްޒުކޯ ކެތަލިކް ނަޞާރާއަކަށް ވެ ވަޑައިގަތުމުން އެ ޤައުމުގެ އައު ރަސްމީ ދީނަކީ ކެތަލިކް ނަޞާރާ ދީން ކަމުގައި ހަމަޖެހިގެން ދިޔައެވެ. ދެން އައި އަހަރުތަކުގައި ގިނަ ޢަދަދެއްގެ ބަޔަކު ވަނީ ނަޞާރާ ދީން އިޚްތިޔާރުކޮށްފައެވެ. މީލާދީން 12 ވަނަ ޤަރުނުގައި ކުދިކުދި އެތައް ދައުލަތަކަށް ޕޮލެންޑް ބައިބައިވެގެން ދިޔައެވެ. މީލާދީން 1320 ވަނަ އަހަރު އަނެއްކާވެސް އެކުވެފައިވާ ޕޮލޭންޑެއްގެ ރަސްކަލަކަށް ވްލަދިސްލާވް 1 ވެ ވަޑައިގަތެވެ. އޭނާގެ ދަރިކަލުން ޗަސީމީރް3އަކީ ޕޮލިޝް ތާރީޚުގައި ފާހަގަކޮށްލެވޭ އެންމެ ވަރުގަދަ ރަސްރަަސްކަލުންގެ ތެރެއިން އެއް ބޭފުޅެކެވެ. ޕޮލެންޑަކީ އެ ޤައުމުގެ ދިގު ތާރީޚުގައި މީސް މީހުން ހިޖުރަކުރުމުގެ މަރުކަޒެކެވެ. މި ގޮތުން ޕޮލޭންޑަށް ވަޒަންވެރިވި އެއްބަޔަކީ ޔަހޫދީންނެވެ. 1347 ވަނަ އަހަރާއި 1351 ވަނަ އަހަރާ ދެމެދު “ކަޅު މަރު” ނުވަތަ ޠާޢޫން ބަލި މުޅި ޔޫރަޕަށް ފެތުރިގެން ދިޔައިރުވެސް އެކަމުގެ އަސަރެއް ޕޮލެންޑަކަށް ކޮށްފައެއް ނުވެއެވެ. މީލާދީން 1795 ވަނަ އަހަރާއި 1918 ވަނަ އަހަރާ ދެމެދުގެ އަހަރުތަކަކީ ޕޮލެންޑް އަނެއްކާ ވެސް ބައިކުރެވުނު ދުވަސްތަކެކެވެ. ފުރަތަމަ ބޮޑު ހަނގުރާމަ އާއި ދެވަނަ ބޮޑު ހަނގުރާމައިގެ ދުވަސްވަރަކީ ޕޮލޭންޑަށް މާ ރަނގަޅު އަހަރުތަކެއްގެ ގޮތުގައި ބެލެވޭކަށެއް ނެތެވެ. ހަނގުރާމައަށް ފަހުގައި ޕޮލެންޑްވެގެން ދިޔައީ ކޮމިއުނިސްޓް ޤައުމަކަށެވެ.\n38 މިލިޔަން މީހުންގެ އާބާދީއެއް އޮތް ޕޮލެންޑަކީ މުޅި ދުނިޔެއަށް ބަލާއިރުގައި 34 ވަނަ އާބާދީއެވެ. ޔޫރަޕަށް ބަލާއިރު އަށްވަނަ އާބާދީއެވެ. ޔޫރަޕިއަން ޔޫނިއަންއަށް ބަލާއިރު6ވަނަ އާބާދީއެވެ. ޕޮލެންޑުގެ އާބާދީގައި ބޮޑު ހަނގުރާމައިގެ ކުރީގައި3މިލިޔަނެއް ހައި ޔަހޫދީން ތިބި ނަމަވެސް ހިޓްލަރުގެ ޖަރުމަނުން ހިންގި ޢަމަލުތަކުގެ ސަބަބުން ޔަހޫދީންގެ ޢަދަދުވަނީ 300000 އަށް ތިރިވެފައެވެ. 19 ވަނަ ޤަރުނާއި 20 ވަނަ ޤަރުނާ ދެމެދު ޕޮލޭންޑުގެ މީހުންގެ ތެރެއިން އެހެން ޤައުމުތަކުގައި ދިރިއުޅެމުންދިޔަ ވަރަށް ގިނަ ސައިންސްވެރިން ދުނިޔޭގެ ފެންވަރުގައި ފާހަގަ ކުރެވިގެންދިޔައެވެ. މީގެ ތެރޭގައި ދުނިޔޭގެ މަޝްހޫރުކަން ލިބިފައިވާ ހަމަ އެކަނި ސައިންސްވެރިޔާ (ފްރާންސްގެ) މޭރީ ކިއުރީ ހިމެނެއެވެ.\nޕޮލޭންޑްގެ ސަގާފަތަށް ހުޅަނގާއި އިރުމަތީގެ އަސަރުތައް ވަނީކޮށްފައެވެ. މިއަދު ޕޮލޭންޑްގެ އާކިޓެކްޗަރ އިންނާއި ފަންނުތަކުން މިއަސަރުތައް ދަނީ ފެންނަމުންނެވެ.\nކުރީގެ ކޮމިއުނިސްޓް ޤައުމުތަކުގެ ތެރެއިން އެންމެ ދުޅަހެޔޮ އިޤްތިޞާދެއް އޮތް އެއް ޤައުމަކީ ޕޮލޭންޑެވެ. މިއީ ވަރަށް ބޮޑަށް ފާހަގަކުރެވޭ ކަމެކެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 17536 ޑޮލަރެވެ.\n↑ 1.0 1.1 Cite error: Invalid <ref> tag; no text was provided for refs named CSO_2008\n↑ 2.0 2.1 2.2 2.3 "Poland". International Monetary Fund. Retrieved 2009-10-01.\n↑ . The United Nations. Retrieved 05 October 2009.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ9ޖޫން 2021، 00:11 ގައެވެ.


Veythuve dhiya 12 mas therey MIRA ge aamdhanee 55.85% kuriah - TrendingRED\n11 މޭ 2017 - 12:48\nމޯލްޑިވްސް އިންލޭންޑް ރެވެނިއު އޮތޯރިޓީ (މީރާ) މިނިވަން މުއައްސަސާއެއް ގޮތުގައި ވުޖޫދަށް އައީ ޓެކްސް އެޑްމިނިސްޓްރޭޝަން ޤާނޫނުގެ ދަށުން 2010 ވަނަ އަހަރުގެ އޮގަސްޓު މަހުއެވެ.\nމިއަދު މީރާއިން ޝާއިރުކުރެއްވި ޓެކްސް ރެވެނިއު ކަލެކްޝަން ރިޕޯޓްގައި 2010 ވަނަ އަހަރުގެ ޖަނަވަރީ މަހުން 2017 ވަނަ އަހަރުގެ އެޕްރީލް މަހާއި ހަމައަށް އެކި ޓެކްސް ތަކުން ލިބިފައިވާ ފައިދާތައް ވަނީ ހިމަނާލާފައެވެ.\nމިގޮތުން އެންމެ ފުރަތަމަ ޖަނަވަރީ 2010 އަކަށް ޖުމްލަ ޓެކްސް ގެ ފައިދާގެ ގޮތުގައި 258,210,704 ރުފިޔާ ލިބިފައިވާއިރު، އެޕްރީލް 2017 ގައި ޓެކްސްގެ ފައިދާގެ ގޮތުގައި ވަނީ 1,126,163,857 ރުފިޔާ ލިބިފައެވެ.\nފުރަތަމަ ޓެކްސް ނަގަން ފެށުނުއިރަށް ބަލާނަމަ މިއީ %336 ގެ ފައިދާއެކެވެ.\n2016 ވަނަ އަހަރުގެ އެޕްރީލް މަހާއި 2017 ވަނަ އަހަރުގެ އެޕްރީލް މަހާއި އަޅާ ކިޔަމާތޯއެވެ.\n2016 އެޕްރީލްގައި ލިބިފައިވަނީ 890,148,163 ރުފިޔާގެ ފައިދާއެކެވެ. އަދި 2017 އެޕްރީލްގައި ލިބިފައިވަނީ 1,126,163,857 ރުފިޔާއެވެ. އެއީ %55.85 ގެ ފައިދާއެކެވެ.\nމިގޮތުން އެންމެ ބޮޑު ފައިދާއެއް ލިބިފައިވަނީ ބިން ވިއްކުމުން ލިބޭ ޓެކްސް އިންނެވެ. ދެވަނައަށް އެންމެ ފައިދާ ލިބުނީ ދިގު މުއްދަތަށް ދޫކޮށްފައި ހުރި ހަރުމުދަލުން ލިބުނު ޓެކްސްއިންނެވެ. އަދި ތިންވަނަ އަށް އެންމެ ބޮޑު ފައިދާއެއް ލިބުނީ ޓުއަރިޒަމް ދާއިރާގައި ކުއްޔަށް ދޫކޮށްފައި ހުރި ބިމުން ލިބުނު ޓެކްސް އިންނެވެ.\nއެހެންނަމަވެސް މި މުއްދަތުގެ ތެރޭގައި ބީ.ޕީ.ޓީ ނުވަތަ ބިޒިނަސް ޕްރޮފިޓް ޓެކްސް ވަނީ 5.19 އިންސައްތަ ދަށަށް ގޮއްސައެވެ. ޖުމްލަ ގޮތެއްގައި ބަލާނަމަ ޖީ.އެސް.ޓީ ނުވަތަ ގުޑްސް ސަރވިސަސް ޓެކްސް އިން ލިބުނު ފައިދާ ކުޑަކަމުގައި ވީނަމަވެސް ވަނީ އިތުރުވެފައެވެ.


Mulhi Raajje Ah White Alert, 55 Meylah Vai Gadhavaane Kamah Lafaa Koffi | Hathaavees\nމުޅި ރާއްޖެއަށް ވައިޓް އެލާޓު ނެރެ، 55 މޭލަށް ވައިގަދަވާނެ ކަމަށް ލަފާކޮށްފި\nކަނޑުގަދަ ދުވަސްވަރެއްގައި ދޯނިތަކެއް ދަތުރުކުރަނީ --\nމޫސުން ގޯސްވެ މުޅި ރާއްޖެއަށް ވައިޓް އެލާޓު ނެރެފިއެވެ.\nމޫސުމާ ބެހޭ ގައުމީ އިދާރާއިން ބުނީ ހއ.އަތޮޅުން ފެށިގެން އައްޑޫ ސިޓީ އާއި ދެމެދުގެ ހުރިހާ ސަރަހައްދަކަށް މޫސުން ގޯސްވާނެ ކަމަށް ލަފާ ކުރެވޭ ކަމަށެވެ. ވައިޓް އެލާޓު ނެރެފައި ވަނީ މިއަދު ހެނދުނު 10:00 އިން ފެށިގެން މެންދުރުފަހު 15:00ގެ ނިޔަލަށެވެ.\nއެ އިދާރާއިން ބުނީ ކުރިއަށް އޮތް 24 ގަޑިއިރު ވެސް ރާއްޖޭގެ އެކި ހިސާބަށް ވިއްސާރަ ކުރުމާއެކު ގުގުރާނެ ކަމަށާއި އަދި ބައެއް ރަށްތަކަށް ބޯކޮށް ވާރޭ ވެހުން އެކަށީގެންވާ ކަމަށެވެ.\nމޫސުމާ ބެހޭ ގައުމީ އިދާރާއިން ބުނީ ދެކުނުގެ އަތޮޅުތަކަށް ހުޅަނގު އުތުރާއި އުތުރުން އަދި އެހެން ހިސާބުތަކަށް ހުޅަނގާއި ހުޅަނގު އުތުރުން، ގަޑިއަކު 15 މޭލާއި 25 މޭލާ ދެމެދުގެ ބާރު މިނުގައި ވައި ޖެހޭނެ ކަމަށް ލަފާ ކުރެވޭ ކަމަށެވެ. އަދި ވިލާގަނޑުގައި ގަޑިއަކު 45 މޭލާއި 55 މޭލާ ދެމެދުގެ ބާރުމިނަށް ވައި ގަދަވުން ވެސް އެކަށީގެންވާ ކަމަށް މޫސުމާ ބެހޭ ގައުމީ އިދާރާއިން ބުންޏެވެ.\nއެ އިދާރާއިން ހާމަކުރި ގޮތުގައި ދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދަ އެރުމަކީ އެކަށީގެން ވާ ކަމެކެވެ. އެގޮތުން ރާޅުގެ އުސްމިން ފަސް ފޫޓާއި ހަތް ފޫޓަށް ހުންނާނެ ކަމަށް ލަފާ ކުރެވޭ ކަމަށް މޫސުމާ ބެހޭ އިދާރާއިން ބުންޏެވެ.\nPrevious ގެއެއް ކުއްޔަށް ހިފާލާ އިރަކަށް ރެޒިޑެންޓަކަށް ވާކަށް ނުޖެހޭ: ރޮޒެއިނާ\nNext ބޮޑުފިނޮޅު މައްސަލަ: މުސާރަ ދިނުމުގެ އަމުރަކަށް އެދިއްޖެ


އަހަރުމެން އަލީ ރަމީޒާ ނުކިޔަން، އޭނަ ވެސް އަހަރުމެންނަކާ ނުކިޔާ! ދެން އެހެންމީހުން ކިޔަންވީ ސަބަބެއް ނުވިސްނޭ: ސިމްބޮލިކް – Dhen.mv\nއަހަރުމެން އަލީ ރަމީޒާ ނުކިޔަން، އޭނަ ވެސް އަހަރުމެންނަކާ ނުކިޔާ! ދެން އެހެންމީހުން ކިޔަންވީ ސަބަބެއް ނުވިސްނޭ: ސިމްބޮލިކް\nމަރްޔަމް ވަޙީދާ October 18, 2020 - 9:40 pm\nރާއްޖޭގެ މިޔުޒިކީ ދާއިރާއަށް ބަލާލާއިރު މިދުވަސްކޮޅު އެންމެ ގަދަޔަށް ދެކެވެމުން އަންނަ އެއް ވާހަކައަކީ ކުރީގެ މަޝްހޫރު ލަވަކިޔުންތެރިޔާ އަލީ ރަމީޒުގެ ލަވަތަކާއި، މިހާރު ކުރިއަރަމުން އަންނަ "ސިމްބޮލިކް ރެކޯޑްސް"ގެ ވާދަވެރިކަމަށް ބުނެ ދެކެވެމުން އަންނަ ވާހަކަތަކެވެ.\nމިފަދަ ތުހުމަތުތަކަކާއެކު ފެތުރެމުންދިޔަ އެއް އަޑަކީ ލަވަ އަަޑުއަހާލުމަށް ގިނަ ބަޔަކު ގެންގުޅޭ އެޕްލިކޭޝަނެއް ކަމުގައިވާ "ލަވަފޮށިން" އަލީ ރަމީޒު ބަލިކޮށް، ސިމްބޮލިކްގެ "މާރޯކާ" އަލްބަމާއެކު ރެޕް އާޓިސްޓު "މާޓު" ކުރި ހޯދިކަމާއި، ނަމަވެސް ކުރި ހޯދީ މަކަރު ހަދައިގެން ކަމުގެ އަޑުތަކެކެވެ.\nއޮންލައިން ނޫހަކުން އެފަދަ ޚަބަރެއް ލިޔެފައިވުމުން، "ލަވަފޮށިން" ވެސް ވަނީ ބަޔާނެއް ނެރެ ، ސިމްބޮލިކާ ބެހޭގޮތުން އެފަދަ މައްސަލައެއް ޖެހިފައި ނުވާކަން ސާފު ކޮށްދެއްވާފައެވެ. ނަމަވެސް އަދިވެސް އެއްބަޔަކު ހުއްޓާނުލާ ދައްކަމުން ގެންދާ އެއްވާހަކައަކީ އަލީ ރަމީޒާއި ވާދަ ޖެހުމަށް ހިޕްހޮޕް އާއި ރެޕް ލަވަތަކުން މަޝްހޫރުކަން ހޯދާފައިވާ ސިމްބޮލިކުން މަސައްކަތް ކުރާ ވާހަކައެވެ.\nމިކަމާ ގުޅޭގޮތުން "ދެން" އަށް މައުލޫމާތު ދެމުން ސިމްބޮލިކް ގެ މެނޭޖިންގ ޑިރެކްޓަރ އަހުމަދު އާދަމް (އޭޑީ) ބުނީ، މިޔުޒިކީ ދާއިރާގައި ސިމްބޮލިކުގެ އަމާޒަކީ އަބަދު ވެސް އަމިއްލަވަންތަކަން އުފެއްދުން ކަމަށާއި އެމީހުންނަކީ އެއްވެސް ބަޔަކާއި ވާދައަށް އުޅޭ ބައެއް ނޫން ކަމުގައެވެ.\n"އަލީ ރަމީޒާއި ކިޔާއިރު، ހަގީގަތުގައި އެއީ މުޅިން އެހެން ޖެނެރޭޝަނެއް ދޯ. އަހަރުމެން ނުކިޔަން އަލީ ރަމީޒޭ ކިޔާފައެއް، އޭނަ ވެސް އަހަރުމެންނޭ ކިޔާފައެއް ނުކިޔާ. ދެން އެހެން މީހުން މިހެން ކިޔަންވީ ސަބަބެއް ނުވިސްނޭ" އޭޑީ ބުންޏެވެ.\nމީގެއިތުރުން އޭޑީ ބުނީ ސިމްބޮލިކްގެ އަމާޒަކީ ދާއިރާ ކުރިއަރުވާ މޮޅެތި އާޓިސްޓުން ނެރުން ކަމުގައެވެ.\n"ސިމްބޮލިކަށް މިވީ ހަ އަހަރުގައި، މިތާ މިއުޅޭ މީހުންނަކީ މާބައިވަރު ލާރިތަކެއް ލިބޭތީ ބައިވަރު ލާރިތަކަކަށް އުޅޭބައެއް ނޫން. ހަމަ މިތަނަށް ޖެހިފައި ހުރި ލޯތްބަކުން އުޅޭ މީހުން. އަހަރުމެން އެއްވެސް ބަޔަކާއި ވާދަ ނުޖަހަން. ބޭނުންވަނީ ދާއިރާ ކުރިއަރުވަން" އޭޑީ ބުންޏެވެ.\nއަލީ ރަމީޒު ލަވަކިޔުން ހުއްޓާލިތާ މިހާރު އެތައް އަހަރެއް ވެފައިވީ ނަމަވެސް، ދުވަސް ކޮޅުކޮޅުން ކޮންމެވެސް ބަޔަކު އޭނާގެ "ރެކޯޑު ބިންދާލި" ކަަމަށް ބުނެ ވާދަކުރަމުން އަންނަ ވާހަކައަކީ އާވާހަކައެއް ނޫނެވެ. އަލީ ރަމީޒު ކުރިން ކިޔާފައި ހުރި ލަވަތައް އަޑު ނޭހުމަށާއި އެލަވަތައް ނުޖެހުމަށް ޚުދު އޭނާ ވެސް ވަނީ އާދޭހާއެކު ބުނަމުންނެވެ. ނަމަވެސް ކޮންމެ ވެސް ބަޔަކު އަބަދު ވެސް އަންނަނީ އޭނާއާއި މިޔުޒިކީ އެހެން ފަންނާނަކާ ގުޅުވާ ކިޔަމުންނެވެ.\nއަމިއްލަ ރާގުތަކަކަށް އަމިއްލަ އުފެއްދުންތަކެއް އުފައްދާ ސިމްބޮލިކުން ސަޕްރައިޒަކަށް "ކޯވަރެއް" ގެނެސް ދިނުމަށް މިހާރު އަންނަނީ ތައްޔާރު ވަމުންނެވެ.\nއަލީ ރަމީޒު ވަރެއްނުވާނެ… ލަވައިގެ ދުނިޔޭގައި އޭނަގެ ވާހަކަ ނުދައްކަމާ ހިނގާ. އޭނަގެ ވެސް އެދުމެއްވީމަ…\nމިދިވެހި ރާއްޖެއަކަށް ދެނެއް ހިއެއްނުވޭ އަލީ ރަމީޒްވަރުގެ ލަވައިގެ ފަންނާނެއް އަންނާހެނެއް. އެއީ އޭރުވެސެް އަދި މިހާރުވެސް އަހަރެންގެ ފޭވަރައިޓް…\nއެކަމު އަލީ ރަމީޒްއާ ލަވަޔާ ނާޅުވަމާ، ްއޭނާގެވެްސްސސސސސސސސސސސސވހޖޖޖޖޖޖޖޖޖޖޖޖ އެދުމުގެ މަތ\n30،000ރުފިޔާގެ ބިލެއް އޭޑީކޭއަށް ނުދެއްކި، އާއިލާއެއް އެހީތެރިކަމަށް ބޭނުންވެފައި!


SunOnline: Netflix ge Superhero film eh Priyanka Kulhenee\nނެޓްފްލިކްސްގެ ސުޕަހީރޯ ފިލްމެއް ޕްރިޔަންކާ ކުޅެނީ\nބޮލީވުޑް އަދި ހޮލީވުޑްގެ ފިލްމީ ތަރި ޕްރިޔަންކާ ޗޯޕްރާ ނެޓްފްލިކްސްގެ ސުޕަހީރޯ ފިލްމެއް ކުޅެން އެއްބަސްވެއްޖެއެވެ.\nފިލްމު "އެލީޓާ: ބެޓްލް އެންޖެލް" ގެ ޑައިރެކްޓަރު ރޮބަޓް ރޮގްރިގޭޒް ޑައިރެކްޓްކުރާ ސުޕަހީރޯ ފިލްމަށް ޕްރިޔަންކާ މިހާރު ސޮއިކޮށްފައިވާއިރު އެ ފިލްމަކީ ކުޑަކުދިންނަށް ހާއްސަ ފިލްމެއް ކަމަށް ހަބަރުތައް ބުނެއެވެ.\nފެންޓަސީ ފިލްމު "ވީ ކޭމް ބީ ހީރޯސް" ގެ ނަމުން ނަންދީފައިވާ އެ ފިލްމުގައި ލީޑު ރޯލެއްގެ ގޮތުގައި ހަރަކާތްތެރިވާނެ ފިރިހެން ތަރިއަކީ ސަންގް ކެންގް އެވެ.\nދެތަރިންގެ އިތުރުން ފިލްމުގައި ފެނިގެންދާނެ ބައެއް ތަރިންނަކީ ކްރިސްޓޯފާ މެކްޑޮނަލްޑް، ނަތަން ބްލެއާ، ޕެޑްރޯ ޕާސްކަލް، ޔާޔާ ގޮޒެލިން، އަކީރާ އަކްބަރު، އެންޑްރޫ ޑަޔަޒް، އެންޑީ ވަލްކެން އަދި ބޯއިޑް ހޮލްބްރޫކް އެވެ.\nފިލްމުގެ މަސައްކަތް މިހާރު ފަށާފައިވާއިރު ފިލްމު ރިލީޒްކުރާނެ ތާރީހެއް އަދި ހާމަކޮށްފައެއްނުވެއެވެ.\nދުނިޔެ އަށް ވެރިވެގަންނަ އޭލިއަނުންތަކެއް އިންސާނުންތަކެއް ކިޑްނެޕްކުރާ މަންޒަރު ފިލްމުން ފެނިގެންދާނެއެވެ. އަދި އޭލިއަނުންގެ ދުނިޔެ އަށް ގެންދަން ކުރާ މަސައްކަތުގެ ތެރޭގައި ހިނގާ ގިނަ ކަންތައްތަކެއްވެސް ފިލްމުން ފެނިގެންދާނެއެވެ.\nކާންޔޭގެ ވާހަކަތަކާއެކުވެސް ކިމް ވަރިވާން ބޭނުމެއް ނޫން\nއެމްބާ ހާޑްގެ ތުހުމަތުތަކެއް އަނބުރާ ނުގެންދިޔަ\nލިއޮނާޑޯ ޑިކެޕްރިއޯ ކައިވެނިކުރަނީތަ؟


ޔާމީނަށް އެންމެ ރަނގަޅު ގޮތަކީ އަނބިކަނބަލުން ނުވަތަ ދަރިކަލުން އިންތިޚާބަށް ނެރުން: އުމަރު ނަސީރު\nރިޔާސީ އިންތިޚާބުގައި ރައްޔިތުންނަށްވީ ވައުދުގެ 90 އިންސައްތަަ މަސައްކަތް މިހާރުވަނީ ނިމިފަ: މިނިސްޓަރ އަސްލަމް\nބަނޑިދޫން ކުޑަކުއްޖަކާ މެދު ޖިންސީ އަމަލު ހިންގި މީހާ ޖަލަށް\nޝާޝާ· 10 ޖޫން 2021\nދިވެހި ފިލްމީ ދާއިރާގެ ހުނަރުވެރި އަދި ރީތި ދެ ބަތަލާއިން ކަމަށްވާ މަރިޔަމް ރިޝްފާ އާއި ފާތިމަތު ފަރީލާ (ފަރީ)، ބައިސްކޯފުގެ “ޑްރާފްޓްސް” ޝޯގައި ބައިވެރިވެ ގިނަ ވާހަކަތަކެއް ހިއްސާކޮށްފިއެވެ.\n“ޑްރާފްޓްސް” އެންމެ ފަހުގެ އެޕިސޯޑުގައި ރިޝްފާއާއި ފަރީލާ ބައިވެރިވީ ގާތް ދެ ރައްޓެހިންގެ ގޮތުގައެވެ. އެގޮތުން މި ދެތަރިންނަކީ ފިލްމީ ދާއިރާއަށް ނުކުތުމުގެ ކުރިންވެސް އެކުވެރިން ކަމަށް ބުނެއެވެ. ފަރީލާ ބުނީ އެދެމީހުން އެކުވެރިވީ އޭނާ ގޮމަ ގްރޫޕާއެކު ކޮންމެވެސް ތަނަކަށް ނަށަން ދިޔައިރު އެތަނުން ރިޝްފާއާ ދިމާވެގެން ކަމަށެވެ. އެ އިވެންޓު ހިންގުމާ ހަވާލުވެ ހުރި ރިޝްފާ ކަމަށް ފަރީލާ ބުންޏެވެ. އަދި އޭރު އުމުރުން 18 އަހަރު ކަމަށާއި، އެދުވަހުން ފެށިގެން މިއަދާ ހަމައަށްވެސް ދެގޮތެއްނުވެ ގާތް އެކުވެރިންގެ ގޮތުގައި ތިބިކަން ފާހަގަކޮށްފައިވެއެވެ.\nޝޯގެ ތެރެއިން ރިޝްފާއާ ކުރިމަތިވި އެއް ސުވާލަކީ، ފަރީލާއަށް ހަޔާތުގެ ބައިވެރިއެއް ހޯދައިދޭނަމަ ހޯދާނީ ކޮންކަހަލަ މީހެއްތޯއެވެ. މިއަށް ޖަވާބުދެމުން ރިޝްފާ ބުނީ، އެ މީހާ ހުންނަން ޖެހޭނީ ދޮންކޮށް، ހަށިގަނޑު ވަރުގަދަކޮށް ކަމަށެވެ. އަދި މުއްސަނދިކަމަކީ ކޮންމެހެންވެސް ހުންނަންޖެހޭނެ ސިފައެއްކަމަށް ރިޝްފާ ބުނެއެވެ. އެގޮތުން ބޮޑު ގަނޑުވަރެއް ކަހަލަ ގެއަކާއި، ސްވިމިންގ ޕޫލަކާ އެއްޗެހި އޮންނަންޖެހޭނެ ކަމަށާއި، އަމިއްލަ ޕްރައިވެޓް ޖެޓަކާއި ސަފާރީއެއް ވެސް އޮންނަންޖެހޭނެ ކަމަށް ރިޝްފާ ބުނެއެވެ. އެއަށް ރައްދުދެމުން ފަރީލާ ބުނީ ރިސޯޓެއް ވެސް ބޭނުން ކަމަށެވެ.\nހުނުމާއި ސަމާސާގެ ތެރެއިން އެކަކު އަނެކަކާ ސުވާލުކޮށް ފަރީލާއާއި ރިޝްފާ ވަނީ އެދެމެދުގައި އޮތް ގާތްކަން ދައްކުވައިދީފައެވެ. ދެމީހުން އެކުގައި ކުރަން ކުރިއަށް ރާވާފައި އޮތް އެންމެ ބޮޑު ކަމަކީ ޔޫރަޕަށް ދަތުރުކޮށްލުން ކަމަށްވެސް މި ޝޯގެ ތެރެއިން ހާމަކޮށްފައިވެއެވެ. މި ނޫނަސް މަޖާ، ގިނަ ވާހަކަތަކެއް ވަނީ ހިއްސާކޮށްފައެވެ.\nފިލްމީ ދާއިރާގައި ފަރީލާއާއި ރިޝްފާ އެކުގައި ވަނީ ޑްރާމާ ސިލްސިލާއެއްގެ މަސައްކަތްކޮށްފައެވެ. އެކަމަކު މިހާރު ފަރީލާ އެކްޓިންގ އާ ދުރުގައި ހުންނަތާ މިވަނީ އަހަރުތަކެއް ވެފައެވެ.


ސްވިމިންގ އެސޯސިއޭޝަންގެ ވަޒީފާގެ ފުރުޞަތު | Swimming Association of Maldives\nސްވިމިންގ އެސޯސިއޭޝަންގެ ވަޒީފާގެ ފުރުޞަތު\nJanuary 1, 2017 Announcements, News & Media\nސްވިމިންގ އެސޯސިއޭޝަންގައި ކޯޗުންގެ ގޮތުގައި އަދި އެހެނިހެން ދާއިރާތަކުގައި މަސައްކަތްކުރުމަށް ޝައުޤުވެރިވާ ފަރާތްތަކަށް އެފުރުޞަތު ހުޅުވާލަމެވެ.\nޤައުމީ ހެޑް ކޯޗް\n■3 މަސްދުވަހަށްވުރެ ކުރުނޫން މުއްދަތެއްގެ ފެތުމުގެ ކޯޗިންގ ކޯހެއް ނުވަތަ ޕްރޮގްރާމެއް ރާއްޖެއިން ބޭރުން ފުރިހަމަކޮށްފައިވުން. ނުވަތަ ބައިނަލް އަޤުވާމީ ކޯޗިންގ އެސޯސިއޭޝަނަކުން ލެވެލް2ގެ ސެޓްފިކެޓް ޙާޞިލްކޮށްފައިވުން.\n■ ޤައުމީ ހެޑް ކޯޗުގެ ވަޒީފާގެ މުއްދަތުގައި އެއްވެސް އެހެން ކުލަބެއްގައި ކޯޗެއްގެ ގޮތުގައި ނުވަތަ އިންސްޓްރަކްޓަރެއްގެ ގޮތުގައި މަސައްކަތްކުރާނެ މީހަކަށް ނުވުން.\n■ ރާއްޖެއިން ބޭރުގައި ބާއްވާ މުބާރާތްތަކަށް ފެތުންތެރިން ތަމްރީނުކޮށް އެފަދަ މުބާރާތްތަކަށް ފެތުންތެރިން ގޮވައިގެން ދެވޭ ފެންވަރު ހުރި މީހަކަށްވުން.\nމުސާރައާއި އުޖޫރަ: 12000.00 އާއި 15000.00 އާއި ދެމެދު (މުސާރައިގެ މިންވަރު ކަނޑައަޅާނީ މިދާއިރާއިން ލިބިފައިވާ ތަމްރީނާއި ތަޢުލީމީ ފެންވަރާއި ކޯޗުންގެ މަސައްކަތުގެ ތަޖުރިބާ އާއި ހުށަހަޅާ ޕްލޭނަށް ބަލާފައެވެ.)\nވަޒީފާއަށް އެދި ހުށަހަޅަން ޖެހޭ ލިޔެކިޔުންތައް: ވަޒީފާއަށް އެދޭ ސިޓީ، އައިޑީ ކާޑު ކޮޕީ، ވަނަވަރު އަދި ސީވީ، ތަޢުލީމީ ފާސް އަދި މިދާއިރާއިން ހޯދާފައިވާ ތަމްރީނު އެނގޭނެ ލިޔެކިޔުން. ފަރިތަކުރުންތައް ގެންދާނެ ގޮތުގެ އެނުއަލް ޕްލޭން.\nސުންގަނޑި:5ޖެނުއަރީ 2017 ވާ ބުރާސްފަތި ދުވަހު 14:00\n■ ޤައުމީ ހެޑްކޯޗުގެ ލަފައާއި މަޝްވަރާގެމަތިން ނެޝަނަލް ޖޫނިއަރ ސްކޮޑުގެ ފަރިތަކުރުންތައް ގެންދެވޭނެ އަދި ނެޝަނަލް ހެޑް ކޯޗް ނެތް ޙާލަތެއްގައި ނެޝަނަލް ސީނިއަރ ސްކޮޑުގެ ފަރިތަކުރުންތައް ގެންދެވޭނެ މީހަކަށްވުން.\nޓެކްނިކަލް އެސިސްޓެންޓް (ޕާޓްޓައިމް)\n■ ގްރޭޑް 10 ފުރިހަމަ ކުރުމާއެކު ފެތުމުގެ ދާއިރާއިން ތަމްރީނު ލިބިފައިވާ މީހަކަށްވުން.\n■ ފެތުމުގެ އޮފިޝިއޭޓިންގ ދާއިރާގައި މަދުވެގެން5އަހަރު މަސައްކަތްކޮށްފައިވާ މީހަކަށްވުން.\n■ ފެތުމުގެ ސްޓްރޯކްތަކުގެ ޤަވާޢިދުތަކާއި ބައިނަލް އަޤުވާމީ ފެތުމުގެ ޖަމްޢިއްޔާއިން ކަނޑައަޅާފައިވާ އުޞޫލުތައް އެނގޭ މީހަކަށްވުން.\n■ ކޯޗުން ހުށަހަޅާ ޕްލޭންތަކާއި ފަރިތަކުރުންތައް ބަލައި މޮނިޓަރ ކުރެވޭފަދަ މަޢުލޫމާތާއި ތަޖުރިބާ ހުރި މީހަކަށްވުން.\n■ އެސޯސިއޭޝަނުން އެދިއްޖެ ޙާލަތެއްގައި ރާއްޖެއިން ބޭރުގައި ބާއްވާ މުބާރާތްތަކަށް ފެތުންތެރިން ތަމްރީނުކޮށް އެފަދަ މުބާރާތްތަކަށް ފެތުންތެރިން ގޮވައިގެން ދެވޭ ފަދަ މީހަކަށްވުން.\n■ ޤައުމީ ސްކޮޑްތައް އަދި، ސްވިމަރސް ޑިވެލޮޕްމަންޓް ޕްރޮގްރާމް މޮނީޓަރުކޮށް ބަލަހައްޓައި، ފަރިތަކުރުންތަށް މޮނީޓަރުކުރުމަށް ޓްރެއިނިންގ ވެނޫއަށް ޤަވައިދުން ޒިޔާރަތްކުރެވޭނެ ފަރާތެއްކަމުގައިވުން.\nމުސާރައާއި އުޖޫރަ: 6500.00 ރުފިޔާ. (މުސާރައިގެ މިންވަރު ކަނޑައަޅާނީ މިދާއިރާއިން ލިބިފައިވާ ތަމްރީނާއި ތަޢުލީމީ ފެންވަރާއި މަސައްކަތުގެ ތަޖުރިބާ އަށް ބަލާފައެވެ.)\nމަސައްކަތްކުރަންޖެހޭ ވަގުތު: ހަފްތާގެ6ދުވަހު، ދުވާލަކު4އާއި6ގަޑިއިރާއި ދެމެދު.\n■ އެސޯސިއެޝަނުން ފޮނުވަންޖެހޭ ލިޔެކިޔުންތައް ގެންގޮސްދެވޭނެ މީހަކަށްވުން.\nމުސާރައާއި އުޖޫރަ: 2000.00 ރުފިޔާ.\nމަސައްކަތްކުރަންޖެހޭ ވަގުތު: ރަސްމީ ވަގުތުތައް\nވަޒީފާއަށް އެދި ހުށަހަޅަން ޖެހޭ ލިޔެކިޔުންތައް: ވަޒީފާއަށް އެދޭ ސިޓީ، އައިޑީ ކާޑު ކޮޕީ،\nސްވިމިންގ އެސޯސިއޭޝަންގެ ވަޒީފާގެ ފުރުޞަތު 01.01.2017


މަތިވެރީގައި ބާއްވާ އެންމެ އަގުބޮޑު ފުޓްސަލް މުބާރާތް ފޯރިގަދަ ހިސާބަކަށް\nއއ. މަތިވެރީގައި ބާއްވާ އެންމެ ދުވަސްވީ އަދި އަގުބޮޑު ފުޓްސަލް މުބާރާތް މި މަހުގެ9ވަނަ ދުވަހު ފަށައި އެރަށުގައި ފޯރިއާއެކު ކުރިއަށް އެބަދެއެވެ. ހެޕީމާކެޓް ޔުނިއަން ސްޕޯޓްސް ކްލަބް ފުޓްސަލް ޓޯނަމަންޓްގެ ނަމުގައި ކުރިއަށްގެންދާ މި މުބާރާތުގައި މިހާތަނަށް ޖުމްލަ 10 މެޗް ވަނީ ކުޅެފައެވެ.\nބައިވެރިވި އަށް ޓީމް ދެ ގްރޫޕަކަށް ބަހާލައިގެން ކުރިއަށްގެންދާ މި މުބާރާތުގައި ރެއާއި ހަމައަށް ކުޅުނު މެޗްތަކުގެ ނަތީޖާތަކަށް ބަލާއިރު ގްރޫޕް ބީ އިން ސެމީ ފައިނަލަށް ހޮވޭ ޓީމްތައް މިހާރުވަނީ ކަށަވަރުވެފައެވެ. މިގޮތުން ގްރޫޕް ބީ ގެ އެއް ވަނަ ޓީމްގެ ގޮތުގައި ސެމީ އަށް ދަތުރުކޮށްފައިވަނީ މިހާތަނަށް މުބާރާތުގެ ގްރޫޕް ސްޓޭޖްގައި ކުޅުނު ތިން މެޗްވެސް ކާމިޔާބުކޮށްފައިވާ މާންސް އެވެ. މާންސް އިން މި މުބާރާތުގައި ކުޅުނު ތިން މެޗްގައި 13 ގޯލް ޖަހައިފައިވާއިރު ބައިކޮޅަށް ވަދެފައިވަނީ އެންމެ ދެ ގޯލެވެ. މާންސްގެ ފަހަތުން ގްރޫޕްގެ ދެވަނަ ޓީމްގެ ގޮތުގައި ސެމީގެ ޖާގަ ކަށަވަރުކުރީ ރޯޔަލް ނައިޓްސް އެވެ. ގްރޫޕް ސްޓޭޖްގައި ރޯޔަލް ނައިޓްސް ކުޅުނު ތިން މެޗްގައި އެޓީމުން ހަތް ގޯލް ޖަހައިފައިވާ އިރު އެޓީމް ކޮޅަށް މި މުބާރާތުގައި ހަމައެކަނި ވަދެފައިވާ ގޯލަކީ މާންސް އަތުން ބަލިވި މެޗްގައި ވަތް ގޯލެވެ.\nމި މުބާރާތުގައި އެންމެ ބޮޑު ވާދަވެރިކަމެއް ފެނިފައިވަނީ ގްރޫޕް އޭ އިންނެވެ. މި ގްރޫޕްގެ އެއް ވަނައިގައި މިހާތަނަށް ކުޅުނު ދެ މެޗް ކާމިޔާބުކޮށްގެން ހަ ޕޮއިންޓާއެކު ބޮޑުފޮޅަދޫއަށް ނިސްބަތްވާ އާރްބީޖީ އޮތް ނަމަވެސް އެޓީމަށް އަދި ސެމީގެ ޖާގަ މުޅިން ކަށަވަރެއް ނުވެއެވެ. އެކަމަކު މާދަމާ ރޭ ކުޅެން ހަމަޖެހިފައިވާ ގްރޫޕްގެ ފަހު މެޗް އެންމެ ކުޑަވެގެން އެއްވަރު ކޮށްލިޔަސް ގްރޫޕްގެ އެއް ވަނަ ޓީމްގެ ގޮތުގައި އާރްބީޖީ ސެމީ ފައިނަލަށް ދާނެއެވެ. މާދަމާ ރޭ ކުޅޭ ގްރޫޕް އޭގެ ފަހު މެޗްގައި އަނެއް ކޮޅުން ވާދަކުރާ ޒެނިކް އަށް އަދި މިހާތަނަށް ލިބިފައި އޮތީ ތިން ޕޮއިންޓާއެކު ފައިދާ ތިން ގޯލް ކަމަށްވެފައި މި ގްރޫޕްގެ ދެވަނައިގައި އޮތް އެފްޓީ ވޭލިއެންޓް އަށް ހަ ޕޮއިންޓާއެކު ފައިދާ ހަތަރު ގޯލް އޮތުމާއެކު ސެމީގެ ކުޑަވެސް ފުރުސަތެއް ހޯދެން ޒެނިކްއަށް އޮތީ އެންމެ ލަނޑެއްގެ ތަފާތުން ނަމަވެސް މާދަމާ ރޭއާރްބީޖީ ބަލިކޮށްގެންނެވެ. 0-1 ގެ ނަތީޖާއިން މި މެޗް ޒެނިކް ކާމިޔާބުކޮށްފިނަމަ އާރްބީޖީ އަށް ގްރޫޕްގެ އެއް ވަނަ ކަށަވަރުވެ އެފްޓީ ވޭލިއެންޓާއި ޒެނިކް ހުރިހާ ގޮތަކުން އެއްވަރުވާނެއެވެ. ދެލަނޑުގެ ތަފާތަކުން ޒެނިކް މެޗް ކާމިޔާބުކޮށްފިނަމަ އާރްބީޖީއާއި ޒެނިކް ސެމީ ފައިނަލަށް ގޮސް އެފްޓީ ވޭލިއަންޓް މުބާރާތުން ކަޓާނެއެވެ. ސެމީ ފައިނަލަށް ނުގޮސް އާރްބީޖީ ކަޓާނީ ތިން ލަނޑުގެ ތަފާތަކުން އެޓީމް ބަލިވެއްޖެ ނަމައެވެ. އެހެން ވެއްޖެ ނަމަ ގްރޫޕްގެ އެއް ވަނަ ޒެނިލް އަށް ލިބި ދެވަނަ ޓީމްގެ ގޮތުގައި އެފްޓީ ވޭލިއަންޓް ސެމީއަށް ހޮވޭނެއެވެ.\nޗެމްޕިއަން ޓީމަށް 30،500 ރުފިޔާ ދޭގޮތަށް އިންތިޒާމްކޮށްފައިވާ މި މުބާރާތުގެ ސެމީ ފައިނަލްގެ މެޗްތައް ކުޅޭނީ މި މަހުގެ 14 ވަނަ ދުވަހުގެ ރެއެވެ. ފައިނަލް މެޗް ކުޅުމަށް ހަމަޖެހިފައިވަނީ މި މަހުގެ 15 ވަނަ ދުވަހުގެ ރެއެވެ.\nމަތިވެރި ޔޫނިއަން ސްޕޯޓްސް ކްލަބް ފުޓްސަލް މުބާރާތް\nމަތިވެރީގައި ބާއްވާ އެންމެ އަގުބޮޑު ފުޓްސަލް މުބާރާތް ހުކުރު ދުވަހު ފަށަނީ


މީދޫ ސިއްސުވައިލި ހާދިސާތަކުގެ ތެރެއިން އީގަލްބޯޓު ބެހުން7| Meedhoo.com\nHome ވާހަކަ މީދޫ ސިއްސުވައިލި ހާދިސާތަކުގެ ތެރެއިން އީގަލްބޯޓު ބެހުން 7\nސިލޯނުން ފުރައިގެން މެރިނަރުބޯޓު ދަތުރުކޮށްފައި އައިސް ރާއްޖޭގެ ސަރަހައްދަށް ވަދެވުނުތަނާ މަތިންދާބޯޓެއް ބޯމަތީން ދެތިން ބުރު އަޅައިފިއެވެ. މިކަމާ ބިރުން މީސްތަކުން އުޅެގެންފިއެވެ. އެއީ ބަންގާޅުގެ މިނިވަންކަމުގެ ހަނގުރާމައިގެ ދުވަސްވަރެވެ. އެހެންވީމާ ނުރައްކާތެރި ހަމަލާއެއް އަތުވެދާނެކަމުގެ ބިރުހީވީއެވެ. އެހެންވެ އަމާންދިނުމާއި ރަހުމަތްތެރިކަމުގެ ނިޝާނެއްގެ ގޮތުން ބޯޓުގައި ބޮޑު ހުދުދިދައެއް ނަގައިފިއެވެ. ބޯޓުގެ ކައްޕިތާނު ބުނެއެވެ. ބިރުނުގަންނާށެވެ. މިތިބީ ރާއްޖޭގެ ސަރަހައްދުގައެވެ. މެރިނަރުބޯޓަށް މާލެ އާދެވުނީ ފަސް ދުވަހުގެ ދަތުރަކަށްފަހުއެވެ.\nމާލޭގައި ބަނދަރުކުރުމާއެކު ކަސްޓަމުގެ މުއައްޒަފުން ބޯޓަށް އަރައި އީގަލްބޯޓުން ބެހުނު މީހުން ގޮވައިގެން ކަސްޓަމަށް ގެންގޮސްފިއެވެ. އެމީހުންނަށް އެންގީ އައްޑުވަށް ފުރާ ބޯޓެއް ފެންނާންދެން މާލޭގައި ތިބުމަށެވެ. މާލޭގައި ތިބޭ ކޮންމެ ދުވަހަކަށް ކޮއްތުގެ ގޮތުގައި ކޮންމެމީހަކަށް ދޮޅުރުފިޔާ ދޭނެކަންވެސް ސަރުކާރުން އެންގިއެވެ. މާލޭގައި ގިނަ ދުވަސްތަކެއް ހޭދަކުރާން ޖެހުނެވެ. އީގަލްބޯޓުން ބެހުނު މީދޫ ތިން މީހުންގެ ތެރެއިން ދާޔާގެ އަހުމަދު ކަމާލާއި އިބްރާހިމް ލުތުފީ ނިދައި ކައިބޮއި އުޅުނީ ވައްބެރުގޭގައެވެ. އެގޭ މަރިޔަމްްފުޅު ދައިތަ ވަރަށް ހެވެއެވެ. ތުނޑާގެ މުހައްމަދު ބާގިރު އުޅުނީ ސަތަރުގެޔާއި ނޫރާނީވިލާގައެވެ.\nއައްޑުވަށް ފުރާ ބޯޓެއްގެ އިންތިޒާރުގައި މާލޭގައި ތިއްބައި ސުވާސާބޯޓު މާލެ އަތުވެއްޖެއެވެ. އެޒަމާނަކީ ދަތުރުފަތުރު މަދު ދުވަސްވަރެކެވެ. ބޭނުންއިރަކު ފުރައިގެން ދެވޭނެ ގޮތެއް ނޯވެއެވެ. ސުވާސާބޯޓު މާލެ އައުމުން އެބޯޓުން ފުރުމަށްޓަކައި ތައްޔާރުވަމުން ދަނިކޮށް އީގަލްބޯޓުވެސް މަރާމާތަށްފަހު ލަންކާއިން އަތުވެއްޖެއެވެ. ދެން އީގަލްބޯޓުގައި ހުރި ފޮށިތައް ނަގައި ސުވާސާބޯޓަށް އަރުވައި އެބޯޓުން ފުރީއެވެ. އަމާން ދަތުރަކަށް ފަހު ސުވާސާބޯޓު އައްޑުވަށް ފޯރީ 1972 ވަނައަހަރުގެ ޖެނުއަރީ މަހުގެ ތެރޭގައެވެ.\nއަންހެނުން ވިހާދުވަހަށް ބޭނުންވާނެ ސާމާނު ގަތުމަށްޓަކައި މާލެދިޔަ ދަތުރު ނިންމާފައި އިބްރާހިމް ލުތުފީއަށް ރަށަށް އާދެވުނުއިރު އަންހެނުން ވިހައިފިއެވެ. ވިހެއީ އަންހެން ކުއްޖެކެވެ. މާލެދާން ތުނޑާގެ މުހައްމަދު ބާގިރު ފުރިއިރު އޭނާގެ އަންހެނުންވެސް އިނީ ބަލިވެއެވެ. އެނބުރި ރަށަށް އާދެވުނުއިރު އަންހެނުން އޮތީ ވިހައިގެންނެވެ. ފިރިހެން ކުއްޖެކެވެ.\nއީގަލްބޯޓުން ދަތުރުކުރި މީހުން ހާލުގައިޖެހި ކަނޑު މަތީގައްޔާއި ސިލޯނުގެ ބަނދަރުތަކުގައި އުޅުނު ވާހަކަ ލިޔެނިމުނީއެވެ. އެބޯޓުން ދަތުރުކުރި މީދޫ ތިން މީހުން ގެއްލިގެން އާއިލާގެ މީހުންނާއި ގާތްތިމާގެ މީހުންނާއި ރައްޓެހިން ކުރި ހިތާމަޔާއި އުޅުނު ގޮތުގެ ވާހަކަވެސް ބަޔާންކުރާހުށީމެވެ.\nއީގަލް ބޯޓު އައްޑުވަށް ދިއުމަށްޓަކައި ހައްދުންމަތިން ފުރިފަހުން އެއްވެސް ޚަބަރެއް ނުވާކަން ރަށުގައި ތިބި މީހުންނަށް އެނގުނީ މާލެއިން އައްޑުވަށް އައި އެހެން ބޯޓުފަހަރުގެ މީހުންގެ ފަރާތުންނެވެ. ހައްދުންމަތިން ފުރިރޭގައި އެސަރަހައްދަށް ގަދަފަދަ ތޫފާނެއްގެ އަސަރުކުރިކަމާއި އާދަޔާއިޚިލާފަށް ކަނޑު ގަދަވީކަން އެނގުނީ އެމީހުންގެ ފަރާތުންނެވެ. މި ޚަބަރުން ސިހުން ލިބި ބޯޓުން ދަތުރުކުރި މީހުން ކަނޑުވެ މަރުވީކަމަށް ބައެއް މީހުން ނިންމައިފިއެވެ. ފާތިހާވެސް ކިޔަވައިފިއެވެ. އީގަލްބޯޓުން ދަތުރުކުރި މީދޫ ތިން މީހުންގެ ތެރެއިން ދެ މީހުންގެ އަނބިން ތިބީ ބަލިވެއެވެ. އެމީހުންގެ ދަރިން ޔަތީމު ވެއްޖެކަމަށްވެސް ނިންމައިފިއެވެ. މުދާ ބެހުމުގެ ހަރަކާތެއްވެސް ހިންގައިފިއެވެ.\nއިބްރާހިމް ލުތުފީގެ ބައްޕަ އަލިބެއްޔާގެ އަހައްމަައިދިއަކީ ހުވަދޫ ދާންދޫ ދޮންތައްކާނު އޮޑިން ކޮޅުނބަށް ކުރި ދަތުރެއްގައި ގެއްލިފައިވާ މީހެކެވެ. އެއޮޑީން ދަތުރުކުރި އެއްވެސް މީހެއްގެ ޚަބަރެއް ނުވެއެވެ. އެހެންވީމާ ފިރިމީހާ ގެއްލުނުގޮތަށް ދަރިފުޅުވެސް ގެއްލުނީ ކަމަށް ހީކޮށް އިބްރާހިމް ލުތުފީގެ މަންމަ ހުރީ ނުހަނު ހިތާމައިގައި ގިސްލުމުގައެވެ. އެހެންނަމަވެސް އުއްމީދު މުޅިން ދޫކޮށެއް ނުލައެވެ. ފިރިމީހާއަށް ދިމާވި ހިތާމަވެރިގޮތް ދަރިފުޅަށް މެދުވެރި ނުކުރައްވާތޯ ކެނޑިނޭޅި ދިޔައީ ދުއާކުރަމުންނެވެ.\nތުނޑާގެ މުހައްމަދު ބާގިރުގެ މަންމަ ވެސް އުޅުނީ ހަމަ މިކަހަލަ ހާލެއްގައެވެ. މަންމަ އައިމިނާދީވަނީ ގެއްލުމުގެ މިކަހަލަ އެހެން ދެ ހާދިސާއެއް ތަޖުރިބާކޮށްފައެވެ. އައިމިނާދީގެ ބައްޕަ އަލިދީދީއަކީ ދަތުރުކުރި އޮޑި ބެހިގެން އެފްރިކާގެ އައްސޭރިޔަށް ދެވި އޮޑި ދޫކޮށްލާފައި އެތައް އަހަރަކުން އެނބުރި ރަށަށް އައި މީހެކެވެ. އައމިނާދިގެ ފިރިމީހާ އަދި މުހައްމަދު ބާގިރުގެ ބައްޕަ އިބްރާހިމް ދީދީއަކީވެސް ބެހިގެން ބަންގާޅަށް ދެވި އެހިސާބަށް އޮޑިދޫކޮށްފައި އަހަރެއްހާ ދުވަސް ފަހުން އެނބުރި ރަށަށް އައި މީހެކެވެ. އެހާގިނަދުވަސް ފަހުން ބައްޕަޔާއި ފިރިމީހާވެސް ފެނިފައިވާތީ ދަރިފުޅާމެދު އައިމިނާދި އުއްމީދު ދޫކޮށެއް ނުލައެވެ. އެހެންވެ ބޯޓުގެ ޚަބަރެއްވޭތޯ ކޮންމެ ދުވަހަކުވެސް ހުޅުދޫ މަޖުދީ ގެނެސްގެން ރާފަޅާދޮށުގައި ވޯކީޓޯކީން އީގަލްބޯޓަށް ގޮވުން އޮވެއެވެ.\nދާޔާގެ އަހުމަދު ކާމިލުގެ މަންމަ ދޮންދީދީއަކީ ވެސް ގެއްލުމުގެ ވޭންދެނިވި ތަޖުރިބާކޮށްފައިވާ މީހެކެވެ. ދޮންދީދީގެ ބައްޕަ އަލިބެއްޔާގެ އަހައްމައިދީއަކީ ދާންދޫ ދޮންތައްކާނު އޮޑީން ދަތުރުކުރަނިކޮށް ގެއްލިފައިވާ މީހެކެވެ. ބައްޕަޔަށް މެދުވެރިވީގޮތް ދަރިފުޅަށްވެސް މެދުވެރިވީކަމުގެ ހިތާމަ ދޮންދީދީ ވަރަށް ބޮޑަށް ކުރިއެވެ. އެހެންނަމަވެސް ކޮންމެވެސް ދުވަހަކުން ދަރިފުޅު ފެންނާނެކަމުގެ އުއްމީދު ދޫކޮށެއް ނުލައެވެ.\nއީގަލްބޯޓުގެ ޚަބަރެއްވޭތޯ ތަފާތު ގޮތްގޮތަށް މަސައްކަތް ކުރި މީހުންވެސް ތިއްބެވެ. އެދުވަސްވަރަކީ ރަމަލުޖަހައި ފާލުބަލައި ހުވަފެން ތައުބީރުކުރާ ބަޔަކުވެސް އުޅުނު ދުވަސްވަރެކެވެ. ރަމަލުޖަހައި ފާލުބަލާފައި އެއްބަޔަކު ބުނެއެވެ. އީގަލްބޯޓު މިހާރު ފެންމައްޗަކު ނެތެވެ. އަނެއްބަޔަކު ބުނެއެވެ. ބޯޓުން ދަތުރުކުރި އެންމެން ތިބީ ސަލާމަތުން ހެޔޮ ހާލުގައެވެ. އެމީހުން ރަށަށް އަންނާނެއެވެ. ކޮންމެވެސް މީހަކަށް ހުވަފެނެއް ފެނިގެން އޭނާ ބުންޏެވެ. ތިމަންނާ ދުނިޔޭގައި ހުއްޓައި ތުނޑާގެ ތުއްތު ދީދީއާ ބައްދަލުވާނެއެވެ. އޭނާގެ މިވާހަކައިންވެސް އެތައްބަޔަކު ހިތް ހަމަޖައްސައިގެން ތިއްބެވެ.\nއެދުވަސްވަރު މުޅި މީދޫގައިވެސް ހުރީ ދެތިން ރޭޑިއޯއެކެވެ. ރޭޑިއޯގެ ސިގުނަލް ލިބެނީ ވަރަށް ދެރަވަރުކޮށެވެ. ރޭޑިއޯއިން ކިޔާ އެއްޗެއް ގިނަފަހަރު ސާފެއް ނުވެއެވެ. ރޭޑިއޯގެ އަޑު ދަމައިގަތުމުން އާގަންނަ މީހަކު އާގަންނަހެން ހީވާކަހަލައެވެ. އެއްރެއަކު އިރުއޮއްސި 7:30 ގެ ޚަބަރުގައި އީގަލްބޯޓާއި ބެހޭގޮތުން އެއްޗެކޭ ކިޔައިފިއެވެ. އެންމެފުރަތަމަ މި ޚަބަރެއްގެ އަޑު އިވުނީ ވަށޮދިޔަގެ ރޭޑިއޯ އަޑުއަހަން ތިބި މީހުންގެ ތެރޭން އުމުރުން 13 އަހަރުގެ އަބްދުﷲ ހާނީ އަށެވެ. ހާނީއަށްވެސް އީގަލްބޯޓުގެ ނަން އަޑުއިވުނެވެ. އެއަށްފަހު އަޑު ދަަމައިގަތް ގޮތަށް އެޚަބަރުގެ އެއްވެސް ތަންކޮޅެއް ސާފު ނުވިއެވެ.\nހާނީގެ އިތުރުން އެތާގައި ތިބީ އެޅެތޮށިގޭ ހަސަން ބެއްޔާއާއި އެޅެފުތާ ބެއްޔާގެ ބޭބެއެވެ. އެ ދެމީހުންގެ ކާރީގައިވެސް ހާނީ މިވާހަކަ ބުންޏެވެ. އަދި ރަށުގެ އެހެން މީހުންނަށްވެސް އެންގިއެެވެ. އެރޭގެ 10 ގެ ޚަބަރު ގަޑިއަށް އެންމެންވެސް ވަރަށް ސަމާލުވެގެން ތިއްބައި ސިލޯނުގެ ޓުރިންކޮމަލީއަށް އީގަލްބޯޓު ހިގައްޖެ ވާހަކަ އެނގޭވަރަށް ކިޔައިފިއެވެ. އެހިސާބުން އީގަލްބޯޓުން ދަތުރުކުރި މީހުން މަރުނުވާކަމާއި ދުނިޔޭގައި އެބަތިބިކަން ޔަގީންވެ ހިތާމަތައް ހިތްހަމަޖެހުމަކަށް ބަދަލުވެއްޖެއެވެ. އެހެންވީމާ ބެހުނު މީހުން ރަށަށް އައިއިރު އެމީހުން ދުނިޔޭގައި ތިބިކަމުގެ ހިތްހަމަޖެހުން ގާތްތިމާގެ މީހުންނަށް އޮތީ ލިބިފައެވެ. (ނިމުނީ)


ރުހުމުގެ ލޯ | Landhooinfo\nއިބްރާހިމް ޝާމިލް 11 މަސްކުރިން\tޚިޔާލެއް ދެއްވާ\nއަސުރުން އިރު ތިރިވެދާނެއެވެ. ފިނިރޯޅިތައް ޖެހޭ އިރުވައިގެ ނަލަ ދުވަސްތަކުގެ ތެރެއިން ދުވަހެކެވެ. މަސްވެރިކަން ދެރަ ދުވަސްވަރެއްކަމުން ގިނަ މީހުން އެގަޑީގައި ފަރުމަހަށް ދާން ބަނދަރަށް ނިކުންނަނީއެވެ. ޒުވާން އުމުރުގެ ކުދިންނާއި ހަރުމީހުންނެވެ. އެހެނަސް ހަތާނެތި އުޅޭ ވައިކުޅަނދުރެއްހެން މާހިދު އެނބުރެމުން ސެބުރެމުން ރަށުގެ ހުޅަނގު ފަރާތު އަތިރިމަށްޗާ ދިމާލަށް ދާތީ ފެނެއެވެ. މީހާ ހުރީ ވަރުބަލިވެފައެވެ. ބަނޑަށް ބަލާލުމުން ހީވަނީ ހަތްގޭފާތިހާއަށް ފުނޑަފައި ހުރި ދައެއްހެންނެވެ. އަހަންމިޔަތުކަމެއް ނުދެވި ހާވާލެވިފައިވާ ބުޅި އިސްތަށިގަނޑެކެވެ. ހަށިގަނޑު ހިކި އަނަރޫފަކަމުން ހީވަނީ ދެންމެ ދެންމެ ބިންދައިގެން ގޮސްފާނެހެނެވެ. ހިނގަމުން ދިޔައީ ހަރުފައެއްހެން ކަތި ކަތިލަމުންނެވެ. އިރުއިރުކޮޅާ އުނަގަނޑުން ތިރިއަށް ފައިބަމުންދިޔަ ބައު ޖިންސުގަނޑު އެއްއަތުން ނަގާ އަރުވާ ޖަހަމުންނެވެ. ސިނގިރޭޓެއް ބޯލަން އެތަނުގައި ހުރި އަށްޓެއްގައި ޖައްސާލިއެވެ.\nކުރިން އޭނާއަކީ ނުހަނު ރަނގަޅަށް އުޅުނު ކުއްޖެކެވެ. މައިންބަފައިން ދެތަންވުމާއި އެކުގަހެން ދިރިއުޅުން އެކޮޅުކޮޅުން ޖެހުނު ކަހަލައެވެ. ލިބޭ އެއްޗެއް ފެންނާނަށް ނޯވެއެވެ. ކުރިން ވިއްޔާ ކޮއްތަށް ދީފައި ބަނޑަށްދޭ ވަރަށް ވެސް އެއިރަކު ބޭނުންވާ އެއްޗެއް ފަސޭހައިން ލިބެންހުރެއެވެ. މީހުންކިޔާ އުޅޭ ވާހަކައަކީވެސް އެއީއެވެ. އެސޮރު ހަލާކުކުރީ އެދެމަފިރިންނެވެ. ދޮންފުތުކޮށްގެން ބޭނުންހައި އެއްޗެއް ދީ ހެދުމުން ގޯސް މަގަށް އެޅީއެވެ. ޖެހުނު އަކިވަށް ފާވިއިރު މީހާ ހުރި ޙާލަކީ މިއަދު އެއީއެވެ.\nއޭރުގައި މަގުމަތީގައި ލާޗާރު ބިޗާރަށް އުޅުނަސް ފައިސާއަކީ އޭނާއަށް މަދުއެއްޗެއް ނޫނެވެ. ވިޔަފާރިއެއް ފެށުމަށް އެސޮރު ބައްޕަ ލައްކައިން ޚަރަދުކުރިއެވެ. އަދި ފައިސާ ރައްކާކުރަމުން ގެންދިޔައެވެ. އެހެނެއްކަމަކު އަލިވަޑިޔާގެ މަސްގޮނޑިއަށް ވީހެން ބޭނުންކުރަން ނޭނގިހުއްޓާ ފައިސާކޮޅު މުޅިން ހުސްވެ އަތްމަތި ދަތިވީއެވެ. ޙަޤީޤަތް އޮތީ ބައްޕައަށް ސިއްރުވެފައެވެ.\nލިބުނު ފުރުޞަތުގެ ބޭނުން ހިފަން އެސޮރާއި އެރަށުގެ ނުލަފާ ގުރޫޕުގަނޑު ކައިރިވެލީ ނުހަނު އުފަލުން މަރުޙަބާ ކިޔާފަދަ ގޮތެއްގައެވެ. ހިންޏަށް ހަކުރު އޮޅުވާނުލެވުނަސް މިފަހަރު އެސޮރަށް ހަކުރު އޮޅިއްޖެއެވެ. ކަނބުރުގެއަށް ވަނީވިއްޔާ އަޅިބުރާނޭ ބުނާހެން މަސްތުވާތަކެތީގެ ޝިކާރައަކަށް ވެއްޖެއެވެ. އެކަމާ ހިތާމަ ކުރާނެ މީހަކު މިހާރަކު ކައިރިއަކު ނެތެވެ. ބައްޕަ އެހެން ކައިވެންޏެއް ކޮށްގެން މާލެ ބަދަލުވެއްޖެއެވެ. މަންމަ އަދި އުޅެނީ މާކުރީގައެވެ. ދަތުރުވަރިއެއްގައި ރަށަށް އަދި މެލޭޝިޔާ މީހަކާ ހިތާވެގެން އޭނަފަހަތުން ހިގައްޖެއެވެ. ދެވަނަ ދަރިއަކަށް ބަލިވެއިން ޚަބަރު ބައްޕައަށް ލިބުނު ހިސާބުންނެވެ. އެއީ ރަށްމެދުކުއްޖެކޭ ވެސް މީހުން ކިޔައެވެ.\nބައްޕަގެ އަޅާލުން ކެނޑުނީ ގެއިން ވައްކަން ކުރަނީ މާހިދުކަން އެނގިގެންނެވެ. ދިރިއުޅުން ބަގުރޫޓްވުމުން އެންމެ ފަހު ވަގުތު ފަރުދާ ކަޝްފުވެ ދަރިއަށް އެ ރަޙްމުގެ ލޯ މެރުނީއެވެ. ނަތީޖާ ހިތި ވީ ވިސްނާނުލާ އެޅުނު ކަތި ބިންގަލުންނެވެ. ކެއްޗާ ހަމައަށް ނެގިއިރުވެސް ހުރި ކަތިކަން އެފަކީރުގެ ލޮލަށް ނުފެނުމުންނެވެ. ބުނާނީ ދެން ފަހެކީކޭ ހެއްޔެވެ؟ މާ ބޮޑަށް ލޯބި ދެވުނީއެވެ. ރުހުމުގެ ލޮލަށް އައިބުތައް ވެސް ފޮރުވުނީއެވެ.\nމާހިދު އެކަނިވުމުގެ ދުވަސްތަކާއި ކުރިމަތިވިއިރު ހުރީ މަސްތުވާތަކެތީގެ ޝިކާރަވެރިއަކަށް ވެ ނިމިފައެވެ. ގޭގައިން ވައްކަން ކުރުމުގެ ތުހުމަތުގައި ދެމަހުން އެއްމަހު ކޯޓަށް ގެންދާތަން ފެނެއެވެ. ބައެއްފަހަރު ގޭ ބައްދުގައި ހުރެއެވެ. ނުކޮށް ނުވާގޮތަކަށް ހުރެ އަޅާލަމުން ދިޔައީ އެނާގެ ބައްޕަގެ ދުރުތާތިމާގެ މީހެކެވެ.\nޙިޔާލީ ދުނިޔޭގައި ފީނަމުން ދިޔަ މާހިދު ސިހިގެން ދިޔައީ އޭނަ ބޮމުން ދިޔަ ސިނގިރޭޓްގެ ފިލްޓަރ އަތުން ދޫވެ ފައިތިލަ މައްޗަށް ވެއްޓި ހޫނުވުމުންނެވެ. އިރުކޮޅަކު އިނދެފައި އެތަނުން ތެދުވެ އެހެން ދިޔަ މީހަކާއި ވާހަކަ ދައްކާނަމޭ ހިތާ ކައިރިވެލިއެވެ. އެހެނަސް ކަހާތަން ހިރުވާވެސް ނުލާ ފަދައިން އަބައިންވެސް ނުބުންޏެވެ. އެރަށު މީހުން އެނާ ވަނީ ބަލައިނުގެންފައެވެ.\nމިހެން އުޅުމުގެ ތެރޭގައި އެއްދުވަހަކު ގެއަށް ކާން ގެންދިޔަ އިރު މާހިދު ގެއަކު ނެތެވެ. އެސޮރު ފިލާކަމަށް ހޯދަމުން ދިޔައިރު އޮތީ ގިފިލިތެރެއަށް ވެއްޓިފައެވެ. އޭނާގެ ޚަބަރުވަނީ ހުސްވެފައެވެ. މަރުކަޒަށް ގެންދެވުނުއިވެސް ހެޔެއް ނާރައެވެ. ޑޮކްޓަރު އަވަސް ގޮތެއްގައި އޭނާއަށް ފަރުވާ ކުރަން ފެށިއެވެ. އެހެނަސް ފަރުވާދޭން ފެށިތާ މާ ގިނައިރުތަކެއް ނުވަނީސް، މާހިދުގެ ހަށިގަނޑު މިދުނިޔެ ދޫކޮށް ހިނގައްޖެއެވެ. ޑޮކްޓަރު ލަފާކޮށްފައި ބުނިބުނުމާއި ފުލުހުންގެ ތަހުގީގުން އެންމެފަހުވަގުތު ހާމަވީ، އޭނާ މަރުވީ އޯވަޑޯޒްވެގެންނެވެ.


"Thinadhoo Thaaru Elhun Face 2" ge Mashvaraa Bahdhaluvmeh Baavvaifi ތިނަދޫ ތާރު އެޅުން ފޭސް 2″ ގެ މަޝްވަރާ ބައްދަލުވުމެއް ބާއްވައިފި” – Huvadhoo News "Thinadhoo Thaaru Elhun Face 2" ge Mashvaraa Bahdhaluvmeh Baavvaifi Huvadhoo News\nތިނަދޫ ތާރު އެޅުން ފޭސް 2″ ގެ މަޝްވަރާ ބައްދަލުވުމެއް ބާއްވައިފި”\nފޮޓޯ: ތިނަދޫ ކައުންސިލް އިދާރާ\nގދ.ތިނަދޫގެ މަގުތަކުގައި ތާރު އެޅުމުގެ ފެނަވަ ފޭސްގެ މަސައްކަތްތައް ފެށުމަށްޓަކައި ރޯޑް ޑިވެލޮޕްމެންޓް ކޯޕަރޭޝަނާއި(އާރު.ޑީ.ސީ) ތިނަދޫ ކައުންސިލާއި އެކު މަޝްވަރާ ބައްދަލުވުމެއް ބާއްވައިފިއެވެ.\nމިއަދު ހެދުނު ތިނަދޫ ކައުންސިލް އިދާރާގައި ބޭއްވުނު މިބައްދަލުވުމުގައި ތިނަދޫ އުތުރު ދާއިރާގެ މެމްބަރު އަބްދުލްމުޣުނީވެސް ބައިވެރިވެރިވެ ވަޑައިގަތެވެ.\nމިބައްދަލުވުމުގައި ތިނަދޫގެ މަގުތަކުގައި ތާރު އެޅުމުގެ ފޭސް2 ގެ ޕްރޮޖެކްޓް ކުރިޔަށް ގެންދިޔުމަށް އާރު.ޑީ.ސީއިން ނިންމާފައިވާގޮތާއި އެމީހުންގެ ޕްލޭން ވަނީ ކައުންސިލާއި ހިއްސާކޮށްފައެވެ.\nއެގޮތުން ބަލާއިރު ފޭސް 1ގައި ދިމާވާ މައްސަލަތަކަށް ރިއާޔަތްކޮށް ތިނަދޫގެ ފެންހިންދާ ނިޒާމަށް ހައްލު ލިބިގެންދާނެ ގޮތަށް އާރު.ޑީ.ސީން ވަނީ ޕްލޭން ތައްޔާރުކޮށްފައެވެ.\nތިނަދޫގެ މަގުތަކުގައި ތާރު އަޅާފައިހުރިނަމަވެސް ރައްޔިތުން ދަނީ ގިނަ ދަތިތަކާއި ކުރިމަތިލަމުންނެވެ. ވާރޭ ވެހޭ ދުވަސްތަކުގައި ތާރުމަގުތަކުގައި ފެންބޮޑުވެ ފެންހިންދާ ނިޒާމުގެ މައްސަލަތަކާއި، މަގުތަކުގެ ކާނު ހަލާކުވެފަ ހުރުމުގެ ސަބަބުން ދުއްވާ އެއްޗެހީގެ އިތުރުން ހިނގާ ބިނގާ އުޅޭ މީހުންނަށްވެސް ވަނީ އުދަގޫތަކާ ކުރިމަތިލާންޖެހިފައެވެ.\nތިނަދޫ ތާރު އެޅުމުގެ ފޭސް 1 ގައި ދިމާވެފައިވާ އެންމެ ބޮޑު މައްސަލައަކީ ފެންހިންދާ ނިޒާމުގެ މައްސަލައެވެ. އެހެން ކަމުން ފޭސް2ގައި މިކަމަށް ހާއްސަ ސަމާލުކަމެއް ދޭނެކަމަށް އާރ.ޑީ.ސީއިން ވަނީ ހާމަކޮށްފައެވެ.


Russia aa Ukraine sulha kuran medhuverivaan thayyaaru\nރަޝިއާ އާއި ޔުކްރޭން ސުލްހަކުރަން މެދުވެރިވާން ތައްޔާރު\nރަޝިއާގެ ރައީސް ލަޑިމިއާ ޕޫޓިން(ކ) އަދި ތުރުކީގެ ރައީސް ރަޖަބް ތައްޔިބު އުރުދުޣާން - ވަރަށް އާންމުކޮށް މަޝްވަރާ ކުރައްވާ ދެބޭފުޅުން\nރަޝިއާ އާއި ޔުކްރޭން މިހާރު އޮތް ހާލަތާ މެދު ކަންބޮޑުވެ ވަޑައިގަންނަވާ ކަމަށް ތުރުކީގެ ރައީސް ރަޖަބް ތައްޔިބު އުރުދުޣާން ވިދާޅުވެއްޖެ އެވެ.\nއުރުދުޣާން ވިދާޅުވީ ރަޝިއާ އާއި ޔުކްރޭން ސުލްހަ ކުރުމަށް ޓަކައި އެއްމޭޒު ދޮށަށް ގެނައުމަށް ތުރުކީއަށް މެދުވެރިއެއްގެ ދައުރު އަދާ ކުރެވިދާނެ ކަމަށެވެ.\nތުރުކީއަކީ ރަޝިއާއާ ވަރަށް ގާތް ގައުމެކެވެ. ޔުކްރޭނާ ތުރުކީ އަކީ ވެސް ވިޔަފާރީގައި މިނިވަން މުއާމަލާތްތަކެއް ދަމަހައްޓާ ދެގައުމެވެ.\nއުރުދުޣާން އަކީ ޝައުގުވެރި ޝަޚްސިއްޔަތެއް ކަމަށް ރަޝިއާގެ ރައީސް ލަޑިމިއާ ޕޫޓިން ދޭތެރެ ދޭތެރެއިން ވިދާޅުވެ އެވެ. އަހަރަކު އެއްފަހަރު ނަމަވެސް އުރުދުޣާންއާ ބައްދަލު ކުރައްވަން ލޯބިކުރައްވާ ކަމަށް ވެސް ޕޫޓިން ވިދާޅުވި އެވެ.\nއެކަމަކު ވެސް އުރުދުޣާންއާ މަޝްވަރާކުރެއްވުން އެހާ ފަސޭހަ ނޫން ކަމަށް ރިޔާސީ ގަނޑުވަރު، ކްރެމްލިންގައި ނޫސްވެރިންނާ ވާހަކަދައްކަވަމުން ޕޫޓިން ދާދި ފަހުން ވިދާޅުވި އެވެ.\nއެހެންކަމުން ބެލެވެނީ ރަޝިއާ އާއި ޔުކްރޭން މަޝްވަރާއަށް ތުރުކީން ގޮވާލައި މެދުވެރިއަކަށް ވުމަށް ހުށަހަޅައިފި ނަމަ ދެގައުމުން ވެސް ބަލައިގަންނާނެ ކަމަށެވެ.\nއެެހެން ނަމަވެސް، އެމެރިކާ އާއި ނޭޓޯގެ ނުފޫޒާ ހެދި ތުރުކީއަށް ވަކި ޚާއްސަ ޖާގައެއް ދިނުމަކީ މިދަނޑިވަޅުގައި ޔުކްރޭނުން ކޮށްފާނެ ކަމެއް ކަމަކަށް ނުބެލެވެ އެވެ.\nސަރަހައްދުގައި ހަމަނުޖެހުން ހިނގުމަކީ އުރުދުޣާން ވިދާޅުވި ގޮތުގައި ގައުމުތަކެއް ހަލާކުވެދޭނެ ކަމެކެވެ. އެހެންކަމުން ކޮންމެ އަގެއް ދައްކާފައި ނަމަވެސް ދެގައުމު ސުލްހަކުރުން ނޫން ގޮތެއް އިޚުތިޔާރު ކުރެވޭކަށް ނެތެވެ.\nއުރުދުޣާން ވިދާޅުވީ މަޝްވަރާ މޭޒު މިހާރު ވެސް ހުރީ ތައްޔާރަށް ކަމަށާއި ދެއަތް އުރާލައިގެން ތުރުކީއަށް އޮވެވޭކަށް ނެތް ކަމަށެވެ.\nއުރުދުޣާން ވިދާޅުވި ގޮތުގައި ވަރަށް އަވަހަށް ކިޔެވްއަށް ދަތުރެއް ކުރައްވާނެ އެވެ. އަދި މޮސްކޯއަށް ވެސް ދަތުރެއް އެޖެންޑާ ކުރައްވާނެ އެވެ.\nރަޝިއާ އާއި ޔުކްރޭނާ ދެމެދު އުދާސްވެފައި އޮތް ގުޅުން މިހާރު އޮތީ ހަނގުރާމައެއްގެ ތުންފަތްމަތީގަ އެވެ. ދެގައުމު ސުލްހަކުރެވޭތޯ ގައުމުތަކުން މަސައްކަތްކުރަމުން ގެންދާއިރު ވެސް އަދި އަލިމަގެއް ނުފެނެ އެވެ.\nޔުކްރޭނުން ބުނާ ގޮތުން އެގައުމާ ވަރަށް ގާތުގައި ރަޝިއާގެ 100،000 އަށް ވުރެ ގިނަ ސިފައިން ބަރުހަތިޔާރުގައި އެބަ ތިއްބެވެ. ރަޝިއާގެ މަގުސަދަކީ ކްރައިމިއާ ހިފި ގޮތަށް ޔުކްރޭން ހިފުން ކަމަށް ވެސް އެގައުމުން ބުނެ އެވެ.\nރަޝިއާއިން އަސްކަރީ ފައުޖުތައް ބޭރު ގައުމެއްގައި ޖަމާނުކުރާ ކަމަށް ރަޝިއާ ބުނެ އެވެ. ޔުކްރޭނާ ރަޝިއާއާ ގުޅޭ ބޯޑަރުގައި ރަޝިއާ އަސްކަރީ ފައުޖުތައް ތިބި ނަމަވެސް އެއީ ޔުކްރޭނަށް އަރައިގަންނަން ކުރާ ކަމެއް ނޫން ކަމަށް ރަޝިއާ ބުނެ އެވެ.\nރާޝީއާ ބުނާ ގޮތުން ނޭޓޯ ސިފައިން ރަޝިއާއާ މާބޮޑަށް ގާތްވުމަކީ މައްސަލައެއް ކަމަށާއި ޔުކްރޭނުން އެފުރުސަތު ނޭޓޯއަށް ދީގެން ނުވާނެ ކަމަށެވެ.\nއެމެރިކާ ރަޝިޔާ ތުރުކީ + ނޭޓޯ ޕޮލިޓިކްސް ޔުކްރެއިން\n"ރަޝިއާ ޔުކްރޭން ހިސޯރުކުރާނެ ކަމުގެ ހެއްކަކީ ކޮބާ"


Service charge ge gothugai Velaa ge konme muvazzafakah 20,497 rufiyyaa, Randheli in 17,671 rufiyyaa - One Online\nވެލާ ޕްރައިވެޓް އައިލެންޑްގެ މުވައްޒަފުންތަކެއް --- ފޮޓޯ/ ވެލާ ޕްރައިވެޓް އައިލެންޑުގެ ފޭސްބުކް ޕޭޖު\nސާވިސް ޗާޖުގެ ގޮތުގައި ވެލާގެ ކޮންމެ މުވައްޒަފަކަށް 20،497 ރުފިޔާ، ރަންދެލިން 17،671 ރުފިޔާ\nމިދިޔަ ނޮވެމްބަރު މަހު ސާވިސް ޗާޖުގެ ގޮތުގައި މުވައްޒަފުންނަށް އެންމެ ގިނަ އަދަދެއްގެ ފައިސާ ދިން ދެ ރިސޯޓަށް ޝެވަލް ބްލޮންކް ރަންދެލި އަދި ވެލާ ޕްރައިވެޓް އައިލެންޑް ހޮވިއްޖެއެވެ.\nރިސޯޓުތަކުގެ މުވައްޒަފުންނަށް ދޭ ސާވިސް ޗާޖުގެ މިންވަރު ހާމަކުރާ މޯލްޑިވްސްއެސްސީ.ކޮމްގެ ތަފާސްހިސާބުތައް ދައްކާ ގޮތުން މިދިޔަ މަހު އެންމެ ބޮޑު ސާވިސް ޗާޖެއް ދީފައިވަނީ ވެލާ އިންނެވެ. އެ ރިސޯޓުގެ ކޮންމެ މުވައްޒަފަކަށް 1329.31 އެމެރިކާ ޑޮލަރު (20497.96 ދިވެހި ރުފިޔާ) ދީފައިވެއެވެ.\nއޮކްޓޯބަރު މަހު އެ ރިސޯޓުން ސާވިޖް ޗާޖުގެ ގޮތުގައި ދީފައިވަނީ 916.03 އެމެރިކާ ޑޮލަރެވެ. އެއީ 14،125.18 ރުފިޔާއެވެ.\nމިދިޔަ މަހު ސާވިސް ޗާޖުގެ ގޮތުގައި ދެވަނަ އަށް އެންމެ ބޮޑު އަދަދެއް ދީފައިވަނީ އޮކްޓޯބަރު މަހު އެންމެ ބޮޑު ސާވިސް ޗާޖެއް ދިން، ރަންދެލި ރިސޯޓުންނެވެ. އެ ރިސޯޓުން މިދިޔަ މަހު ކޮންމެ މުވައްޒަފަކަށް 1146 އެމެރިކާ ޑޮލަރު (17671.32 ދިވެހި ރުފިޔާ) ދީފައިވެއެވެ.\nނޮވެމްބަރު މަހުގެ ހިސާބުތައް ދައްކާ ގޮތުން، ތިން ވަނަ އަށް އެންމެ ބޮޑު ސާވިސް ޗާޖެއް ދީފައިވަނީ ވަންއެންޑްއޮންލީ ރީތި ރަށް ރިސޯޓެވެ. އެ ރިސޯޓުން މުވައްޒަފަކަށް 922 އެމެރިކާ ޑޮލަރު (14217.24 ދިވެހި ރުފިޔާ) ދީފައިވާއިރު ހަތަރު ވަނަ އަށް އެންމެ ސާވިސް ޗާޖެއް ދިން އަންނތަރާ ކިހަވަށް ވިލާސް އިން ކޮންމެ މުވައްޒަފަކަށް 817.11 އެމެރިކާ ޑޮލަރު (12599.84 ދިވެހި ރުފިޔާ) ދީފައިވެއެވެ.\nލިސްޓުގެ ފަސް ވަނައިގައި ހިމެނުނީ ދަ ސެއިންޓް ރެޖިސް މޯލްޑިވްސް ވޮއްމުލި ރިސޯޓެވެ. އެ ރިސޯޓުން ސާވިސް ޗާޖުގެ ގޮތުގައި މިދިޔަ މަހު ކޮންމެ މުވައްޒަފަކަށް 789.81 އެމެރިކާ ޑޮލަރު ދީފައިވެއެވެ. އެއީ 12178.87 ދިވެހި ރުފިޔާއެވެ.\nމޯލްޑިވްސްއެސްސީ.ކޮމްގެ ލިސްޓުގައި 150 ރިސޯޓެއް ހިމަނާފައިވީ ނަމަވެސް ސާވިސްޗާޖުގެ މައުލޫމާތު ހިމަނާފައިވަނީ އެންމެ 65 ރިސޯޓުގެއެވެ. އެ ލިސްޓުގައި ބުނާ ގޮތުން، މިދިޔަ މަހު އެންމެ ކުޑަ ސާވިސް ޗާޖެއް ދީފައިވަނީ އައްޑޫ ސިޓީގައި ހިންގާ އީކުއޭޓާ ވިލޭޖުންނެވެ. އެ ރިސޯޓުގެ ކޮންމެ މުވައްޒަފަކަށް މިދިޔަ މަހު ދީފައިވަނީ 70 ޑޮލަރު (1079.40 ދިވެހި ރުފިޔާ)އެވެ.\nއަންނަ ހަފުތާގެ ތެރޭގައި ވޮލެންޓިއަރުންނަށް ފްރަންޓްލައިން އެލަވަންސް ލިބޭނެ: ޑރ. ނަޒްލާ\nމިމަހުގެ އަށްވަނަ ދުވަހުގެ ފަހުން ފުރަބަންދު ކަރަންޓީނަށް ރަށްރަށަށް ދާން ހުއްދަ ނުދޭން ނިންމައިފި


27 އޮކްޓޯބަރ 2020 - 08:39\nކަންނާޑާ ފިލްމު "ކޭޖީއެފް: ޗެޕްޓާ 2" ގައި ބޮލީވުޑްގެ ބަތަލާ ރަވީނާ ޓަންޑަން ފެންނަ ގޮތް ދައްކާލައިފި އެވެ.\nސަންޖޭ ދަތު ވެސް މުހިއްމު ރޯލަކުން ފެންނަ މި ފިލްމުގައި ރަވީނާ ފެންނާނީ ރާމިކާ ސެން ކިޔާ އިންޑިއާގެ ބޮޑުވަޒީރެއްގެ ރޯލުންނެވެ. ސަންޖޭ ފިލްމުގައި ފެނިގެން ދާނީ އަދީރާ ކިޔާ ވިލަންއެއްގެ ރޯލުންނެވެ.\nޕްރަޝާންތު ނީލް ގެނެސްދޭ މި ފިލްމަކީ އޭނާ މަޝްހޫރު ކަންނާޑާ އެކްޓަރު ޔާޝްއާ އެކު 2018 ގައި ގެނެސްދިން ޕީރިއަޑް އެކްޝަން ފިލްމު "ކޭޖީއެފް؛ ޗެޕްޓާ 1" ގެ ސީކްއެލް އެވެ.\nރިލީޒްކުރާނެ ތާރީހެއް އަދި އިއުލާންނުކުރާ ފިލްމުގެ އިތުރު ކާސްޓުންގެ ތެރޭގައި ސްރިނިދީ ޝެޓީ، އާނަންތު ނާގް، ޕްރަކާޝް ރާޖް އަދި ރާއޯ ރަމޭޝް ހިމެނެ އެވެ.\n"ކޭޖީއެފް: ޗެޕްޓާ 2" އަކީ ކަންނާޑާ، ހިންދީ އަދި ތަމަޅަ ބަހުން ގެނެސްދޭނެ ފިލްމެކެވެ.\nނެޓްފްލިކްސްގެ ވެބް ސީރީޒް "ސެކްރެޑް ގޭމްސް" ގެ ޓީމުން ހަދާ ފިލްމަކަށް އޭގެ ވިލަން ނަވާޒުއްދީން ސޮއިކޮށްފި އެވެ.\n"ސަންގީން" ކިޔާ ފިލްމުގައި އޭނާއާ އެކު އެލްނާޒް ނޮރޯޒީ ވެސް ފެނިގެންދާނެ އެވެ. މި ފިލްމުގެ ޝޫޓިން ޖެނުއަރީ މަހު ފަށަން ތާވަލުކޮށްފައިވާ އިރު، މީގެ ޑައިރެކްޓަރަކީ ޖައިދީޕް ޗޯޕްޅާ އެވެ. މަންޒަރުތައް ނަގާނީ މުމްބާއީ އާއި ލަންޑަންގަ އެވެ.\n"ސަންގީން" ސިނަމާތަކަށް ގެންނާނެ ވަކި ތާރީހެއް އަދި އިއުލާނެއްނުކުރެ އެވެ.\n"ދަ ލާސްޓް ޝޯ" ނިންމާލައިފި\nދާދި ފަހުން ޝޫޓިން ފެށި ޑައިރެކްޓަރު ވިވެކް އަގްނިހޯތުރީގެ އާ ފިލްމު "ދަ ލާސްޓް ޝޯ" ގެ ޝޫޓިން ނިންމާލައިފި އެވެ.\nޝޫޓިން ފެށި އެއްގޮތަށް އެއް ވާނެއްގައި ކުރިއަށް ގެންގޮސް މަސައްކަތް ނިންމައިލީ ބޯޕާލްގަ އެވެ. "ދަ ލާސްޓް ޝޯ" ގެ ކާސްޓުންނަކީ އަނޫޕަމް ކޭރާއި ސަތިޝް ކޯޝިކާއި މިދިޔަ އަހަރު ރިލީޒްކުރި "ޔޭ ސާލީ އާޝީގީ" އިން ތައާރަވުވި ވަރްދާން ޕޫރީގެ އިތުރުން ވުރިންދާ ކޭރެވެ. ވަރުދާނަކީ ކުރީގެ އެކްޓަރު އަމްރިޝް ޕޫރީގެ ކާފަ ދަރިއެކެވެ.\n"ދަ ލާސްޓް ޝޯ" ރިލީޒްކުރާނެ ތާރީހެއް އަދި އިއުލާނެއްނުކުރެ އެވެ.\nރިތިކް އާ ގެއެއް ގަނެފި\nބޮލީވުޑްގެ އެކްޓަރު ރިތިކް ރޯޝަން މުމްބާއީން އަގުބޮޑު ރީތި ގެއެއް ގަނެފި އެވެ.\nމީޑިއާތަކުން ބުނީ މުމްބާއީގެ ޖުހީގެ ވަސޯވާ ލިންކް ރޯޑުން ރިތިކް ގަތް ގޭގެ އަގަކީ 97.50 ކްރޯޑް ރުޕީސް (13.2 މިލިއަން ޑޮލަރު) ކަމަށެވެ. ރިތިކް ގެއެއް ގަތްކަން އޭނާގެ ބައްޕަ ރާކޭޝް ރޯޝަން ވެސް ޔަގީންކޮށް ދީފައިވާ އިރު އޭނާ ބުނީ ވަރަށް އަވަހަށް އާ ގެއަށް ރިތިކް ބަދަލުވާނެ ކަމަށެވެ.\nދެ ކުދިން ލިބިފައި ވަނިކޮށް ކައިވެނި ރޫޅިފައިވާ ރިތިކް މި ވަގުތު ދިރިއުޅެމުން އަންނަނީ އޭނާގެ މައިންބަފައިންނާ އެކީގަ އެވެ.\nބޮލީވުޑް ސަންޖޭ ދަތު ރިތިކް ރޯޝަން އެކްޓްކުރުން ބޮލީވުޑް ފިލްމު


ޖިނާއީ އިޖުރާއާތާއި ވަގުތު ގުނުން\nވ. ތިނަދޫ ރެޑްހައުސް އަޙްމަދު މޫސާ މުޙައްމަދުގެ މައްޗާށް ޚިޔާނާތްތެރިވުމުގެ 42 ދައުވާއެއް ކްރިމިނަލް ކޯޓަށް ހުށަހެޅުމުން، އެކޯޓުން އެމައްސަލަ ގެންދަވަނީ ބައްލަވަމުންނެވެ. އެމައްސަލައިގައި ދިވެހިރާއްޖޭގެ ހައިކޯޓުގެ 2021/HC-B12/75 ޤަޟިއްޔާއިން އަޙްމަދު މޫސާ މުޙައްމަދު ޝަރީޢަތް ނިމެންދެން ބަންދުގައި ބަހައްޓަން އަމުރު ކޮށްފައިވެއެވެ. ހައިކޯޓުގެ އެ އަމުރު އެގޮތަށް އޮއްވާ، 20 މާރިޗު 2022 ދުވަހު ކްރިމިނަލް ކޯޓުގައި ބޭއްވުނު ބަންދު މުރާޖަޢާ އަޑުއެހުމުގައި އަޙްމަދު މޫސާ މުޙައްމަދު ޝަރުޠުތަކަކާއެކު ބަންދުން ދޫކޮށްލުމަށް، ކްރިމިނަލް ކޯޓުގެ ފަނޑިޔާރު އަލްއުސްތާޛު ޙަސަން ސަޢީދު އަމުރު ކުރައްވައިފިއެވެ. މިމައްސަލައިގައި، ހައިކޯޓާއި ސުޕްރީމް ކޯޓުގެ ނިންމުންތަކުގައި، ބަންދާމެދު ޢަމަލުކުރަންވީ ގޮތް ސާފުކޮށް އޮއްވާމެ އަޙްމަދު މޫސާ މުޙައްމަދު ބަންދުން ދޫކޮށްލުމަށް ކްރިމިނަލް ކޯޓުން ނިންމުމަކީ އަޅުގަނޑު ޙައިރާންވި ކަމެއް ނޫނެވެ.\nމިމައްސަލައިގައި ކްރިމިނަލް ކޯޓުގެ ނިންމުމާމެދު ހިތްހަމަނުޖެހިގެން، ޕްރޮސިކިއުޓަރު ޖެނެރަލްގެ އޮފީހުން ހައިކޯޓުގައި އިސްތިއުނާފު ކޮށްފައިވެއެވެ. އިއްޔެގެ ވަގުތެއްގައި، ހައިކޯޓުން އެމައްސަލައިގައި ނިންމެވީ، އެމައްސަލަ ހުށަހެޅިފައި އޮތީ، ޤާނޫނުގައި ބުނާ 48 ގަޑިއިރުގެ ތެރޭގައި ކަމަށްނުވާތީ، އެމައްސަލަ ބަލައިގަނެ ހިންގޭން ނެތް ކަމަށެވެ.\nޖިނާއީ އިޖުރާއަތުގެ ޤާނޫނުގެ 198 ވަނަ މާއްދާގެ (ރ) ގައި އޮންނަނީ؛\nމިމާއްދާގެ (ނ) ގައި އެހެން ބަޔާންކޮށްފައިވީނަމަވެސް، މި މާއްދާގެ (ހ) ގެ ދަށުން ކޯޓަކުން ނެރެފައިވާ އަމުރެއް ނުވަތަ ޝަރީޢަތުގެ ކުރިން ހުށަހަޅާ ހުށަހެޅުން ހުށަހެޅުމުގެ މަރްޙަލާގައި ކޯޓަކުން ނިންމާފައިވާ ނިންމުމެއް، ދައުލަތުގެ ފަރާތުން އިސްތިއުނާފުކުރާނަމަ، އެ އަމުރެއް ނެރޭ، ނުވަތަ އެ ނިންމުމެއް ނިންމާ ތާރީޚުން ފެށިގެން 48 (ސާޅީސް އަށެއް) ގަޑިއިރުގެ ތެރޭގައި އިސްތިއުނާފު ކުރަންވާނެއެވެ. މިހެންނެވެ.\n1. ޖިނާއީ އިޖުރާއަތުގެ ޤާނޫނުގައި، ގަޑިއިރުން ކުރަންޖެހޭ ކަންކަން ބަޔާންކޮށްފައި ހުރި ކަންކަމުގައި 'ގަޑި' ގުނާނެ ގޮތް ޤާނޫނުގައި ނެތް ކަމަށެވެ.\n2. މާނަކުރުމުގެ ހަމަތައް ބަޔާންކުރާ ޤާނޫނުގައިވެސް، ގަޑި ގުނާނެ ގޮތް ބަޔާންކޮށްފައި ނުވާކަމަށެވެ.\n3. މިޙާލަތުގައި، ގަޑި ގުނުމަށް ހައިކޯޓުން އެޅުއްވި ހަމައަކީ، މީހުން ބަންދުކޮށްފައި، 24 (ސައުވީސް ގަޑިއިރު) ތެރޭ ފަނޑިޔާރެއް ކުރިމައްޗަށް ހާޒިރުކުރަން، ޤާނޫނުއަސާސީގެ 48 ވަނަ މާއްދާއާއި، ޖިނާއީ އިޖުރާއަތުގެ 58 ވަނަ މާއްދާގައި ލާޒިމުކޮށްފައިވާތީ، އެ ސައުވީސް ގަޑިއިރު ގުނަނީ، ހައްޔަރުކުރާ ވަގުތުން ފެށިގެން ދެމިގެން ދާގޮތަށް ކަމަށްވާތީ، އެ ސައުވީސް ގަޑިއިރާއި، އިސްތިއުނާފު ކުރަން އޮތް ސާޅީސް އަށް ގަޑިއިރާ ޤިޔާސް ކުރުން ކަމަށެވެ.\n4. ވީމާ، ޕީޖީ އޮފީހުން އިސްތިއުނާފުކުރި އަމުރު އިސްތިއުނާފު ކުރަން އޮތް 48 ގަޑިއިރު ގުނާނީ، އިސްތިއުނާފުކުރާ އަމުރު ކްރިމިނަލް ކޯޓުން ނެރުނު ހިނދުކޮޅުން ފެށިގެން، ރޭގަނޑާއި ދުވާލާއެކު، 48 ގަޑިއިރު ހަމަކުރާ ގޮތަށް ކަމަށެވެ.\n5. އެގޮތަށް ގަޑި ގުނުމުގެ ނަތީޖާއަކީ، ޕީޖީ އޮފީހުން ހުށަހެޅި މައްސަލަ، 48 ގަޑިއިރު ތެރޭގައި ހުށަހެޅިފައި ނެތުންކަމަށާއި، އެސަބަބަށްޓަކައި މައްސަލަ ބަލައިގަނެ، ކުރިއަށް ގެންދެވެން ނެތްކަމަށެވެ.\nހައިކޯޓުގެ ނިންމެވުން ރަނގަޅުނުވާ ސަބަބު\nހައިކޯޓުގެ މިނިންމެވުން ބިނާކުރެއްވި ޤާނޫނީ އަސާސްތައް ކަމުނުދާތީ، މިނިންމެވުން ރަނގަޅުކަމަކަށް އަޅުގަނޑަކަށް ނުފެނެއެވެ. މިކަން ޝަރަޙަކުރުމަށްޓަކައި، ގަވާއިދު ނަންބަރު\n2021-SC-REG-01 (ޝަރީއަތްކުރުމާބެހޭ ޖިނާއީ އިޖުރާއަތުގެ ގަވާއިދު) ގެ 169 ވަނަ މާއްދާ (މުއްދަތު ގުނާނެ ގޮތް) ގެ (ހ) ގައި އޮތް އެއްޗެއް ކިޔައިލަންޖެހެއެވެ. އެމާއްދާގައި އޮތީ؛ "ޖިނާއީ އިޖުރާއަތުގެ ޤާނޫނުގެ 198 ވަނަ މާއްދާގެ ބޭނުމަށްޓަކައި، އިސްތިއުނާފުކުރުމުގެ މުއްދަތު ގުނާނީ، ފުރަތަމަ މަރުޙަލާގެ ކޯޓުން މައްސަލަ ނިންމި ދުވަހާއި އިސްތިއުނާފުކުރުމުގެ\nމުއްދަތު ހަމަވާ ދުވަހަކާއި އެދެމެދަށް އަންނަ ރަސްމީ ބަންދު ދުވަސްތައް ނުހިނަމައެވެ." މިހެންނެވެ.\nމާނައަކީ، 48 ގަޑިއިރު ގުނާނީ، ކޯޓުން އަމުރު ނެރުނު ދުވަހާއި، މުއްދަތު ހަމަވާ ދުވަހާއި، އެދެމެދަށް ބަންދު ދުވަހެއް އަތުވެއްޖެނަމަ، އެދުވަސްވެސް ނުލައެވެ. އަޅުގަނޑުމެން ކުރިމަތީގައި އޮތް މައްސަލައިގެ މުއްދަތުތަކަށް ބަލާއިރު؛\n20 މާރިޗު 2022 . ފުރަތަމަ މަރްޙަލާގެ ކޯޓުން މައްސަލަ ނިންމި ދުވަސް . ނުގުނާ ދުވަހެއް\n21 މާރިޗު 2022 . ފުރަތަމަ ދުވަސް . ގުނާ ދުވަހެއް\n22 މާރިޗު 2022 . ދެވަނަ ދުވަސް . ގުނާ ދުވަހެއް\n23 މާރިޗު 2022 . އިސްތިއުނާފުކުރުމުގެ މުއްދަތު ހަމަވާ ދުވަސް . ނުގުނާ ދުވަހެއް\nއަޅުގަނޑުމެން ކުރިމަތީގައި އޮތް މައްސަލައިގައި، ޕީޖީ އޮފީހުން، އިސްތިއުނާފު މައްސަލަ ކޯޓަށް ހުށަހަޅާފައިވަނީ 23 މާރިޗު 2022 ދުވަހުއެވެ. އެދުވަހަކީ، ސުޕްރީމް ކޯޓުގެ ގަވާއިދު އޮތް ގޮތުން، މުއްދަތުގެ ތެރޭގައި ހިމެނޭ ދުވަހެކެވެ.\nމިމާއްދާގައި ޙަވާލާދޭ، ޖިނާއީ އިޖުރާއަތުގެ ޤާނޫނުގެ 198 ވަނަ މާއްދާއަކީ ކޮން މާއްދާއެއްތޯއާއި، އޭގައި އޮތީ ކޮން ވާހަކައެއްތޯ ބަލާއިރު، އެއީ އިސްތިއުނާފުކުރުމާބެހޭ މާއްދާއެވެ. ފުލުހުންގެ ބަންދަށް މީހަކު ލައިގެން 24 ގަޑިއިރުތެރޭގައި ކޯޓަށް ހާޒިރުކުރާ ވާހަކައޮތް މާއްދާއެއް ނޫނެވެ.\nވީމާ، މުއްދަތު ގުނާނެ ގޮތް ޤާނޫނުގައި ނެތްކަމަށް ހައިކޯޓުން ދެކެވަޑައިގަތީ ރަނގަޅަކަށް ނޫނެވެ. އިސްތިއުނާފު މައްސަލަތަކުގައި މުއްދަތު ގުނާނެ ގޮތް އެބަ އޮތެވެ. އެއީ، ދުވަހުންކަމަށް ވިޔަސް، ގަޑިއިރުން ކަމަށް ވިޔަސް، އިސްތިއުނާފާގުޅޭ ކަންކަމުގައި މުއްދަތު ގުނާނީ ކުރިން ދެންނެވި ގަވާއިދުގައި އޮތް ގޮތަށް، ދަށު ކޯޓުން ނިންމި ދުވަހާއި، އިސްތިއުނާފުގެ މުއްދަތު ހަމަވާ ދުވަހާ ނުލައެވެ.\nއެގަވާއިދުގައި، މުއްދަތު ގުނާއިރު، ނުގުނާނެ ދުވަސްތައް ލިޔުއްވިއިރު، ޤާނޫނުގައި، ބައެއް އިސްތިއުނާފުގެ މައްސަލަތަކުގައި 48 ގަޑިއިރު، އަނެއްބައި މައްސަލަތަކުގައި 10 ދުވަސް އޮތްކަން، ގަވާއިދު ލިޔުއްވި، ސުޕްރީމް ކޯޓަށް ހަމަ ރަނގަޅަށް އެނގިވަޑައިގަންނަވާނެއެވެ. ވީމާ، މިއީ، އަތްދަށުން ގޮސްފައި އޮތް ކަމެއްކަމަކަށް ބެލޭކަށްވެސް ނެތެވެ.\nވަގުތު ގުނުމާގުޅޭ މި އުޞޫލަކީ، މިހާތަނަށް ޢަމަލުކުރަމުން އައިވެސް އުޞޫލެވެ. މިމައްސަލަ ބެއްލެވި ފަނޑިޔާރުންވެސް، މީގެ ކުރިން އެތައް މައްސަލައެއްގައި، މިހާރު ޢަމަލުކުރަމުންދާ ގޮތަށް މުއްދަތު ގުނާފައިވެސްވެއެވެ. މިމައްސަލައިގައި، ފަނޑިޔާރުންގެ ވިސްނުންފުޅު ތަފާތުވީ ވަކި ޚާއްޞަ ސަބަބެއް، އެ ޤަޟިއްޔާގައި ލިޔުއްވާފައިނުވާތީ، މިމައްސަލަ ޚާއްޞަވީ ގޮތެއް އަދި ނޭނގެއެވެ.\nމީގެ އިތުރުން، މިހާރު ޢަމަލުކުރަމުންދާ ގޮތަށް ވަގުތު ގުނައިގެން އެތައް މައްސަލައެއް ހައިކޯޓާއި ސުޕްރީމް ކޯޓުންވެސް ބައްލަވައި، ޙުކުމް ކުރައްވާފައިވެސްވެއެވެ. ޚުދު މިމައްސަލައިގައިވެސް، ހަމަ އެގޮތަށް ދުވަސް ގުނައިގެން މައްސަލަ ޝަރްޢީ މަރްޙަލާތަކުގައި، މީގެ ކުރިން ހިންގަވާފައިވެއެވެ.\nޖިނާއީ އިޖުރާއާތުގެ ޤާނޫނާއި ގަވާއިދުގައި މުއްދުތައް ތަންފީޒުކުރާ ގޮތަކީވެސް ޢަޖާއިބުވަނިވި ކަމެކެވެ. ޖިނާއީ މައްސަލައެއް ތަޙްޤީޤުކުރުމަށް ފުލުހުންނަށް މުއްދަތުތަކެއް ހުރެއެވެ. މީހަކު ބަންދުކޮށްފައި ހުރިނަމަ، 30 ދުވަހެވެ. ބަންދުން ދޫކޮށްލައިފިނަމަ، 45 ދުވަހެވެ. ތަޙްޤީޤުކުރުމުގެ މުއްދަތު އިތުރުކުރެވޭ ގޮތެއްވެސް އޮވެއެވެ. އެގޮތުން އިތުރުކޮށްގެންވެސް، އެ ލިބޭ މުއްދަތެއްގައި ތަޙްޤީޤު ނިންމައި، ޕީޖީ އޮފީހަށް ނުފޮނުއްވިއްޖެނަމަ، އެމައްސަލައެއްގައި ޕީޖީ އޮފީހުން ދަޢުވާއެއް ނުކޮށްދެއްވައެވެ. އެމައްސަލަ އަނބުރާ ފޮނުވާލާނީއެވެ.\nހަމަ އެގޮތަށް، ޕީޖީ އޮފީހަށް މައްސަލަ ލިބޭ ދުވަހުން ފެށިގެން، ދައުވާ ކުރުމަށް ލިބެނީ ވަކި މުއްދަތެކެވެ. އެމުއްދަތުގެ ތެރޭގައި ދައުވާ ނުކުރެވިއްޖެނަމަ، އެމައްސަލަ ޝަރްޢީ ކޯޓަކުން ބަލައެއް ނުގަނެއެވެ. އެއީ ކިތަންމެ ޙައްސާސް، ކިތަންމެ އުނދަގޫ މައްސަލައެއްކަމަށް ވިޔަސްވެހެވެ.\nނަމަވެސް، ޖިނާއީ އިޖުރާއަތުގެ ޤާނޫނުގައި، ކޯޓުތަކުން ކުރައްވަންޖެހިވަޑައިގަންނަވާ ކަންކަން، ނަމަވެސް ...\nދާދި ފަހުން، އަޅުގަނޑުގެ ކުރިމައްޗަށް ގެނައި މައްސަލައެއްގައި، ތުހުމަތު ކުރެވޭ މީހާ، ޝަރީޢަތުގެ މަޖިލީހުގައި ކުށަށް އިޢުތިރާފުވިއެވެ. ޤާނޫނު ބުނާ ގޮތުން، އެޙާލަތުގައި ބާއްވަންޖެހެނީ އަވަސްނިޔާއިން ޙުކުމް ކުރުމުގެ ޝަރީޢަތެކެވެ. އެކަން ކުރަން ޤާނޫނު (ޖިނާއީ އިޖުރާއަތުގެ ޤާނޫނުގެ 139 (ށ)) ގައި އޮތް މުއްދަތަކީ5ދުވަހެވެ. އެމައްސަލައިގެ ޙުކުމް ކުރުމުގެ އަޑުއެހުމެއް ނުބޭއްވި، ޝެޑިއުލްވެސް ނުކުރައްވައި، އަހަރަކަށްވުރެ ގިނަދުވަސްވެއްޖެއެވެ. އެކަމާ، އެމައްސަލައިގައި ތުހުމަތު ކުރެވުނު މީހާ ޝަކުވާ ކުރާތީ، އެމައްސަލަ އަޅުގަނޑު ވާނީ އަނބުރާ ގެނެސްފައެވެ.


މާރޗް 2019 – The Secretariat of F. Nilandhoo Council\n[ 30 މެއި 2020 ] ކޮވިޑް-19 އާއި ގުޅޭ\tއިޢުލާން\n[ 30 މެއި 2020 ] ކުޅިވަރު ދަނޑުތަކާއި ކުޅިވަރު ކޯޓުތަކުގައި ކުޅުމުގެ ހުއްދަދިނުން\tއިޢުލާން\n[ 30 މެއި 2020 ] ކޮވިޑް-19 އާއި ގުޅޭގޮތުން އަޅާފައިވާ ޙާއްޞަ ފިޔަވަޅުތައް ބާޠިލްކުރުން\tއިޢުލާން\n[ 28 މެއި 2020 ]2ނަމްބަރު ރުއްގަނޑު ކުއްޔަށް ދޫކުރުން\tއިޢުލާން\n[ 28 މެއި 2020 ] 1 ނަމްބަރު ރުއްގަނޑު ކުއްޔަށް ދޫކުރުން\tއިޢުލާން\nފ. ނިލަންދޫ އިރުމަތީ ބަނދަރު ސާފުކޮށްފި\nފ. ނިލަންދޫ އިރުމަތީ ބަނދަރުގެ އިރުން ފެށިގެން ހުޅަންގަށް، ކުޑަ ނިލަންދޫ އާއި ހަމައަށް، ގޮނޑުދޮށް ސާފުކޮސްފިއެވެ. މި މަސައްކަތްކޮށްފައިވަނީ 2019 މާރިޗް 29 ވީ ހުކުރު ދުވަހުއެވެ. ޖުމުލަ 05 މީހުން ބައިވެރިވި [ވިދާޅުވޭ]\nޑެންގޫ ފެތުރެމުން ދާތީ މަދިރި އުފެދޭ ތަންތަން ނައްތާލުމަށް ރަށުތެރެ ސާފުކުރުމުގެ ޙަރަކާތެއް ކުރިއަށް ގެންގޮސްފި.\nފ. ނިލަންދޫގައި ޑެންގޫ ފެތުރެމުންދާތީ، މަދިރި އުފެދޭ ތަންތަން ނައްތާލުމަށް، 2019 މާރިޗް 25 ވީ ހޯމަ ދުވަހުގެ ހެނދުނު 08:00 ން ފެށިގެން، ސަރުކާރުގެ މުއައްސަސާތަކުގެ މުވައްޒަފުންނާއި ފ. އަތޮޅު ތަޢުލީމީ މަރުކަޒުގެ [ވިދާޅުވޭ]\nފ. ނިލަންދޫ ސިއްތި ފަންނުގެ އުތުރު ފަރާތު ގޮނޑުދޮށް ސާފުކޮށްފި.\n2019 މާރިޗް 21 ވީ ބުރާސްފަތި ފުވަހުގައި، ފ. އަތޮޅު ތަޢުލީމީ މަރުކަޒުގެ ފަރާތުން ކުރިއަށް ގެންދިޔަ “ފަރުކޮއެ” ހަރަކާތުގެ ތެރެއިން، ނިލަންދޫ ސިއްތިފަންނުގެ އުތުރު ކަނުން ފެށިގެން ތުނޑިއާއި ދެމެދު ގޮނޑުދޮށާއި މޫދު [ވިދާޅުވޭ]\nރައްކާތެރިކަމާއިއެކު ކުނި ނައްތާލުމުގެ މަޢުލޫމާތު ދީފި\nފ. އަތޮޅު ތަޢުލީމީ މަރުކަޒުގެ ގްރޭޑް 09 ގެ ދަރިވަރުންނަށް، ރައްކައުތެރިކަމާއެކު ކުނި ނައްތާލުމުގެ މަޢުލޫމަތު ދީފިއެވެ. މި ސެޝަންގައި ގްރޭޑް 09 ގެ ހުރިހާ ދަރިވަރުން ބައިވެރިވެފައިވާ އިރު، ސެޝަން ކުރިއަށް ގެންގޮސްފައިވަނީ [ވިދާޅުވޭ]\nފ. ނިލަންދޫ އުތުރު ފަރާތު ގޮނޑުދޮށް ސާފުކޮށްފި.\nފ. ނިލަންދޫގެ އުތުރު ފަރާތު ގޮނޑުދޮށް ސާފުކުރުމުގެ މަސައްކަތް، 2019 މާރިޗް 17 ވީ އާދީއްތަ ދުވަހުގައި ކޮށްފިއެވެ. ޖުމުލަ 07 މީހުން ބައިވެރިވި މި މަސައްކަތުން 27 ކިލޯ ޕްލާސްޓިކާއި، އެހެނިހެން ބާވަތްތަކުގެ [ވިދާޅުވޭ]\nކުރީގެ ކުނިއެޅި ގޮނޑުގައި ވެލި ފެތުރުމުގެ މަސައްކަތްކޮށްފި.\nނިލަންދެ އަތޮޅު އުތުރުބުރީ ނިލަންދޫ މެޖިސްޓްރޭޓް ކޯޓްއާއި، ފ. ނިލަންދޫ ފެމެލީ އެންޑް ޗިލްޑްރަން ސަރވިސް ސެންޓަރ އާއި ނިލަންދޫ ކައުންސިލްގެ މުވައްޒަފުން ގުޅިގެން، ނިލަންދޫ ކުރީގެ ކުނިއެޅި ގޮނޑުގައި ވެލި ފެތުރުމުގެ މަސައްކަތްކޮށްފިއެވެ. [ވިދާޅުވޭ]\nފ. ނިލަންދޫ ޕޮލިހިންގެ އިޖްތިމާޢީ ޒިންމާގެ ދަށުން ނިލަންދޫގައި ކުރީ ކުނިއެޅި ގޮނޑުގައި ވެލި ފެތުރުމުގެ މަސައްކަތްކޮށްފި.\n2019 މާރިޗް 14 ވީ ބުރާސްފަތި ދުވަހު، ފ. ނިލަންދޫ ޕޮލިހުންގެ ޓީމެއް ނިލަންދޫގެ ކުރީގެ ކުނިއެޅި ގޮނޑަށް ވެލި ފެތުރުމުގރ މަސައްކަތްކޮށްފިއެވެ.\nކުރީގެ ކުނިގޮނޑަށް ވެލި ފެތުރުމުގެ މަސައްކަތްކޮށްފި.\nފ. އަތޮޅު ކައުންސިލާއި، ނިލަންދޫ ކައުންސިލްގެ މުވައްޒަފުންގެ އިޖްތިމާޢީ ޒިންމާގެ ދަށުން ނިލަންދޫ ގައި ކުރީ ކުނިއެޅި ގޮނޑަށް ވެލި ފެތުރުމުގެ މަސައްކަތްކޮށްފިއެވެ. މިސައްކަތްކޮށްފައިވަނީ 2019 މާރިޗް 12 ވީ އަންގާރަ ދުވަހުގައެވެ. [ވިދާޅުވޭ]\nފ. އަތޮޅު ހޮސްޕިޓަލުގެ ވެރިންނާއި ބައްދަލުކުރައްވައިފި.\nފ. އަތޮޅު ހޮސްޕިޓަލުގެ މެނޭޖަރ އޮފް ހެލްތް ސަރވިސްކަމުގެ މަޤާމާއި އަލަށް ޙަވާލުވެ ވަޑައިގެންނެވި އަލްފާޟިލް އިބްރާހީމް ޚަލީލު 2019 މާރިޗް 11 ވީ ހޯމަ ދުވަހު، ނިލަންދޫ ކައުންސިލްގެ ވެރިންނާއި ބައްދަލުކުރައްވާފިއެވެ.\nމިއިދާރާއަށް ބޭނުންވާ ބައެއް ހަރުމުދާ ގަތުމާއި ބެހޭ\nނަމްބަރު: IUL)374-C/374/2019/26) އިޢުލާނު މިއިދާރާއަށް ބޭނުންވާ ބައެއް ހަރުމުދާ ގަތުމާއި ބެހޭ ތިރީގައި ދަންނަވާފައިވާތަކެތި މިއިދާރާއަށް ވިއްކާނޭ ފަރާތެއް ހޯދަން ބޭނުންވެއްޖެއެވެ. ޢަދަދު ތަފްޞީލް ޢަދަދު ތަފްޞީލް ޢަދަދު ތަފްޞީލް 02 [ވިދާޅުވޭ]\nކޮވިޑް-19 އާއި ގުޅޭ\nކުޅިވަރު ދަނޑުތަކާއި ކުޅިވަރު ކޯޓުތަކުގައި ކުޅުމުގެ ހުއްދަދިނުން\nކޮވިޑް-19 އާއި ގުޅޭގޮތުން އަޅާފައިވާ ޙާއްޞަ ފިޔަވަޅުތައް ބާޠިލްކުރުން\n2 ނަމްބަރު ރުއްގަނޑު ކުއްޔަށް ދޫކުރުން\n1 ނަމްބަރު ރުއްގަނޑު ކުއްޔަށް ދޫކުރުން\nއަރުޝީފް Select Month މެއި 2020 އޭޕްރީލް 2020 މާރޗް 2020 ފެބުރުއަރީ 2020 ޖެނުއަރީ 2020 ޑިސެމްބަރ 2019 ނޮވެންބަރ 2019 އޮކްޓޯބަރ 2019 ސެޕްޓެމްބަރ 2019 އޮގަސްޓް 2019 ޖުލައި 2019 ޖޫން 2019 މެއި 2019 އޭޕްރީލް 2019 މާރޗް 2019 ފެބުރުއަރީ 2019 ފެބުރުއަރީ 2018 ޖެނުއަރީ 2018 ޑިސެމްބަރ 2017 ނޮވެންބަރ 2017 ސެޕްޓެމްބަރ 2017 އޮގަސްޓް 2017 ޖުލައި 2017


Ronaldo Ge Landakaa Eku Portugal in Israel Balikoffi - Vaguthu\nޕޯޗުގަލް އާޢި އިސްރާއީލް ބައްދަލުކުރި މެޗުގެ ތެރެއިން\nޔޫރޯގެ ކުރިން އެންމެފަހުގެ ޗެމްޕިއަން ޕޯޗުގަލް ކުޅުނު އެކުވެރިކަމުގެ މެޗެއްގައި އިސްރާއީލް 4-0 އިން ބަލިކޮށްފިއެވެ.\nމިއީ ތަަށި ދިފާއުކުރަން ނުކުންނަ ޕޯޗުގަލް މުބާރާތް ފެށުމުގެ ކުރިން ކުޅުނު އެންމެ ފަހު އެކުވެރިކަމުގެ މެޗެވެ. ފުރަތަމަ މެޗުގައި ބައްދަލުކުރީ ސްޕެއިން އާއެވެ. މިދިޔަ ބުރާސްފަތި ދުވަހު ކުޅުނު އެ މެޗު ނިމުނީ ލަނޑެއް ނުޖެހި އެއްވަރުވެގެންނެވެ.\nމި މެޗުގެ ފުރަތަމަ ހާފު ނިމުނީ ދެ ގޯލުގެ ލީޑަކުން ޕޯޗުގަލް ކުރީގައި އޮވެގެންނެވެ. ގާތްގާތުގައި ކާމިޔާބުކުރި ދެ ލަނޑުގެ ތެރެއިން އެ ޓީމުގެ ފުރަތަމަ ލަނޑު 42 ވަނަ މިނެޓުގައި ޔާއޮ ކަންސެލޯގެ އެހީއާއެކު ކާމިޔާބުކުރީ ބްރޫނޯ ފެނާންޑޭޒް އެވެ. މި ލަނޑު ޖެހިތާ ދެ މިނެޓުފަހުން ބްރޫނޯ ފެނާންޑޭޒްގެ އެހީއާއެކު ޕޯޗުގަލްގެ ދެވަނަ ލަނޑު ކާމިޔާބުކުރީ ކްރިސްޓިއާނޯ ރޮނާލްޑޯ އެވެ.\nދެވަނަ ހާފުގައި ވެސް މޮޅަށް ކުޅުނީ ޕޯޗުގަލް އެވެ. މި ހާފުގައި އިސްރާއިލް ޓީމުން ގިނަ ހަމަލާތަކެއް އުފައްދަން މަސައްކަތްކުރި ނަމަވެސް ޕޯޗުގަލްގެ ފަހަތް ފެނުނީ ވަރަށް ވަރުގަދަކޮށެވެ.\nދެވަނަ ހާފުގައި ޕޯޗުގަލްގެ ތިންވަނަ ލަނޑު ފެނިގެންދިޔައީ މެޗު ނިމެން ހަތަރު މިނެޓަށް ވެފައިވަނިކޮށެވެ. މި ލަނޑު އެ ޓީމަށް ކާމިޔާބުކޮށްދިނީ ފުރަތަމަ ލަނޑު ޖެހުމަށް އެހީިވި ޔާއޮ ކަންސެލޯ އެވެ. ޕޯޗުގަލްގެ ހަތަރުވަނަ ލަނޑު ފެނިގެންދިޔައީ މެޗުގެ ފުރިހަމަ ވަގުތު ހަމަވެގެން ރެފްރީ ދެއްކި އިތުރުވަގުތުގެ އެއްވަނަ މިނެޓުގައެވެ. މި ލަނޑު އެ ޓީމަށް ކާމިޔާބުކޮށްދިނީ ބްރޫނޯ ފެނާންޑޭޒް އެވެ.\nޔޫރޯ ފުޓުބޯޅަ މުބާރާތުގައި މިފަހަރު ޕޯޗުގަލް ލައްވާލީ ވަރުގަދަ ގްރޫޕަކަށެވެ. ގްރޫޕް އެފްގައި ޕޯޗުގަލް އާއެކު ހިމެނޭ ޓީމުތަކަކީ ފްރާންސް، ޖަރުމަނު އަދި ހަންގޭރީ އެވެ. ޕޯޗުގަލް ކުޅޭ ފުރަތަމަ މެޗުގައި އަންނަ އަންގާރަ ދުވަހު ނުކުންނާނީ ހަންގޭރީއާ ދެކޮޅަށެވެ.\nޖޫން 10, 2021 12:52\nރޮނަލްޑޯ ސަޕޯޓުކުރަނީ ފަލަސްތީންއަށް\nއޭގެ އިދިކޮލު މެސީ ޔަހޫދީނަށް ލާރި ދޭނީ މުސްލިމުން މަރަން\nޖޫން 10, 2021 14:37


Mourinho ge 1,000 vana match in Roma molhu vejje | Mihaaru\nމޮރީނިއޯގެ 1،000 ވަނަ މެޗުން ރޯމާ މޮޅުވެއްޖެ\nމޮރީނިއޯ ރޯމާގެ ކުޅުންތެރިންނަށް އިރުޝާދު ދެނީ --- ފޮޓޯ: އޭއެފްޕީ\n13 ސެޕްޓެމްބަރ 2021 - 10:42\nރޯމް (ސެޕްޓެމްބަރު 13) - ކޯޗެއްގެ ގޮތުގައި ހޯސޭ މޮރީނިއޯ ކުރިމަތިލި 1،000 ވަނަ މެޗުން އޭއެސް ރޯމާ މޮޅުވެއްޖެ އެވެ.\nސަސުއޯލޯގެ މައްޗަށް 2-1 އިން ރޯމާ މޮޅުވީ އެންމެ ފަހު ވަގުތުގައި ސްޓެފަން އެލް ޝަރާވީ ޖެހި ލަނޑުންނެވެ. މެޗުގައި ފުރަތަމަ ލީޑު ނެގީ ވެސް ރޯމާއިންނެވެ. މެޗުގެ 37 ވަނަ މިނެޓުގައި އެ ޓީމަށް ބްރަޔަން ކްރިސްޓަންޓް ލީޑު ނެގި ނަމަވެސް ދެ ވަނަ ހާފުގެ ކުރީކޮޅު ސަސުއޯލޯ އަށް ނަތީޖާ ހަމަހަމަ ކޮށްދިނީ ފިލިޕް ޖުރިސިކް އެވެ.\nކޯޗެއްގެ ގޮތުގައި މޮރީނިއޯ ކެރިއާ ފެށީ 2000 ވަނަ އަހަރު ބެންފީކާއިންނެވެ. އެ ޓީމަށް އޭނާ ކޯޗުކޮށް ދިން 11 މެޗުގެ ތެރެއިން ހަ މެޗުން މޮޅުވި އެވެ. ރޯމާ އަކީ މޮރީނިއޯ ކޯޗުކޮށްދޭ 10 ވަނަ ޓީމެވެ.\nޔޫރަޕުގެ ފުޓްބޯޅައިގައި މަޝްހޫރު ނަމަކަށް މޮރީނިއޯ ވީ، މެންޗެސްޓާ ޔުނައިޓެޑް ބަލިކޮށް 2004 ގެ ޗެމްޕިއަންސް ލީގު ޕޯޓޯ އަށް ހޯދައިދިން ހިސާބުންނެވެ. އެ ކާމިޔާބާ އެކު ޗެލްސީ އަށް އޭނާ ގެންދިޔަ އެވެ. އެ ޓީމަށް ދެ ފަހަރެއްގެ މަތިން ކޯޗުކޮށްދީ ޕްރިމިއާ ލީގު ތިން ފަހަރު ހޯދި އެވެ.\nކޯޗެއްގެ ގޮތުގައި އޭނާ އެންމެ ބޮޑެތި ކާމިޔާބުތައް ހޯދީ، ޕޯޓޯގެ އިތުރުން ޗެލްސީ، އިންޓަ މިލާން އަދި ރެއާލް މެޑްރިޑްގަ އެވެ. އިންޓައާ އެކު 2009-2010 ގެ ސީޒަންގެ ތިން ތަށި ކާމިޔާބު ކުރި އެވެ. މެންޗެސްޓާ ޔުނައިޓެޑަށް ޔޫރޮޕާ ލީގުގެ ޗެމްޕިއަންކަން ހޯދައިދިން ނަމަވެސް ސަޕޯޓަރުން ހިތްހަމަޖެހޭ ވަރުގެ ނަތީޖާތަކެއް ހޯދައި ނުދެވުމުން އޭނާ މަގާމުން ވަކިކުރީ 2018 ގަ އެވެ. ޓޮޓެންހަމްގެ ކޯޗުކަމާ 2019 ވަނަ އަހަރު ހަވާލުވިޔަސް މި އަހަރުގެ އޭޕްރީލް މަހު އޭނާ މަގާމުން ވަކިކުރި އެވެ.\nސެރީއާގައި ރޯމާ އޮތީ ނުވަ ޕޮއިންޓާއި ފައިދާ ހަތް ގޯލާ އެކު ތާވަލުގެ އެއްވަނައިގަ އެވެ. ލާޒިއޯ އަތުން 2-0 އިން ރޭ މޮޅުވި އޭސީ މިލާން އިން ވެސް ވަނީ ނުވަ ޕޮއިންޓް ހޯދައިފަ އެވެ. މިލާނަށް އޮތީ ފައިދާ ހަ ގޯލެވެ. ނަޕޯލީން ވެސް ވަނީ ނުވަ ޕޮއިންޓް ހޯދައިފަ އެވެ. އެ ޓީމު ތިން ވަނައިގައި އޮތީ ފައިދާ ހަތަރު ގޯލްއާ އެކު އެވެ.\nރޯމާ ހޯޒޭ މޮރީނިއޯ އިޓާލިއަން ލީގު\n2004 ގެ ޗެމްޕިއަންސް ލީގު ޕޯޓޯ ކާމިޔާބުކުރީ މޮނާކޯ ބަލިކޮށް


ޖިންސީ ގޯނާ ކުރިކަމުގެ ދައުވާ އުފުލިފައިވާ އަލީ ވަހީދުގެ ޝަރީއަތް ހޯމަ ދުވަހު – Dhen.mv\nމަރްޔަމް ވަޙީދާ June 16, 2021 - 5:23 pm\nޖިންސީ ގޯނާ ކުރިކަމުގެ ދައުވާ އުފުލިފައިވާ ކުރީގެ ޓޫރިޒަމް މިނިސްޓަރު އަލީ ވަހީދުގެ ޝަރީއަތް ހޯމަ ދުވަހު ބާއްވަން ތާވަލު ކޮށްފިއެވެ.\nހޯމަ ދުވަހު އަލީ ވަހީދުގެ ޝަރީއަތް ބާއްވަން ތާވަލު ކޮށްފައިވާކަން ޕީޖީ އޮފީހުގެ މީޑިއާ އޮފިޝަލު އަހުމަދު ޝަފީއު ވަނީ "ދެން" އަށް ޔަގީންކޮށްދެއްވާފައެވެ.\nކުރީގެ ޓޫރިޒަމް މިނިސްޓަރުގެ ޝަރީއަތެއް މި މަހުގެ 10 ވަނަ ދުވަހު ވެސް ބޭއްވުމަށް ތާވަލު ކުރެވުނެވެ. އަދި އެ ޝަރީއަތް އޮންލައިންކޮށް ކުރިއަަށް ގެންދެވުމަށް، މި ވަގުތު ރާއްޖެއިން ބޭރުގައި ހުންނެވި އަލީ ވަހީދު ވެސް އެދިވަޑައިގެންނެވިއެވެ.\nކްރިިމިނަލް ކޯޓަށް އަލީ ވަހީދު ފޮނުއްވި ސިޓީގައި އޮންލައިން ކޮށް ބައިވެރިވާން ހުށަހަޅުއްވާފައި ވަނީ އޭނާގެ ސިއްހީ ފަރުވާ އަދި ވެސް ނުނިމޭތީ ކަމަށް ވިދާޅުވެފައިވެއެވެ.\nއަލީ ވަހީދު މިފަދައިން އެދިވަޑަައިގަތް ނަމަވެސް އެއީ ކްރިމިނަލް ކޯޓުން އަމަލުކުރާ އާންމު އުސޫލެއް ނޫނެވެ. އެހެންކަމުން ޕީޖީ އޮފީހުން ވަނީ އަލީ ވަހީދަށް އޮންލައިން ކޮށް ޝަރީއަތެއްގައި ބައިވެރިވާން ފުރުސަތު ދޭނަމަ އެކަން ކުރާ ގާނޫނީ ހަމަތަކާއި އުސޫލުތައް ސާފުކޮށްދިނުމަށް ކްރިމިނަލް ކޯޓުގައި އެދިފައެވެ.\nކުރީގެ ޓޫރިޒަމް މިނިސްޓަރ އަލީ ވަހީދުގެ މައްޗަށް އުފުލައިފައިވަނީ ހަތް ދައުވާއެކެވެ. އެއީ:\n▪ ޤާނޫނު ނަންބަރު: 17/2014 (ޖިންސީ ކުށުގެ ޤާނޫނު) ގެ 16 ވަނަ މާއްދާގެ ދަށުން ޖިންސީ އަނިޔާ ކުރުމުގެ ކުށުގެ ދައުވާ.\n▪ ޤާނޫނު ނަންބަރު: 17/2014 (ޖިންސީ ކުށުގެ ޤާނޫނު) ގެ 15 ވަނަ މާއްދާގެ ދަށުން ރޭޕްކުރަން އުޅުމުގެ ކުށުގެ ދައުވާ.\n▪ ޤާނޫނު ނަންބަރު: 9/2014 (ދިވެހިރާއްޖޭގެ ޤާނޫނުލްޢުޤޫބާތު) ގެ 132 ވަނަ މާއްދާގެ ދަށުން ބޭއަދަބީ ގޮތުގައި ޖިންސީ ގުނަވަން ހާމަކުރުމުގެ ކުށުގެ ދައުވާ.\n▪ ޤާނޫނު ނަންބަރު: 17/2014 (ޖިންސީ ކުށުގެ ޤާނޫނު) ގެ 18 ވަނަ މާއްދާގެ ދަށުން ޖިންސީ ގޯނާކުރުމުގެ ކުށުގެ ދައުވާ.\n▪ ޤާނޫނު ނަންބަރު: 17/2014 (ޖިންސީ ކުށުގެ ޤާނޫނު) ގެ 19 ވަނަ މާއްދާގެ ދަށުން ޖިންސީ ގޯނާކުރަން އުޅުމުގެ ކުށުގެ ދައުވާ.\n▪ ޤާނޫނު ނަންބަރު: 9/2014 (ދިވެހިރާއްޖޭގެ ޤާނޫނުލްޢުޤޫބާތު) ގެ 412 ވަނަ މާއްދާއާއި، އެ ޤާނޫނުގެ 81 ވަނަ މާއްދާގެ ދަށުން ހުއްދަ ނޫން ޖިންސީ މުޢާމަލާތެއް ހިންގުމަށް އެދުމުގެ ކުށުގެ2ދައުވާ.\nޓޫރިޒަމް މިނިސްޓްރީގެ މުވައްޒަފުންތަކަކަށް އަލީ ވަހީދު ޖިންސީ އަނިޔާ ކުރިކަަމަށް ތުހުމަތު ކުރެވޭ މައްސަލައިގައި އޭނަގެ ގެ ފުލުހުން ވަނީ ބަލައި ފާސްކޮށްފައެވެ. އަދި މިމައްސަލައިގައި މިހާތަނަށް 15 މީހެއްގެ ބަޔާން ނަގައިފައިވާކަމަށް ފުލުހުން ވަނީ ވިދާޅުވެފައެވެ.\nއަލީ ވަހީދު ޖިންސީ ގޯނާ\nޝަރީއަތަށް ރާއްޖެ އަންނަން އަލީ ވަހީދަށް އަންގައިފި!\nއިއްޒުއްދީން ސުކޫލުގެ ޕްރިންސިޕަލް ޓީޗަރުންތަކަކަަށް ޖިންސީ ގޯނާ ކުރިކަމުގެ ތުހުމަތު\nއަލީ ވަހީދުގެ އިސްތިއުނާފް މައްސަލަ ހައިކޯޓުން ބޭރުކޮށްލައިފި


Amurah nukiyamantherivi4anhenaku hayyarukoffi\nއިދިކޮޅުން ކުރިން ބޭއްވި އިހުތިޖާޖެއްގެ ތެރެއިން --\nޖިންސީފުރައްސާރައިގެ އަމަލުތަކާއި ދެކޮޅަށް އަދި އެފަދަ މައްސަލަތަކަށް އިންސާފު އަވަސް ކޮށްދިނުމަށް ގޮވާލާ އިދިކޮޅުގެ ސަޕޯޓަރުން މިއަދު ބޭއްވި އެއްވުމުގެ ތެރެއިން ހަތަރު އަންހެނަކު ފުލުހުންގެ ބެލުމުގެ ދަށަށް ގެންގޮސްފި އެވެ.\nޖެންޑާ މިނިސްޓްރީ ކުރިމަތީ އިިދިކޮޅު ދެ ޕާޓީގެ ސަޕޯޓަރުން މިއަދު އިހުތިޖާޖު ކޮށްފައިވަނީ ޖިންސީފުރައްސާރައިގެ އަމަލުތަކާއި ދެކޮޅަށް އަދި އެފަދަ މައްސަލަތަކަށް އިންސާފު އަވަސް ކޮށްދިނުމަށް ގޮވާލައެވެ. އެ އިހުތިޖާޖުގެ ތެރެއިން ޖެންޑާ މިނިސްޓަރާ ބައްދަލުކުރުމަށް އެދި އިދިކޮޅު ކޯލިޝަންގެ ލީޑާޝިޕުން ފޮނުވި ސިޓީއަށް ޖަވާބު ދީފައިނުވާ ކަމަށް ބުނެވެސް އަޑުއުފުލާފައިވެއެވެ. ތަފާތު ޝުއޫރުތައް ލިޔެފައިވާ ބޯޑްތައް ހިފައިގެން ތިބެ ކުރިއަށް ގެންދިޔަ އެ އިހުތިޖާޖުގެ ތެރެއިން ހަތަރު މީހަކު ހައްޔަރުކޮށްފައިވާ ކަމަށް ފުލުހުން ބުންޏެވެ.\nފުލުހުން ބުނީ އެ އިދާރާގެ ބެލުމުގެ ދަށައް ގެންދިޔަ ހަތަރު މީހުންނަކީ އަމުރަށް ނުކިޔަމަންތެރިވެގެން ގެނެވެނު މީހުން ކަމަށެވެ. އިތުރު ތަފްސީލެއް ނުދެއެވެ.\nޕީޕީއެމާއި ޕީއެންސީން ވަނީ މިއަދު ކުރިއަށް ގެންދިޔަ ސުލްހަވެރި އިހުތިޖާޖުގެ ތެރެއިން ހައްޔަރުކުރި މީހުން ދޫކޮށްލަން ގޮވާލާފައެވެ. އަދި ސުލްހަވެރި އިހުތިޖާޖުތަކަށް ހުރަސްއަޅާތީ އެކަމާއި ކަންބޮޑުވާ ކަމަށް ބުންޏެވެ. މި ފަހުން ރައީސް ޔާމީންގެ ޝަރީއަތުގެ އަޑުއެހުން އޮތް ދުވަހުވެސް އިދިކޮޅުގެ ސަޕޯޓަރުން ވަނީ ކްރިމިނަލް ކޯޓް ސަރަހައްދަށް އެއްވެ އަޑުއުފުލާފައެވެ. އެ އެއްވުމުގެ ތެރެެއިންވެސް ބަޔަކު ހައްޔަރުކުރިއެވެ. ނަމަވެސް ބަންދު މަޖިލީހަށް ނުގެންގޮސް އެމީހުން ދޫކޮށްލީއެވެ.\nއިންޒާރު ދިނުމުންވެސް މުޒާހަރާ ކޮށްފި\nމެންބަރު މުހައްމަދު ނަޝީދު ހައްޔަަރުކޮށްފި\nމުޒާހަރާ ފެށުމުގެ ކުރިން މީހުން ހައްޔަރު ކުރަން ފަށައިފި


Singapore Airlines ge crew in musaara nulibey chuttee ah | Mihaaru\nދުނިޔެ / ސިންގަޕޯ އެއާލައިންސް\nސިންގަޕޫރު އެއާލައިންސްގެ ކްރޫން މުސާރަ ނުލިބޭ ޗުއްޓީ އަށް\nމާކެޓުގެ ވާދަވެރިކަން ބޮޑުވެ ސިންގަޕޫރު އެއާލައިންސަށް ވަނީ މާލީ ގެއްލުންތަކާ ކުރިމަތިލާން ޖެހިފައި.\n04 އޯގަސްޓް 2017\nސިންގަޕޫރު (އޮގަސްޓް 4) - ސިންގަޕޫރު އެއާލައިންސް އަށް ކުރިމަތިވަމުންދާ މާލީ މައްސަލަތަކާ ގުޅިގެން ޚަރަދު ކުޑަ ކުރުމުގެ ފިޔަވަޅެއްގެ ގޮތުން ގިނަ އަދަދެއްގެ ކްރޫންނަށް މުސާރަ ނުދޭ ގޮތަށް ޗުއްޓީ ދޭން ނިންމައިފި އެވެ.\nސިންގަޕޫރުގެ ގައުމީ އެއާލައިނަށް ވަނީ އޭޝިއާގެ އަގު ހެޔޮ އެއާލައިންތަކާއި މެދުއިރުމަތީގެ ފެންވަރު ރަނގަޅު އެއާލައިންތަކާ ވާދަކުރަން ޖެހިފަ އެވެ. އެންމެ ފަހު މާލީ އަހަރުގެ ހަތަރު ވަނަ ކުއާޓަރުގައި ވެސް ސިންގަޕޫރު އެއާލައިންސަށް ވަނީ ގެއްލުންވެފަ އެވެ. އެހެންވެ ކުންފުންޏަށް ބަދަލުތައް ގެނެސް ވަޒީފާތައް މަދު ކުރުމުގެ ޕްލޭނެއް ވަނީ ރާވައިފަ އެވެ.\nސިންގަޕޫރު އެއާލައިންސް އިން ބުނީ ކްރޫންނަށް މިހާރު ހުށަހަޅާފައި ވަނީ މި އަހަރުގެ ސެޕްޓެމްބަރާއި ނޮވެމްބަރާ ދެމެދު މުސާރަ ނުލިބޭ ގޮތަށް ޗުއްޓީ ނެގުމަށެވެ. އެއާލައިނުގެ ތަރުޖަމާނަކު ވިދާޅުވީ ކުރިމަގުގައި ވެސް ދޭތެރެ ދޭތެރެއިން މިގޮތަށް މުވައްޒަފުންނަށް މުސާރަ ނުލިބޭ ޗުއްޓީ ދޭން ޖެހޭނެ ކަމަށެވެ.\nސިންގަޕޫރު އެއާލައިންސްގައި 8،200 ކްރޫން މަސައްކަތް ކުރެ އެވެ. ނަމަވެސް އޭގެ ތެރޭން މުސާރަ ނުލިބޭ ގޮތަށް ޗުއްޓީ އަށް މިހާތަނަށް ހުށަހެޅީ ކިތައް ސްޓާފުން ކަމެއް އެއާލައިނުން ނުބުނެ އެވެ.\nދުނިޔެ އަށް ކުރިމަތިވި މާލީ މައްސަލަތަކާ ގުޅިގެން ސިންގަޕޫރު އެއާލައިންސް އިން 2009 ވަނަ އަހަރު ވެސް ވަނީ މިފަދަ ފިޔަވަޅުތަކެއް އަޅައިފަ އެވެ.\nސިންގަޕޫރުގާ މީހުން ވަޒީފާގާ ބަހައްޓާ މުސާރަނުދިނަސް އަހަރެމެން އެކަކުވެސް ނޫޅޭނެ ހާސްވެގެނެއް. އެކަމަކު މިތަނުން މީހަކަށް 1 ލާރިމަދުވިޔަސް ސަރުކާރުވައްޓާލަން ނުކުންނާނެ. މީ ސިންގަޕޫރާ ދިވެހިންނާ ހުރި ތަފާތަކީ.\nވވވވ އުފާވެއްޖެ ! ވަރަށް ފޮނި ބައެއް ތިޔަ ސިންގަޕޫރް އެއަރ ލައިން އަކީ . ޢިދަ ޖެހުނީއްޔާ ރަނގަޅީ\nތިވަނީ ވާނެ ގޮތް، ބައްލަވާ މާލޭ އިން ސިންގަޕޫރަށް ހަތަރު ގަޑި އިރާ ބައިގެ ކަޑުމަތީ ގާ ކުރަން ޖެހޭ ދަތުރު ތަކަށް ވެސް ކޮންމެ ދުވަހަކު އެ އޮޕަރޭޓް ކުރަނީ ސިލްކު އެއާރ އޭ 320 ގެ ކުޑަ ކުޑަ ފްލައިޓެއް. އިކޮނޮމީ އާ ބިޒުނަޒް ކުލާހާ މާ ބޮޑު ތަފާތެއް ނުހުރެ...ޓިކެޓް ވިއްކަނީ 890 އަށް + މާލެ އިން ޓިކެޓް ވިއްކާ އޮފީސް ސނލނޑ އިން ކޮންމެ ޓިކެޓަކަށް ހިދުމަތުގެ އަގުގާ 100 ޑޮލަރު އިތުރަށް ނަގާ. ދަންނަވަން ޖެހެނީ ސިންގަޕޫރ އެއާރ ލައިން އޭ ބުނުމުން ދަތުރުވެރިޔާ އުއްމީދު ކުރާ ފެންވަރާ ގާތަށް ވެސް މިހާރު ހިދުމަތް ނުލިބެ ޔޭ.\nސޯ ސޭޑް. :(


Trump Kamunudhaakamah Vidhaalhuvi UK Safeeru Isthiufaa Dhevvaifi. - vNews.mv\nޓްރަމްޕު ކަމުނުދާކަމަށް ވިދާޅުވި އިނގިރޭސި ސަފީރު އިސްތިއުފާ ދެއްވައިފި\nޓްރަމްޕުގެ ސަރުކާރަކީ އުސޫލެއްނެތް ދޯދިޔާ ސަރުކާރެއްކަމަށް ސިފަކުރެއްވި އިނގިރޭސި ސަފީރު ސާރ ކިމް ޑެރޮކް މަގާމުން އިސްތިއުފާ ދެއްވައިފިއެވެ.\nއެމެރިކާގައި ހުންނަވާ އިނގިރޭސި ސަފީރުގެ މަގާމުން ސަރ ކިމް އިސްތިއުފާ މިދެއްވީ އޭނާޔާއެކު ދެން އެމެރިކާއިން އެއްވެސް މުއާމަލާތެއް ނުހިންގާނެ ކަމަށް ރައީސް ޓްރަމްޕު ވިދާޅުވެފައިވަނިކޮށެވެ. އަދި ސަރ ޑެރޮކްއަކީ ސަފީރުކަމުގައި ހުންނެވުން އެކަށީގެންނުވާ މޮޔަ ބޭފުޅެއްކަމަށްވެސް ޓްރަމްޕު ވިދާޅުވެފައިވަނިކޮށެވެ.\nސަރ ޑެރޮކްގެ މައްސަލައިގައި އިނގިރޭސިވިލާތާއި އެމެރިކާގެ މެދުގައި އުފެދުނު ނުތަނަވަސްކަން ސީރިއަސްވީ ސަފީރު އަނބުރާ ގެންނަން އިނގިރޭސި ބޮޑުވަޒީރު ތެރީސާ މޭ ދެކޮޅުހެއްދެވުމުންނެވެ. މިކަމާ ގުޅިގެން ޓްރަމްޕު ވަނީ ތެރީސާ މޭއަށްވެސް ވަރަށް ބޮޑަށް ފާޑު ވިދާޅުވެފައެވެ.\nޓްރަމްޕުގެ ސަރުކާރަކީ ހަރުދަނާކަމެއްނެތް ވަރަށް ދޯދިޔާ ސަރުކާރެއް ކަމަށް ސަރ ކިމް ސިފަކުރެއްވީ އިނގިރޭސި ޚާރިޖިއްޔާއަށް ފޮނުއްވި ސިއްރު ލިޔުމެއްގައެވެ. އެލިޔުން އެތާގެ ތެރެއިން ކޮންމެވެސް ފަރާތަކުން ލީކުކޮށްލީއެވެ.\nސަރ ކިމް ކުއްލިއަކަށް އިސްތިއުފާދޭން ނިންމެވީ އިނގިރޭސިވިލާތުގެ ވެރިކަން ކުރާ ކޮންޒަރވެޓިވް ޕާޓީގެ ޒައާމަތަށް އަދި ބޮޑުވަޒީރުކަމަށް ދާދިއަވަހަށް ވަޑައިގަންނަވާނޭ ކަމަށް ބެލެވޭ ބޮރިސް ޖޮންސަން އޭނާއަށް ތާއީދުކުރަން ދެކޮޅުހެެއްދެވުމުންކަމަށް އެނގިފައިވެއެވެ.